ועדת הפנים והגנת הסביבה, כנסת 25, פרוטוקול מספר 4, 2023-01-16 00:00

יעקב אשר: בוקר טוב לכולם

יעקב אשר:  אני מתכבד לפתוח את ישיבה – ישיבה מספר 2?     

לאה קריכלי:  לא, מס' 3

יעקב אשר: על סדר-היום: בחינת התקדמות הרפורמה ברישוי עסקים

יעקב אשר:  קודם כול, שלום לכולם

יעקב אשר:  אני רוצה גם לכבד אורחים שלי מארצות-הברית, מר בנימין ברבר ורעייתו; הם באו להיפגש איתי

יעקב אשר:  הם מבינים שהם לא ייפגשו, והם רק יראו אותנו בפעולה

יעקב אשר:  ברוך הבא

יעקב אשר:      ניכנס לעניין עצמו

יעקב אשר:  בזמנו, כשהרפורמה של רישוי עסקים התחילה בשנת 2018 - - -     

תומר רוזנר: 2010

לירון אדלר: ב-2010 היא התחילה, וב-2018 היא נכנסה להילוך גבוה

יעקב אשר: ב-2010 לא הייתי בבניין הזה ועדיין הייתי ראש עיר

יעקב אשר:  לעניין הזה, דווקא חשוב מאוד החיבור של שני הדברים הללו

יעקב אשר:  אבל, בעצם, ב-2018 באה הרפורמה המשמעותית, כשהתקווה הייתה שהיא הולכת לכיוון מעשי ולכיוון ביצוע, כי מבחינתנו אנחנו יודעים טוב מאוד שכדי להניע משק וכדי להניע כלכלה אתה צריך שיהיו לך את אותם עסקים שיוכלו להניע את גלגלי הכלכלה ובמיוחד עם מבט מיוחד לעסקים הקטנים והבינוניים, כי ההבדל בין זה לבין עסק גדול מאוד הוא שעסק גדול יודע גם לקחת יועץ לענייני רישוי, יודע לשלם לו טוב, ואיך אומרים: הוא לא צריך כבר להבין הרבה שם

יעקב אשר:  אגב, גם שם יש הרבה תקלות, ויש הרבה מאוד יוזמות עסקיות, מפעלים ודברים כאלה, שנפלו בגלל בעיית רגולציה כזו או אחר

יעקב אשר:  אבל, הדגש שלנו, המבט שלנו והשליחות הפרלמנטרית שלנו הם להקל את הביורוקרטיה לעסקים הקטנים ולפנות להם את הראש ואת הזמן שלהם להפעלה, לטיוב של העסק ולהגדלה שלו, ואז ממילא הגדלת הכנסות והגדלת מיסוי – כך עובדת כלכלה – במקום שהם ירוצו כל היום אחרי רשויות ואחרי פקידים, והדבר הזה לא קל בכלל

יעקב אשר:  שוב, תלוי גם באנשים

יעקב אשר:  יש אנשים שהם מצוינים

יעקב אשר:  תמצאו ראשי רשויות מקומיות שיגידו לך שהמחלקה הזאת עובדת נהדר

יעקב אשר:  תבדוק למה, ותראה שהאיש שעומד בראש המחלקה הוא אדם שמבין מהי השליחות שלו ולא רואה את עצמו כאיש בעל כוח, מקבל איזשהו נייר ושם אותו בערימה למטה ונגמר הסיפור

יעקב אשר:  לצורך העניין הזה באמת באה הרפורמה

יעקב אשר:       בזמנו, היה פה יושב-ראש ועדה שקראו לו יואב קיש, שהיום הוא שר החינוך, שכולנו מאחלים לו הצלחה בתפקידו החשוב

יעקב אשר:  הוא הקדיש המון-המון זמן – לאה, את היית כאן יחד עם הצוות – ושעות רבות מאוד של דיונים, ובאמת חלק גדול מהדיונים היה כדי להוריד את זה לשפת המעשה, לשפה הידידותית עד כמה שאפשר

יעקב אשר:  היו פה מלחמות עם כל מי שאתם רוצים – כל משרדי הממשלה, רשויות מקומיות – תערבבו את כל זה, ואנחנו מגיעים למתכון של הרבה מאוד בעיות

יעקב אשר:  הקדשנו לזה הרבה מאוד זמן

יעקב אשר:  אני רואה בנושא הזה של הפעלה של הרפורמה דבר גדול ומחויב המציאות היום – להתחיל עם זה היום, ומי שכבר מכיר אותי גם יודע שאצלי ישיבה בנושא היא לא ישיבה אחת ובזה נגמר הסיפור אלא יהיו ישיבות מעקב

יעקב אשר:  אני לא רוצה לנקוט כרגע באיזה תקופות, אבל יהיו ישיבות מעקב

יעקב אשר:  בהתחלה הן יהיו רבות יותר, ולאחר מכן, כשהעסק יתחיל לנוע

יעקב אשר:  אני מגיע מעולם המעשה, מהעולם המוניציפלי

יעקב אשר:  בסוף, מניירת אתה לא מתפרנס

יעקב אשר:  אתה מתפרנס מהישגים

יעקב אשר:  אתה מתפרנס מזה שעשית וגרמת לכך שהעסקים יכולים לעבוד, וברגע שהעסקים יכולים לעבוד – כל המשק מדבר אחרת

יעקב אשר:  זו תהיה התרומה שלנו לעניין

יעקב אשר:  חשיבות העניין הזה גבוהה בכל מרכיבי הממשלה החדשה ובקואליציה החדשה, כי בהסכם הקואליציוני של כל המפלגות מופיע סעיף שאומר: הממשלה תפעל כדי לסייע לעצמאים בישראל ולהקל על הקמת וקיום עסק עצמאי בתחומים הרלוונטיים

יעקב אשר:  בין היתר, הממשלה תפעל לצמצום הרגולציה והביורוקרטיה לעסקים קטנים ועצמאים, בין השאר, באמצעות הקמת מערך עסקים אחוד שיהיה מעין one stop center או יותר נכון one stop shop, שבאמצעותו יוכלו בעלי עסקים לפתוח עסק במקום אחד ללא הצורך בפנייה לרשויות ומשרדים שונים, כאשר במערך זה בעל יקבל את התעודות, האישורים הרגולטוריים, הרישיונות, והכול בזמן קצוב ובצורה נגישה באמצעות מערכות הדיגיטל הממשלתיות

יעקב אשר:  אני מצטט מההסכם הקואליציוני

יעקב אשר:  בדרך-כלל, בהסכם קואליציוני אוהבים לצטט בחדשות דברים אחרים

יעקב אשר:  אני רואה בסעיף הזה את השליחות שלנו כאן כוועדת הפנים ואיכות הסביבה בעניין הזה, ואנחנו נצטרך להרים את זה יחד אתכם,  יחד עם הרשות לאסדרה – איפה הוא? מה שנקרא: מימיני מיכאל – וביחד עם משרדי הממשלה השונים, כשכל הרעיון הזה הוא שגם יעבדו ביחד, שיידעו לעבוד ביחד

יעקב אשר:  אני מכיר את הדבר הזה שכל אחד שומר על חלקת אלוקים הקטנה שלו, ואני מכיר את זה גם כראש עיר: מנהלי אגפים – כל אחד

יעקב אשר:      מבחינתי, הדבר החשוב: אני תמיד אמרתי בבדיחות שכשאנחנו מסתכלים כדי להיות אפקטיביים, אז זה כמו להסתכל על כף היד שהיא יצירה של הקב"ה

יעקב אשר:  יש הרבה אצבעות, ולכל אצבע יש את הדברים שלה והכול

יעקב אשר:  את זה אנחנו יודעים, ואת זה יש לנו הרבה במדינה: הרבה משרדים, הרבה אגפים וכו'

יעקב אשר:  יש עוד המצאה אחת ביד הזאת שעשו – החיבור בין כל האצבעות

יעקב אשר:  אם אין חיבור של כל האצבעות  יחד, אין משהו שמניע, אין משהו שמתקדם

יעקב אשר:  לכן, אני רואה בעניין הזה חשיבות מאוד מאוד גדולה

יעקב אשר:      אתן כמה נקודות, ואחר כך הייעוץ המשפטי גם ירחיב מה היה בתיקון 34 ומה היה בתיקון 36

יעקב אשר:  אולי היועץ המשפטי יגיד את התיקונים, ואחר כך אני אגיד את הדגשים שלי לנקודות לדיון

יעקב אשר:      אני כבר אומר מראש שאני בטוח שברפורמה אפשר לשנות הרבה מאוד דברים מקצועיים בהחלטות שכבר היו

יעקב אשר:  אני לא הולך לגעת בזה כרגע

יעקב אשר:  אני לוקח כרגע as is את כל הנושאים, ולא מתחיל עכשיו לבדוק את המקצועיות של החלטות במשרד כזה או במשרד אחר

יעקב אשר:  אני לוקח את ההחלטות כמו שהן

יעקב אשר:  כל המטרה שלנו היא פשוט להתחיל להניע את התהליך – לגרום לכך שזה יתחיל לעבוד, לראות ששיתופי הפעולה עובדים, כשאנחנו נבחן את עצמנו כמובן בכמות העסקים שיעברו דרך המסלולים המקוצרים, ותכף נשמע גם מהשלטון המקומי וממשרד הפנים כמובן את  מה שכן קרה בינתיים

יעקב אשר:  ההתרשמות שלי היא שהרבה מאוד לא קרה עוד ושהרבה מאוד צריך לקרות

יעקב אשר:  אני גם לא רוצה להיכנס כרגע להאשמות מה קרה, למה שנה וחצי העסק לא זז, למה שנתיים זה לא זז ולמה הדברים האלה מתעכבים

יעקב אשר:  אנחנו נשמע גם את הבעיות שיש מהרשות לאסדרה, ונמצא כאן ראש הרשות

יעקב אשר:  אבל, אני אומר עוד פעם: אני לא הולך להיכנס לגופן של התקנות עצמם ביישובים עצמם, אלא יותר כרגע לתהליך

יעקב אשר:  הדברים האחרים יהיה אפשר אחר כך, תוך כדי תנועה, לתקן אותם ולעשות אותם

יעקב אשר:      הייעוץ המשפטי, אולי יאמר כמה מילים על מה היה בתיקון 34 בשנת 2018 ומה היה בתיקון 36 בשנת 2021

לירון אדלר: באמת היו שתי רפורמות מרכזיות בשנים האחרונות

לירון אדלר:  תיקון 34 היה התיקון המשמעותי שיצר את המסגרת

לירון אדלר:  נוצרו בו שלושה מסלולי רישוי מרכזיים: אחד ממש מאפשר, אחרי תצהיר על עמידה בתנאי העסק, לקבל כבר רישיון קבוע, ועוד שני מסלולים שמאפשרים לפתוח, עם איזשהו היתר מזורז ואחר כך, אחרי תקופה של חצי שנה, כבר לקבל רישיון קבוע, וגם זה על סמך הצהרה של בעל העסק על עמידה בתנאי הרישיון

יעקב אשר: רישוי עצמי

לירון אדלר: כן

לירון אדלר:  בעצם, זה שלוש וריאציות של רישוי עצמי כזה, כשבאמת המנוע המרכזי לכל הדבר הזה זה גם שיהיו מפרטים שיהיו נגישים לבעלי העסקים ושהם יוכלו להגיד במה הם עומדים ובמה הם לא עומדים

לירון אדלר:      קבענו בתיקון 34 זמן לפרסום המפרטים

לירון אדלר:  ניסינו ככה באמת – גם בוועדה פה ניסו מאוד לקדם את זה שיפורסמו המפרטים בזמן קצוב ושהמשרדים יעמדו בחובה הזאת

לירון אדלר:      הייתה שם הסמכה לכל מיני תהליכים אחרים שבעצם רצו להקל את התהליך של רישוי עסקים

לירון אדלר:  היה תהליך שלם של שינוי הצו בעקבות תיקון החוק לגבי הארכת תקופות רישיון וייעול של כל התהליך גם מעבר למסלולים המקוצרים

לירון אדלר:  היה נושא של הסדרה של היחס בין תכנון ובנייה לבין רישוי עסקים, שלא כל עברת תכנון ובנייה תפריע לקבל רישיון עסק אלא יצרנו שם איזשהו הסדר אחר

לירון אדלר:  היה שם נושא של מרכז שירות משותף; בזמנו, בעקבות בקשות של הרשויות המקומיות נכנס לחוק שאפשר יהיה לעשות מרכז שירות משותף שמשרדי הממשלה יגיעו אליו פעם בכמה זמן ויוכלו לעבוד עם שולחן עגול כזה כדי לעשות את הדברים יותר קצרים

לירון אדלר:  אלה היו הדברים העיקריים

לירון אדלר:      מאוחר יותר, בתיקון 36 שהיה פה, בעצם, בשנה שעברה, רצו לטפל בעיקר בנושא המפרטים

לירון אדלר:  הבינו שבנושא המפרטים כבר כן הרבה משרדים פרסמו מפרטים, אבל יש עוד הרבה מפרטים שלא פורסמו וגם המפרטים שפורסמו באמת היו ארוכים ולפעמים היו בהם סתירות

לירון אדלר:  היו שם כל מיני דברים שהיה צריך לפתור

לירון אדלר:  בעקבות זאת, בעצם, החליטו להקים את הוועדה לאסדרת רישוי עסקים, שיעמדו בראשה שני נציגים מטעם רשות האסדרה

לירון אדלר:  עשינו שם כל מיני הוראות מעבר שאפשרו גם למשרד רוה"מ קודם למנות את הנציגים

לירון אדלר:  הוועדה הייתה אמורה להתכנס ממש שלושה חודשים אחרי פרסום החוק; החוק עבר בנובמבר, והיה צריך שהוועדה תתכנס כבר בתחילת 2022

לירון אדלר:  בעצם, בתיקון 36 העבירו את כל הסמכות של פרסום מפרטים ממשרד הפנים שתכלל את זה לרשות האסדרה, וגם שיקול הדעת – לפני שעשו את התיקון לכל משרד היה - - -     

יעקב אשר: עד שזה עבר ממשרד הפנים, משרד הפנים טיפל בזה?     

לירון אדלר: משרד הפנים טיפל בזה בתכלול של התפעול של זה, כששיקול הדעת לגבי המפרטים היה של המשרדים

לירון אדלר:  זאת אומרת, משרד הבריאות אחראי על המפרט שלו, והמשרד להגנת הסביבה על המפרט שלו

יעקב אשר: הבנתי

יעקב אשר:  לא היה גורם אחד שמאחד

לירון אדלר: היה גורם שהיה אמור יותר לראות שהדברים הולכים

יעקב אשר: בעצם, זו רשות האסדרה

תומר רוזנר: זה היה תפקיד של משרד הפנים, אבל הוא לא עשה אותו

לירון אדלר: לא

לירון אדלר:  גם משרד הפנים – היה לו כובע של מתכלל ושל כן לבדוק שהדברים לא סותרים וכו', אבל לא היה לו שיקול דעת

לירון אדלר:  בעצם, בתיקון 36 העבירו את שיקול הדעת לוועדה לאסדרה, כשהוועדה לאסדרה כולה, שיושבים בה נציגי משרדי רוה"מ, אוצר ומשפטים ונציגים של המשרדים המקצועיים, נציגי ציבור ונציגי רשויות מקומיות, כוועדה, אמורים לפרסם את המפרטים, שינויים במפרטים או הקלות במפרטים

יעקב אשר: אך, דא עקא, אין עוד ועדה

לירון אדלר: אבל, בעצם, הוועדה עד היום לא התכנסה, וזה חלק מהדברים שנרצה לשמוע כאן, וכן לשמוע ממשרד הפנים מה כן, מתיקון 35, מ-2018, בשינויים שנעשו – האם זה מצליח כן להביא לאיזשהו שינוי והאם יש הטמעה של הדברים הנוספים שהיו ברפורמה חוץ מהוועדה

יעקב אשר: חבר הכנסת פינדרוס, אתה רוצה לדבר? אני רק אגמור את הפתיח

יעקב אשר:  אנחנו עוד בפתיח

יעקב אשר:      תומר, אתה רוצה להוסיף משהו?     

תומר רוזנר: כדי למקד את הדיון כאן, לראות היכן הדברים עובדים לגבי כל אחת מהנקודות שנאמרו על-ידי לירון לגבי התועלת שבעצם נעשתה בתיקונים שכבר היו: כל הנושא של תכנון ובנייה – האם ניתוק הקשר הגורדי הזה בין התכנון והבנייה לרישוי עסקים, כפי שנעשה במודל שאומץ בסוף, באמת מועיל? האם ולמה? – אנחנו יודעים שכאילו נושא מרכז שירות משותף היה אמור להקל מאוד על העסקים

תומר רוזנר:  אנחנו מבינים שזה לא כל כך עובד

תומר רוזנר:  איך אפשר להתניע את זה?     

יעקב אשר: למרות שהיה רצון של רשויות

תומר רוזנר: הרשויות מאוד דחפו לזה

תומר רוזנר:  אם אני זוכר נכון, זו הייתה אפילו אחת הבקשות של הרשויות המקומיות בשעתו

תומר רוזנר:      נושא המסלולים המקוצרים, שבעצם, נכנס לתוקף רק ממש בזמן האחרון והיה קמפיין תקשורתי בעניין הזה – למה זה לא מתרומם לרמה שהיינו מצפים? שבעצם העסקים שהיום באמת יכולים - - -     

יעקב אשר: השאלה היא מה אתה מרים בקמפיין

יעקב אשר:  אם אתה מרים קמפיין שיש זה וזה עובד ואנשים באים, וגם זה לא עובד – איבדת את - - -     

תומר רוזנר:  בדיוק, את האמון של הציבור

יעקב אשר: 	ברור

תומר רוזנר: התצהירים לכאורה – לצורך העניין, אני, כמישהו, שרוצה לפתוח מסעדה – וסתם נקבתי במסעדה – או איזשהו עסק שהוא בתהליך תצהיר, ברור שאני מאוד אשמח לעשות את זה

תומר רוזנר:  למה זה לא קורה: לא ב-100% אלא ב-150%? למה אנשים לא משתמשים בזה? האם אתם יודעים למה אנשים לא משתמשים בזה? ואיך אפשר לשפר את התהליך, שוב, כפי שהיושב-ראש אמר, במסגרת הקיימת של החוק שנותן את כל הכלים?     נושא הוועדה לאסדרה – עד שהדברים שהיושב-ראש דיבר עליהם שכרגע הוועדה לא קיימת ולא פועלת, איך פותרים בתקופת הביניים עד שזה יקרה את הבעיות שיש כרגע, למשל לגבי מפרטים שרוצים לת בהם הקלות וכרגע אי-אפשר כי אין ועדה? חייבים לתת לזה פתרון ביניים

תומר רוזנר:  אם משרד ממשלתי בא ואומר "אני מוכן להקל במפרט בנקודה א', להפחית דרישות", הוא לא יכול לעשות את זה גם אם הוא נורא רוצה

תומר רוזנר:  זה המצב היום

תומר רוזנר:  צריך לתת מענה לדברים האלה

יעקב אשר: אני עוד בדקה אחת של הקדמה, ואחר כך אתן לחברי הכנסת, ואז נתחיל את הדיון

יעקב אשר:      לדעתי, הנקודות לדיון, ואם יש להוסיף נוסיף על זה: מישהו שרוצה להוציא רישיון עסק בתנאים שדוברו ברפורמה – האם זה עובד או לא עובד? את זה אנחנו צריכים לשמוע בדיון

יעקב אשר:  אם כן, מה עובד ומה לא עובד, ומה הסיבות למה שלא עובד

יעקב אשר:      אני אומר שוב: אני לא אכנס למהויות

יעקב אשר:  אנחנו ניכנס רק למה עובד ולמה לא עובד - -     

תומר רוזנר: חסמים

יעקב אשר: - - וחסמים

יעקב אשר:  אנחנו לא ניכנס כרגע למהות הרפורמה עצמה

יעקב אשר:  אפשר אחר כך בדרך, כשזה ירוץ, להפיק לקחים ואפשר לעשות הרבה דברים

יעקב אשר:  כרגע, אנחנו צריכים להתחיל להזיז את הסוס הגדול הזה

יעקב אשר:      מרכזי השירות המשותפים – האם הוקמו? האם רשויות מגיעות למרכזי השירות? הרי צריכים להגיע 12 פעמים בשנה, אחת לחודש

יעקב אשר:  התשובות: הם לא הוקמו

יעקב אשר:  רשויות הצהירו על הקמה, אבל הרשויות לא הגיעו, כי לא הייתה המשכיות לזה

יעקב אשר:      אם אפשר, אני רוצה לספר לכם גם משהו אישי בהתחלה

יעקב אשר:  כראש עיר, אני קידמתי מאוד את מתחם ה-BBC, בסר וכל המגדלים שאתם מכירים היום בבני-ברק, כשאף אחד גם לא האמין שזה יקרה בבני-ברק

יעקב אשר:  מאוד קידמתי את זה

יעקב אשר:  כדי לקדם את זה, אחד הדברים היה גם למתג את זה ולהראות שהעירייה מאוד מאוד קואופרטיבית למקום ונותנת

יעקב אשר:  כשהמגדל הראשון נחנך, התחיל האכלוס שלו והגיעו מאות משרדים, עשרות משרדים לבניין, אחד הדברים שעשיתי הוא שלקחתי את מנהל אגף ההכנסות של העירייה ואת מנהל הרישוי, לא זוכר, משהו בהנדסה – דברים שאתה צריך בהתחלה – ופשוט פעם בשבוע היו מנהלי האגפים; מנהל אגף הכנסות הגיע לבסר באחד המשרדים, ישב וקיבל שם קהל, וגם מהמים, גם מהארנונה וכל הבעיות של עסק מתחיל

יעקב אשר:  אני רציתי שהעסקים שם יבואו ושזה יקדם אותם, ופשוט בנינו להם שם – לא לבוא לעירייה ולעמוד בתור עם כל הבעיות האחרות, אלא לבוא ולתת להם את זה

יעקב אשר:  למה? מפני שבסוף ה-benefit שהם נותנים לרשות זה ארנונה שהם משלמים, וזו ההרגשה שהם מרגישים שהדברים מקלים עליהם ולא ששולחים אותם הלוך ושוב, "תחזור ותביא עוד מסמך ותביא עוד"

יעקב אשר:      ברפורמה גם נקבע שיפוי של 150 מיליון ש"ח לרשויות היישום

יעקב אשר:  נחתם הסכם על 50 מיליון ש"ח, ואחר כך שנה, במשך חמש שנים, יש תוספת

יעקב אשר:  כספים הועברו? – לא יודע

יעקב אשר:  צריך לשמוע פה ולראות את הדברים האלה

יעקב אשר:      אלה פחות או יותר הנקודות

יעקב אשר:  התיקון קובע גם מפרטים אחידים של רשות האסדרה

יעקב אשר:  האם הוועדה התכנסה? שמענו כבר שלא

יעקב אשר:  האם יש שר ממונה? התשובה היא לא, נכון?     

תומר רוזנר: ראש הממשלה

יעקב אשר: כרגע, ראש הממשלה ממונה

יעקב אשר:  אוקיי, צריך לראות

יעקב אשר:  אם הוא יחליט שהוא ממונה והולך עם זה הלאה – זה מעולה, אבל אם לא – צריך שיהיה שר מטעמו, מישהו שייקח את הנושא הזה וייתן את הכוח לרשות האסדרה שנמצאת איתנו כאן בדיון

יעקב אשר:      עד שיהיו המפרטים האחידים, האם יש אתר אחד שאפשר לראות בו, בצורה מסודרת, את כל הדרישות? האם יש משהו היום, אם עסק כן רוצה לנסות להתחיל לעמוד בדברים האלה, לפי סוג עסק? האם יש באתר הזה קישור להגיע לרשויות שונות בלחיצת כפתור, עד שיוקם ה-one stop shop? ודברים מהסוג הזה

יעקב אשר:  אלה השאלות שאני רוצה לברר כאן היום איתכם ובאמצעותכם ביחד עם חברי הכנסת, להגיע באמת להחלטות אופרטיביות ולהתחיל להזיז את העניין הזה

יעקב אשר:      אני כבר אומר לכם שאני חושב שאני אתפרץ לדלת פתוחה, אם אגיד שאני אפנה לראש הממשלה במכתב ואבקש ממנו לתת את כל כובד משקלו לעניין הזה

יעקב אשר:  זה תחת אחריות משרד ראש הממשלה

יעקב אשר:  אני חושב שאין כמוהן שיודע ומבין כמה הדבר הזה חשוב

יעקב אשר:  לכן, אנחנו נצטרך פה את הלחץ הזה, ואנחנו נעשה את הלחץ הזה

יעקב אשר:  במקביל, כולנו נעשה את המאמצים שלנו

יעקב אשר:      חברי הכנסת רוצים עכשיו לדבר או לאחר מכן?     

יצחק פינדרוס: כמה משפטים

יעקב אשר: חבר הכנסת פינדרוס, בבקשה

יצחק פינדרוס: תודה רבה לך, אדוני היושב-ראש

יצחק פינדרוס:  האמת היא שאני מגיע לדיון הזה, אחרי שהייתה לי הזכות למלא את מקום הרב אייכלר בקדנציה הקודמת, ו'שרפתי' כאן המון-המון שעות, והייעוץ המשפטי זוכר, על החוק הזה ועל התקנה הזאת

לירון אדלר: זה היה בהסדרים

יצחק פינדרוס: היו לנו פה דיונים מאוד גדולים, והערתי אז לסימון, וסימון לא האמין לי, והיום, אחרי שנה, אני יכול להגיד לסימון: אמרתי לך

סימון דוידסון: מאשר

יצחק פינדרוס: שני דברים מרכזיים – העלתה זאת היועצת המשפטית – שאנחנו טענו אז בחוק שהם עקב אכילס

יצחק פינדרוס:  אמרתי זאת אז לסגן השר שעמד פה וצעק, ואמרתי לו: תקשיב, אתה מאבד את כל האפקט של החוק

יצחק פינדרוס:  דבר אחד – הוא השר של ברירת המחדל

יצחק פינדרוס:  מסיבות פוליטיות אז, הייתה החלטת ממשלה והיה overruling, מי שזוכר, על הדיונים בוועדה

יצחק פינדרוס:  מהי ברירת המחדל? מה זה אומר? לצורך העניין, שר הבריאות או השר לאיכות הסביבה, שאלו היו המשרדים הכי רלוונטיים לעניין, קובעים מפרט לא מוצלח

יצחק פינדרוס:  מי ברירת המחדל? האם שר האסדרה הוא ברירת המחדל או השר לאיכות הסביבה? השר לאיכות הסביבה, שהיה ממפלגת מרצ, אז בוועדת השרים הגיש התנגדות

יצחק פינדרוס:  ביקשתי אז מחברי הקואליציה דאז לעזור לי בוועדה לעצור את הדבר הזה

יצחק פינדרוס:  אנחנו באמת נמצאים עכשיו שנה אחר כך או שלושת רבעי שנה אחר כך

יעקב אשר: מה הוכרע באותם דיונים אז?     

יצחק פינדרוס: כמובן שחוזרים לשר לאיכות הסביבה, והוא יכול להטיל וטו, ושר האסדרה, לצורך העניין, לא יכול לשנות את ההחלטה שלו

יצחק פינדרוס:      דבר שני – מה קורה אם הוא לא מוציא מפרט?     

יעקב אשר: שימי רמקול

יעקב אשר:  זה דיון, ומותר לך להפריע לו

לירון אדלר: לא, זה בסדר גמור

לירון אדלר:  היה שם באמת איזשהו תהליך שמביאים את זה לממשלה, והממשלה צריכה להכריע, ואם הממשלה לא מכריעה - - -     

יצחק פינדרוס: אם הממשלה לא מכריעה, ברירת המחדל נשאר השר

לירון אדלר: אלא אם כן - - -     

יעקב אשר: זה תחת הכותרת: להוריד ברגולציה

יצחק פינדרוס: בדיוק, בדיוק

יצחק פינדרוס:  להביא לממשלה, ואם הממשלה לא דנה בזה תוך 30 יום – נשארה העמדה הקודמת של השר לאיכות הסביבה לצורך העניין

יעקב אשר: של השר נשאר

יצחק פינדרוס: בטח, בטח

יצחק פינדרוס:  זה מה שאמרתי

סימון דוידסון: הכול התחיל משר הבריאות

יצחק פינדרוס: שר הבריאות ושר לאיכות הסביבה

יצחק פינדרוס:  מי שהשתוללה אז הייתה השרה - - -     

יעקב אשר: לא משנה

יעקב אשר:  אנחנו לא שם

יצחק פינדרוס: אותו עיקרון

יצחק פינדרוס:      אני אומר: אתה, כראש רשות לשעבר, מודע לזה

יצחק פינדרוס:  יש שלושה דברים כשבעל עסק מגיע, ויש דברים שהם הקריטיים

יצחק פינדרוס:  קודם כול, בעיקר בערים הישנות, יש את נושא היתרי הבנייה

יצחק פינדרוס:  זה סופר-בעייתי

יצחק פינדרוס:  בירושלים יש מאות מבנים שאין להם היתרי בנייה, כי הם נבנו לפני שלעיריית ירושלים היה בכלל רישום מסודר

יצחק פינדרוס:      שנית, נושא איכות הסביבה – עד לרגע לזה אני לא יודע אם יש מפרטים, לא של איכות הסביבה ולא של משרד הבריאות, בתוך האתר

תומר רוזנר: אין ועדה – זו הבעיה

יצחק פינדרוס: לא, אבל להכניס למערכת הם יכולים גם בלי ועדה

יצחק פינדרוס:  תכניסו למערכת

יצחק פינדרוס:  תכניסו למערכת

יצחק פינדרוס:  אין ועדה – תכניסו למערכת

יעקב אשר: הוא שואל טוב

יעקב אשר:  נניח שמחר קמה ועדה – הם יכולים ישר לרוץ עם המסמכים

תומר רוזנר: לא

לירון אדלר: יש חלק מהמפרטים

תומר רוזנר: רוב המפרטים קיימים

גילי צימנד: כבוד חבר הכנסת, אם אפשר להתייחס – כן, יש מפרטים של הגנת הסביבה, - -     

יעקב אשר: תכף אנחנו נבדוק את זה

יעקב אשר:  תכף נדבר על הדברים הללו

גילי צימנד: - - ויהיו עוד – כשהוועדה תקום ותפרסם עוד

יעקב אשר: הבנתי

יצחק פינדרוס: אבל אפשר להכניס את זה לאתר

גילי צימנד: לא, אי-אפשר

קריאה: יש חלק באתר

יעקב אשר: תכף נדון בזה

חוה מונדרוביץ: יש 80 מפרטים באתר, וחלקם כבר - - -      

יצחק פינדרוס: אני אומר שהנושא הזה צריך לבוא לידי תיקון, כי היום אני לא רואה סיבה פוליטית

יעקב אשר: תבין שמה שפורסם לפני החוק קיים, ומה שאחרי החוק – בעצם, ברגע שהחוק קבע שיש אסדרה, זה צריך לעבור דרך ועדה

יעקב אשר:  אז, כרגע, הכול תקוע מבחינה סטטוטורית

יצחק פינדרוס: הדבר הראשון שהם צריכים להחזיר חזרה עכשיו – וזה לפתחך, יושב-ראש הוועדה – שברירת המחדל בסוף תהיה אותו שר אסדרה, שזה יהיה שר הפנים או ראש ממשלה או איזשהו שר, אבל מי שיהיה שזו תהיה ברירת מחדל

יצחק פינדרוס:  זה דבר של תיקון, כי בלחץ פוליטי עשו את זה שזה היה אחד הדברים

יצחק פינדרוס:      הנושא השני, כפי שאמרתי, זה נושא היתרי הבנייה

תומר רוזנר: עשינו שם הסדר מסוים

יעקב אשר: אבל לא קרה

תומר רוזנר: לא, לא

תומר רוזנר:  חבר הכנסת פינדרוס, סליחה, אני מפריע לך

יצחק פינדרוס: לא, זה בסדר גמור

תומר רוזנר: בנושא תכנון ובנייה, עשינו הסדר שניסה לשחרר במקרים רבים את נושא התכנון והבנייה

תומר רוזנר:  באמת מעניין לשמוע אם זה הועיל או לא

יעקב אשר: אבל זה לא תלוי ועדה

תומר רוזנר: לא, זה ממש לא תלוי ועדה

יעקב אשר: בעצם, נקרא לזה כך: מדיניות משרד הפנים

לירון אדלר: לא, אנחנו עשינו כאן תיקון

תומר רוזנר: לא, זו מדיניות המחוקק

יעקב אשר: אבל מי מוציא את זה לפועל? מי מנחה את הרשויות המקומיות ואת מהנדסי הערים מה הם יכולים? ראיתי שיש שם שלוש אפשרויות

קריאה: מצטברים

קריאה: שלושה תנאים מצטברים

יעקב אשר: בדיוק, שלושה תנאים מצטברים

יעקב אשר:  השאלה: הרשויות יודעות?     

קריאה: יודעות

קריאה: השאלה אם זה עובד או לא עובד

יעקב אשר: את זה תכף נבדוק

יצחק פינדרוס: כפי שאמרתם, כפי שאמרתם, הנושא השלישי הוא לקבוע שר שיהיה ממונה על האסדרה – שיחליטו על הדבר הזה – כדי שנוכל להתחיל להשתחרר

יצחק פינדרוס:  אם לא פרסמו את הכללים, אנחנו בעיה

יעקב אשר: תודה רבה

סימון דוידסון: אדוני היושב-ראש, תודה

סימון דוידסון:  אני רק אומר כמה משפטים

סימון דוידסון:  ראשית, באמת נעשתה פה דרך

סימון דוידסון:  עבדנו פה שנה שלמה, היו הרבה מאוד ועדות ואין ספק שצדקת בחלק מהדברים, חבר הכנסת פינדרוס

סימון דוידסון:      אבל, אדוני היושב-ראש, כראש עיר לשעבר, נושא רישוי עסקים זה פצצה אחת גדולה

סימון דוידסון:  כאחד שהיו לו הרבה מאוד עסקים במדינת ישראל, בעיקר באזור שבו גרתי, בנתניה, אני אומר שזה כל כך קשה וכל כך מתיש ועולה כל כך הרבה כסף

סימון דוידסון:  למרות שנעשתה דרך, ואני שמח לראות פה גם את נפתלי קאיקוב שאחראי על כל הנושא של רישוי עסקים והוא בעצם הנציג עם הרבה מאוד ידע וניסיון, אנחנו צריכים להיות קשובים, כי בוועדות הקודמות רצו בכלל להוציא אותם שלא יהיו חלק מהוועדה – דווקא את אותם אנשים שמתעסקים יום-יום בנושא - - -     

יעקב אשר: השלטון המקומי?     

סימון דוידסון: כן

סימון דוידסון:  רצו להוציא אותם מהוועדה

יעקב אשר: לא יהיה

סימון דוידסון: קודם כול, אני שמח שאתה תעמוד עם הרגליים האחרונות במקרה הזה

יצחק פינדרוס: אנחנו בעד להוציא את השלטון המקומי עכשיו

יעקב אשר: לא בקדנציה שלי

יעקב אשר:  לא יהיה

יעקב אשר:  הם יהיו בפנים ויחטפו בראש

סימון דוידסון: דיברתם, ואני רק אתן לכם דוגמה כמה - - -     

יצחק פינדרוס: אמרתי לה שאנחנו לא נותנים לה להיכנס לוועדות – אתה אומר לה שכן ניתן לה?     

משה סולומון: גם אדוני חבר הכנסת פינדרוס הוא יוצא שלטון מקומי, ומי שנדבק בחיידק – זה לא עובר לו

משה סולומון:  אז, אני מוכנה לצאת יחד איתו

נפתלי קאיקוב: פינדרוס, עוד יאמינו לך

יעקב אשר: צירפנו אתכם לשולחן – לא לניהול של הוועדה

סימון דוידסון: אתן לכם דוגמה קטנה כמה זה קשה

סימון דוידסון:  דיברתם על איכות הסביבה

סימון דוידסון:  במדינת ישראל בנושא היתרים – זה נקרא היתרי רעלים – נושא של כלור, חומצה ודברים אחרים, יש שני פקחים בכל מדינת ישראל: אחד בצפון ואחד בדרום, שבראשם עומד ד"ר עדנן, ואני לא יודע אם הוא עדיין נמצא שם

סימון דוידסון:  כדי לקבל אישור, אתה צריך להגיש את האישור חצי שנה לפני, ואתה מחכה אחרי זה עוד חצי שנה

סימון דוידסון:  זה גורם לקושי כל כך גדול, כי אנשים לא יכולים לקבל בסוף את הספק שיספק להם

סימון דוידסון:  זו סתם דוגמה קטנה, אבל יש עוד הרבה דוגמאות אחרות

סימון דוידסון:  בסוף, בקצה, עומד בן אדם שרוצה לנהל עסק במדינת ישראל, ויש לו הרבה מאוד עובדים או מעט עובדים וזה לא משנה, ואנחנו פה, בשולחן הזה, ואני מאמין בך שאתה תהיה זה שבאמת תוריד כמה שיותר מהרגולציות האלה

סימון דוידסון:  אדוני היושב-ראש, אני פונה אליך: אני שמח שאתה עומד בראשות הוועדה כי אתה מכיר את הדברים האלו

יעקב אשר:  לא היית בהקדמה שלי בהתחלה

סימון דוידסון: חייבים להתיר עוד קשר, עוד קשר ועוד קשר

יעקב אשר: אני רוצה אתכם איתנו כאן

סימון דוידסון: אני אגיע לפה כי זה חשוב

סימון דוידסון:  אני יודע מה זה

סימון דוידסון:  עברתי את זה על בשרי, ויש לי צלקות מזה

סימון דוידסון:  חייבים לשמוע את השלטון המקומי כל הזמן

סימון דוידסון:  יש להם את הניסיון ואת הידע, וצריך להיעזר ביכולות שלהם

סימון דוידסון:      פינדרוס, אני גם אפריע לך בפעם הבאה

סימון דוידסון:  תודה רבה

יעקב אשר: אנחנו נתחיל כרגע עם משרד הפנים, שהוא השר הממונה לפחות עד היום כולל היום

יעקב אשר:  בואו ונשמע מכם, ולאחר מכן נשמע את רשות האסדרה וכמובן את משרדי הממשלה והשלטון המקומי

יעקב אשר:  יש לכם מצגת? אני מבקש להיות מאוד ממוקדים ובאמת לחלק הפרקטי

יעקב אשר:  זו לא ועדת ביקורת

יעקב אשר:  אני רוצה לומר משהו: אני לא מחפש כרגע אשמים ולא הולך לתלות אף אחד

יעקב אשר:  אנחנו רוצים לדעת איך אנחנו מתקדמים קדימה

יעקב אשר:  לכן, אני מבקש מכם: כשאתם מציגים את הדברים, תציגו איפה הלקונות, איפה הכשלים ומה הפתרונות

יעקב אשר:  בבקשה

יעקב אשר:  אמרי את השם והתפקיד לפרוטוקול

חוה מונדרוביץ: (מקרינה שקף, שכותרתו: סקירה על יישום והטמעת רפורמת הרישוי הדיפרנציאלי ותיקונים נוספים – דיון בוועדת הפנים והגנ"ס 16/01/2023

חוה מונדרוביץ: )     (מקרינה שקף, שכותרתו: תיקון מס' 34 לחוק רישוי עסקים – רפורמת הרישוי הדיפרנציאלי

חוה מונדרוביץ: )     (מקרינה שקף, שכותרתו: רפורמת הרישוי הדיפרנציאלי – תיקון מס' 34

חוה מונדרוביץ: )     צוהריים טובים

חוה מונדרוביץ:  אני חוה מונדרוביץ, מנהל אגף בכיר רישוי עסקים במשרד הפנים

חוה מונדרוביץ:  איתי נמצא גם עורך-הדין שחר פרלמוטר, רפרנט רישוי עסקים בלשכה המשפטית

חוה מונדרוביץ:      התבקשנו לסקור הטמעה ויישום של הרפורמה ברישוי עסקים

חוה מונדרוביץ:  האמת היא שלא כל כך שמעתי את המיקודים האלה קודם, אז סקרתי די הרבה – אז אנחנו נרוץ על זה

יעקב אשר: כן, מה שכבר דיברנו – רוצו קדימה

חוה מונדרוביץ: זה בעיקר תיקון 34 לחוק רישוי עסקים – זו הרפורמה המשמעותית

חוה מונדרוביץ:  מסלולי הרישוי המקוצרים הם גולת הכותרת של הרפורמה

חוה מונדרוביץ:  תיקון 34 נכנס לתוקף בשתי פעימות: הפעימה הראשונה הייתה בינואר 2019, והפעימה השנייה הייתה באפריל 2021 שזה היה מסלולי הרישוי המקוצרים

חוה מונדרוביץ:  זאת אומרת, אנחנו שנה וחצי מאז שהמסלולים האלה נכנסו לתוקף

חוה מונדרוביץ:      (מקרינה שקף, שכותרתו: רפורמת הרישוי הדיפרנציאלי – תיקון מס' 34 – המשך

חוה מונדרוביץ: )     בעצם, החוק מגדיר שלושה מסלולי רישוי

חוה מונדרוביץ:  כמו שלירון אמרה קודם, העיקרון הוא שבעל עסק חותם על תצהיר על כך שהוא עומד בתנאי המפרט האחיד, ולכן המפרט האחיד הוא תנאי סף בכלל להתקיימותו של מסלול מקוצר

חוה מונדרוביץ:      עיקרון עמידה בזמנים – יש שלבים מאוד מסודרים לרשות המקומית, לנותני האישור, לכל מי שלא עמד בזמן

חוה מונדרוביץ:  עוברים לשלב הבא בלי תזכורות

יעקב אשר: אפריע לך קצת במהלך המצגת

יעקב אשר:  זה בסדר?     

חוה מונדרוביץ: בסדר גמור

יעקב אשר: זה עובד? קחי את המקוצר שהוא בעצם הדבר - - -     

חוה מונדרוביץ: (מקרינה שקף, שכותרתו: רפורמת הרישוי הדיפרנציאלי – תיקון מס' 34 – המשך

חוה מונדרוביץ: )     בעצם, עשינו שני דברים לגבי ההטמעה: תיקוני חקיקה נדרשים – גם תיקון של צו רישוי עסקים שמסווג את העסקים למסלולי רישוי - -     

תומר רוזנר: השלמתם את זה

תומר רוזנר:  עשיתם צו על כל העסקים

חוה מונדרוביץ: - - וגם תקנות שמפרטות את לוחות-הזמנים, את הטפסים, טופס של תצהיר וטופס של תצהיר בזמן חידוש

תומר רוזנר: זה נעשה

תומר רוזנר:  מתי התהליך הושלם?     

חוה מונדרוביץ: התקנות הושלמו בינואר 2021 ונכנסו לתוקף באפריל 2021

חוה מונדרוביץ:  אז, בעצם, נכנס לתוקף כל - - -     

תומר רוזנר: הכול מוכן

יעקב אשר: בעצם, מאז התאפשר לבעלי עסקים לעשות את התהליך המקוצר

חוה מונדרוביץ: מה-1 באפריל 2021

יעקב אשר: מה מאז בפועל?     

חוה מונדרוביץ: (מקרינה שקף, שכותרתו: רפורמת הרישוי הדיפרנציאלי – תיקון מס' 34 – המדריך היישומי להטמעת תיקון 34 לחוק רישוי עסקים

חוה מונדרוביץ: )     מבחינת כלי הטמעה רכים יותר, מה שעשינו היה בעיקר פיתוח של כלי הדרכה כמו המדריך היישומי להטמעת הרפורמה, ואם תרצו – גם ניכנס לזה

חוה מונדרוביץ:  יש פה קישור

חוה מונדרוביץ:  האמת היא שזה מדריך שהוא לא תיאורטי, אלא ממש יישומי עם תרשימי זרימה ועם check list איך כל מסלול עובד ואלו טפסים בתקנות צריך בשבילו ומהי מסגרת הזמנים בדיוק לרשות ולנותני האישור

חוה מונדרוביץ:       עשינו מה שנקרא: צו חכם

חוה מונדרוביץ:  צו רישוי עסקים שיש היום בנבו – הוספנו לו עוד מידע שלא קיים, כדי שיהיה כל המידע במקום אחד

חוה מונדרוביץ:  למשל, מפרט אחיד לפריט רישוי מסוים – האם פורסם או לא פורסם מפרט אחיד? זה נמצא בכלל במקום אחר

חוה מונדרוביץ:  המידע הזה נמצא גם הוא בצו החכם

לירון אדלר: איפה נמצא הצו החכם? באתר משרד הפנים?     

חוה מונדרוביץ: כן, באתר משרד הפנים

לירון אדלר: הוא מפנה לאתר של המפרט האחיד?     

חוה מונדרוביץ: בדיוק

חוה מונדרוביץ:  זה מראה אם פורסם מפרט אחיד או לא, באיזה תאריך ויש קישור למפרט עצמו, למפרט האחיד, באתר המפרטים האחידים

חוה מונדרוביץ:      יש מידע נוסף כמו הוכחת נגישות, דרך הצו של משרד המשפטים – גם את זה תכללנו בתוך האתר הזה

חוה מונדרוביץ:  וכן, חיקוק אחר ופטור ממסמכי בקשה

חוה מונדרוביץ:  באמת כל מה שמפוזר בתקנות וצווים למיניהם איחדנו פה כדי שיהיה מקום אחוד שעסק מסוים יידע בדיוק איזה מסלול הוא, מה התוקף ונותני אישור

יעקב אשר: בכל מה שקשור למשרד הפנים

תומר רוזנר: לא

חוה מונדרוביץ: לא, לרשויות הרישוי

יעקב אשר: כולל כל המשרדים?     

חוה מונדרוביץ: כן

תומר רוזנר: מי שיש לו מפרט אחיד

חוה מונדרוביץ: כן, כולל כל המשרדים

יעקב אשר: כמה משרדים יש? בכולם יש מפרט אחיד?     

חוה מונדרוביץ: תכף אגיד למפרטים האחידים

חוה מונדרוביץ:      מלבד זאת, יש ימי עיון והדרכות לרשויות המקומיות

חוה מונדרוביץ:      (מקרינה שקף, שכותרתו: רפורמת הרישוי הדיפרנציאלי – תיקון מס' 34 – תקצוב הרשויות המקומיות להטמעת הרפורמה

חוה מונדרוביץ: )     אנחנו השגנו תקציב לרשויות המקומיות לשם הטמעת הרפורמה

חוה מונדרוביץ:  בעיקר בביקורים שעשינו ברשויות מקומיות, בעיקר ברשויות מוחלשות, זיהינו שחסר כוח-אדם

חוה מונדרוביץ:  חלק מהעקרונות של הרפורמה היה ממדיניות רישוי למדיניות פיקוח

חוה מונדרוביץ:  אנחנו משחררים, וחלק מהעסקים נפתחים על סמך תצהיר בלבד

חוה מונדרוביץ:  הארכנו משמעותית את תוקף הרישיון

חוה מונדרוביץ:  היום, רוב העסקים הם עם תוקף של 10 ו-15 שנה, ומיעוטם – 5 שנים

יעקב אשר: שאז, כמובן, הפיקוח חשוב מאוד

חוה מונדרוביץ: בדיוק

חוה מונדרוביץ:  הפיקוח לוקח פה, בעצם, את המושכות לידיים, ואנחנו אומרים: לא ייתכן שעכשיו 10 או 15 שנה אף מפקח מטעם הרשות המקומיות או מטעם אחד מנותני האישור לא יראה מסעדה או אולם אירועים

חוה מונדרוביץ:  אז, כן יש חשיבות לפיקוח השוטף לאורך חיי הרישיון

חוה מונדרוביץ:  חלק מהתקצוב הוא עבור תקינה של הרשויות המקומיות למנהלים, לרכזים, לתברואנים, למפקחי רישוי עסקים

חוה מונדרוביץ:  חלק מזה – עבור כתיבת מפרט רשותית, כי גם לרשות המקומית יש את האחריות לכתוב את התנאים שלה ולפרסם באתר האינטרנט, ולא רק לרגולטורים הממשלתיים

חוה מונדרוביץ:  לכל רשות מקומית יש את התנאים, הדרישות והמסמכים שהיא דורשת

יעקב אשר: השלטון המקומי, אתם מכירים רשויות שקיבלו סיוע כספי לצורך כוח-אדם לעניין הזה? תאמר במילה

קריאה: כן, בטח

נפתלי קאיקוב: תכף נתייחס לזה

יעקב אשר: לא, בגדול

נפתלי קאיקוב: יש חלק שכן

יעקב אשר: הבנתי

יעקב אשר:  חלק כן

יעקב אשר:  הלאה

חוה מונדרוביץ: התקצוב לתקינה – מה שרואים פה, בסך-הכול 84 מיליון של כל זה – תופס פה 75%, כי, בעצם, הוא לשלוש שנים, כלומר הוא תקצוב תלת-שנתי

חוה מונדרוביץ:  לעומת זאת, הרכיבים האחרים הם חד-פעמיים: למפרט רשותי ולדיגיטציה

חוה מונדרוביץ:       (מקרינה שקף, שכותרתו: רפורמת הרישוי הדיפרנציאלי – תיקון מס' 34

חוה מונדרוביץ: )     יש פה רכיב נוסף שהוא עבור מענקי תמרוץ לעובדי רישוי עסקים לרשויות שעמדו ביעדים שלהן

חוה מונדרוביץ:  היעדים נקבעו לשנת 2021

חוה מונדרוביץ:  זה עוד לא המסלולים המקוצרים; בגלל שזה התחיל רק באפריל, אמרנו: עוד לא נקבע את זה, זה רק חלק מהשנה, לוקח זמן להיכנס, וגם עד שיותקנו מערכות המחשוב

חוה מונדרוביץ:  נושא המסלולים המקוצרים עוד לא נכנס ב-2021

חוה מונדרוביץ:       שני הפרמטרים שנבחנו עליהם היו לגבי הגדלת מספר העסקים בעלי רישיון והגדלת אחוז הביקורות בעסקים, שגם יוצא להם דוח לתיקון ליקויים, כמו בסעיף בחוק

יעקב אשר: זה חשוב מאוד

חוה מונדרוביץ: אבל לשנת 2022 הוספנו מדד נוסף – מדד שימוש למסלולים מקוצרים, ופשוט מדדנו

חוה מונדרוביץ:  בעצם, המדידה אמורה להיות – להסתכל על כלל הרישיונות שניתנו באותה שנה ברשות המקומית, ומתוכם כמה רישיונות או היתרים מזורזים ניתנו במסלולים מקוצרים

חוה מונדרוביץ:  זה מדד שלישי שעליו הם מתומרצים

לירון אדלר: הגידול שכתוב כאן – מ-7% מ-26%?     

חוה מונדרוביץ: אגיד כך: הדוח השנתי ל-2022 – הרשויות יכולות להגיש אותו עד סוף ינואר

חוה מונדרוביץ:  רובן עוד לא הגישו, ותמיד מחכים לרגע האחרון

חוה מונדרוביץ:  30 רשויות שהקדימו והגישו לנו – זה על סמך זה

חוה מונדרוביץ:  בעצם, זה מדגם של 30 רשויות מקומיות שמדדנו אותם

חוה מונדרוביץ:  בממוצע ראינו גידול - - -     

יעקב אשר: בכל הפרמטרים או בפרמטר מסוים?     

חוה מונדרוביץ: רק הפרמטר של המסלולים המקוצרים

לירון אדלר: יש רשויות ש-26% מהעסקים שם הולכים - - -     

חוה מונדרוביץ: 26% מתוך כלל הרישיונות וההיתרים שהונפקו בשנת 2022 היו באחד מהמסלולים המקוצרים, לעומת השנה שעברה שזה היה רק 7%

חוה מונדרוביץ:  מדדנו את זה, אבל לא תמרצנו אותם על זה

חוה מונדרוביץ:  אבל, גם ב-2021 מדדנו את זה

סימון דוידסון: מופיע פה רק חידוש, רק חדשים, או גם חידוש רישיון עסק?     

חוה מונדרוביץ: רק חדשים

חוה מונדרוביץ:       שוב, אנחנו נראה אתה נתונים, כשיהיו לנו את כל הרשויות שידווחו לנו

יעקב אשר: זו שאלה טובה מאוד

יעקב אשר:  מה קורה בחידוש?     

חוה מונדרוביץ: חידוש רישיון הוא חידוש אוטומטי בכל המסלולים, כלומר אין הבדל, לדעתי

חוה מונדרוביץ:  אני לא זוכרת שיש הבדל

סימון דוידסון: מה זאת אומרת? בעבר, למשל, מספרה הייתה צריכה להביא את הכול: כיבוי וכו' – את כולם, ולהחתים את כולם - -     

יעקב אשר: מהתחלה

סימון דוידסון: - - ובמסלול המקוצר של ההצהרה הם לא צריכים להביא את כולם

חוה מונדרוביץ: בקשה חדשה

חוה מונדרוביץ:  בחידוש ההבדל בין הרגיל זה די מינורי

חוה מונדרוביץ:  אין כל כך הבדל

לירון אדלר: אבל כן עשינו אז תיקון של התקנות בחידוש, שבעצם גם בחידוש אפשר כבר היום להצהיר שהמצב נשאר אותו דבר

לירון אדלר:  אז זה כבר עובד?     

חוה מונדרוביץ: זה עובד

חוה מונדרוביץ:  אגב, זו הצהרה – זה אפילו לא תצהיר

יעקב אשר: זה מה שהתכוונתי

יעקב אשר:  בעצם, פה ההליך הוא שממשיכים - - -     

קריאה: זה שינוי משמעותי

חוה מונדרוביץ: זה על סמך הצהרה שלא נעשה שינוי, ולא צריך לצרף שום - - -     

קריאה: אבל עדיין זה מסלולים

חוה מונדרוביץ: אגב, גם אם לא פורסם מפרט אחיד, אפשר יהיה שבעל עסק יצהיר שלא נעשו שום שינויים, ותהליך החידוש הוא יחסית מהיר

חוה מונדרוביץ:      (מקרינה שקף, שכותרתו: רפורמת הרישוי הדיפרנציאלי – תיקון מס' 34

חוה מונדרוביץ: )     לבסוף, הבנו שמלבד תיקוני חקיקה ומלבד זה שאנחנו מוציאים באמת חומרי עזר, פורומים, מפגשי זום, ימי עיון לרשויות המקומיות ומדריכים כדי להטמיע את השינויים האלה, השינוי צריך לבוא גם מלמטה, וגם ציבור בעלי העסקים צריך לדעת את זכויותיו ולדרוש את זה

חוה מונדרוביץ:  יצאנו בקמפיין פרסומי ממש לאחרונה שעורר הדים

חוה מונדרוביץ:  אני רוצה להגיד שהרשויות המקומיות פנו אלינו ואמרו: כן, פנו אלינו אנשים, והם רוצים לפתוח על סמך תצהיר

חוה מונדרוביץ:  אתם רוצים לראות זאת?     

קריאה: כן

יעקב אשר: בעצם, מה זה?     

חוה מונדרוביץ: זה קמפיין פרסומי שאיתו יצאנו לציבור הרחב, כי הבנו - - -     

יעקב אשר: שאלה – מה שמופיע בקמפיין הזה קיים ועובד או שיש דברים שכתוב - - -?     

חוה מונדרוביץ: כן, זה מה שראינו קודם – הגידול של 20%

יעקב אשר: בעצם, הקמפיין הוא על הדברים שעובדים כרגע ולא הדחויים

חוה מונדרוביץ: אנחנו עכשיו-עכשיו קיבלנו את הנתונים, וראיתי שיש גידול של 20% משנה קודמת

יעקב אשר: זה בסדר

יעקב אשר:  את זה הבנתי

חוה מונדרוביץ: אבל כן היה חשוב לנו שגם הלחץ יבוא מלמטה – לא רק אנחנו כלפי הרשויות אלא גם מציבור בעלי העסקים, שיידעו שמי שצריך לפתוח מסלול על סמך תצהיר - - -     

יעקב אשר: רק שלא יתייאשו

יעקב אשר:      (מוקרן סרטון – קמפיין מהפכת רישוי העסקים של משרד הפנים

יעקב אשר: )     

יעקב אשר: תחתרי לסיום

חוה מונדרוביץ: 	בחרנו חנות פלאפל, כי זה באמת עסק שהוא עד 50 סועדים ועד 150 מ"ר שמסווג לרישוי היתר מזורז א'

חוה מונדרוביץ:      (מקרינה שקף, שכותרתו: רפורמת הרישוי הדיפרנציאלי – תיקון מס' 34

חוה מונדרוביץ: )     עברתי גם על נושא תכנון ובנייה

חוה מונדרוביץ:  אנחנו הנחינו; בעצם, הוצאנו מדריך

חוה מונדרוביץ:  גם במדריך היישומי יצאנו גם למנהלי רישוי עסקים וגם למהנדסים את השינוי בחוק שמאפשר להם לתת רישיון עסק במקרה של הפרה שהיא לא מהותית ושלא פוגעת במטרות החוק

חוה מונדרוביץ:  אגיד שלאורך שנים אנחנו מודדים את הנושא של מספר העסקים ללא רישיון ברשויות, ומעבירים לנו דיווחים

חוה מונדרוביץ:  אלה שהם ללא רישיון – אנחנו מבקשים לדעת מהרשויות מהי הסיבה

חוה מונדרוביץ:  האם זה בגלל אי-קיום דיני הגנת הסביבה? אי-קיום דיני הבריאות? לאורך שנים אי-קיום דיני תכנון ובנייה מככב במקום הראשון, וזה בערך מ-2017

יעקב אשר: רוב המקרים זה תכנון ובנייה: שימוש חורג ועוד

חוה מונדרוביץ: לפני זה זה היה הכבאות, אבל מאז שהם יצאו עם התצהיר הכבאות ירדו

יעקב אשר: מה קרה מאז שהנחיתם?     

חוה מונדרוביץ: אגיד שפה זה ממש שיתוף פעולה בין יחידת רישוי עסקים למהנדס הוועדה המקומית

חוה מונדרוביץ:  ישנן רשויות שזה עובד יופי, הוציאו נהלים בדיוק מהן ההפרות, מתי לא, המדידה, מי מודד ולאן הולך, ויש רשויות – שפחות

חוה מונדרוביץ:  קשה לי לומר, אבל יכול להיות שישנם מהנדסים שפחות משתפים פעולה; אולי קשה להם העניין הזה שזה לשיקול דעתם ולאחריותם

חוה מונדרוביץ:  בכל אופן, גם אחרי התיקון, עדיין הסיבה להיעדר רישיון בשל אי-עמידה בתכנון ובנייה - - -     

יעקב אשר: באותם מקומות שבהם זה כן עבד זה גרם באמת ליותר רישיונות?     

חוה מונדרוביץ: כן

חוה מונדרוביץ:  ביררנו באותם מקומות

חוה מונדרוביץ:  זה נתן להם את האפשרויות להוציא רישיונות יותר, אבל ברמה הארצית זו עדיין סיבה מספר אחת להיעדר רישיון

יעקב אשר: ידוע

חוה מונדרוביץ: (מקרינה שקף, שכותרתו: רפורמת הרישוי הדיפרנציאלי – תיקון מס' 34 – תכנון ובנייה לאור תיקון 34 לחוק רישוי עסקים, מדריך יישומי והזדמנויות

חוה מונדרוביץ: )     זה חלק מהמדריך

חוה מונדרוביץ:  אנחנו ממש עשינו פה את ההפרות ואת הסימולציה לגבי מתי לא ומתי אפשר

יעקב אשר: לא ניכנס לזה

יעקב אשר:  הלאה

חוה מונדרוביץ: (מקרינה שקף, שכותרתו: רפורמת הרישוי הדיפרנציאלי – תיקון מס' 34 – פטור ממסמכי בקשה

חוה מונדרוביץ: )     פטור ממסמכי בקשה – אעבור חלקית

חוה מונדרוביץ:  לחלק מסוגי העסקים יש פטור מלא או חלקי מלצרף תוכנית עסק, מפה מצבית ותרשים סביבה

חוה מונדרוביץ:  זה מופיע בתקנות רישוי עסקים ובצו החכם

יעקב אשר: תבינו שמאחורי המילים "מפה מצבית" וכל זה עומד הרבה מאוד כסף

חוה מונדרוביץ: עלויות לבעל העסק

יעקב אשר: כשמדובר על עסק קטן ועסק שמתחיל, הוא לא יודע לעמוד בזה

יעקב אשר:  ואז, גם מוצאים את הבעיות כי אז פתאום מוצאים איזה משהו במפה שזה יצא רבע מטר מהתוכנית של שנת 1940 או לא-יודע-כמה

חוה מונדרוביץ: (מקרינה שקף, שכותרתו: רפורמת הרישוי הדיפרנציאלי – תיקון מס' 34 – הקלות בעת שינוי בעלות בעסק

חוה מונדרוביץ: )     (מקרינה שקף, שכותרתו: רפורמת הרישוי הדיפרנציאלי – תיקון מס' 34 – המשך

חוה מונדרוביץ: )     גם במסגרת התקנות, עשינו הקלות בעת שינוי בעלות בעסק

חוה מונדרוביץ:  יש כמה סוגי שינוי בעלות: אם המשטרה נותנת אישור או לא; בעת פטירת בעל העסק חלילה; עסק שעוד לא קיבל רישיון אבל הוא בתהליך – אז גם ניתן להשתמש באישורים שהוא כבר קיבל ולהמשיך מאותה נקודה

חוה מונדרוביץ:  עשינו באמת שינוי מאוד גדול בנושא שינוי בעלות, וזה ממש עובד בשטח

יעקב אשר: בכלל המשרדים?     

חוה מונדרוביץ: כן, בכלל המשרדים, למעט - - -     

יעקב אשר: זאת אומרת, אם היה עסק פלאפל ועכשיו הוא מכר אותו לסימון - -     

חוה מונדרוביץ: אז בעל העסק החדש חותם שהוא לא עשה שום שינוי

יעקב אשר: - - הוא ממשיך – העברת מקל מהירה

חוה מונדרוביץ: לגמרי

חוה מונדרוביץ:      יש רק נושא של בדיקת עבר פלילי של בעל עסק

חוה מונדרוביץ:  אם המשטרה נותנת אישור באותם סוגי עסקים, למשל תחנות דלק, אז זה, שינוי הבעלות, כן עובר דרכה, כי היא רוצה לבחון את בעל העסק החדש מבחינת מידע

יעקב אשר: זה מובן

יעקב אשר:  השאלה היא כמה זמן דבר כזה לוקח

חוה מונדרוביץ: הגבלנו את זה ב-14 יום

חוה מונדרוביץ:  בסך-הכול, אני שומעת מהרשויות שנושא שינוי בעלות ממש עובד בסדר

יעקב אשר: אוקיי

יעקב אשר:  תכף נשמע אותן

חוה מונדרוביץ: (מקרינה שקף, שכותרתו: רפורמת הרישוי הדיפרנציאלי – תיקון מס' 34 – הכשרת מפקחי רישוי עסקים והסמכתם על-ידי ראש הרשות

חוה מונדרוביץ: )      (מקרינה שקף, שכותרתו: רפורמת הרישוי הדיפרנציאלי – תיקון מס' 34 – המשך

חוה מונדרוביץ: )     את זה אנחנו פחות מודדים, אבל מפקחי רישוי – אנחנו קבענו שיש להם עוד סמכויות

חוה מונדרוביץ:  אלה ארבע הסמכויות שיש להם

יעקב אשר: היה קודם פרמטר שכתבתם שהוא תמריץ והוא חכם – מספר ביקורות או פיקוח

יעקב אשר:  זה גם עובד?     

חוה מונדרוביץ: כן, בטח

חוה מונדרוביץ:  אנחנו ממש רואים עליה

יעקב אשר: כי בסוף יש פה אחריות לבריאות הציבור ושלום הציבור

חוה מונדרוביץ: לגמרי

יעקב אשר: בסוף, זה לא יכול להיות רק על אמון

יעקב אשר:  אני חסיד גדול של אמון, אבל אם אין אחר כך פיקוח ובקרה – זה סיפור אחר

יעקב אשר:  האם הנתונים שיש בידיכם מדברים על ביקורים יותר תכופים של הרשות המקומית, מה שלא היה קודם כשזה היה על אחרים?     

חוה מונדרוביץ: בדיוק

חוה מונדרוביץ:  זה נובע גם מזה שבאמת אנחנו מתקצבים תקנים של מפקחי רישוי עסקים ברשויות המקומיות, והיו הרבה מאוד גיוסים מאז, וגם אנחנו מתמרצים אותם

חוה מונדרוביץ:  זאת אומרת, כל עובד רישוי עסקים מקבל מענק תמרוץ על המדדים, וחלק מהמדדים זה העלאה באחוז הביקורת בעסקים

חוה מונדרוביץ:  למפקחים ניתנו ארבע סמכויות בחוק: סמכות כניסה לעסק; לדרוש מסמכים; לקחת דגימות ולדרוש ולראות תעודה מזהה

יעקב אשר: כלי עבודה

חוה מונדרוביץ: נקבע ששר הפנים ינחה מהי ההכשרה המיועדת

יעקב אשר: וזה נעשה

חוה מונדרוביץ: (מקרינה שקף, שכותרתו: רפורמת הרישוי הדיפרנציאלי – תיקון מס' 34 – פרסמנו את חוזר מנכ"ל 6/2019 להכשרת מפקחי רישוי עסקים

חוה מונדרוביץ: )     כן

חוה מונדרוביץ:  יצא חוזר מנכ"ל

יעקב אשר: הלאה

יעקב אשר:  לא ניכנס לזה

חוה מונדרוביץ: קיימנו הרבה מאוד קורסי הכשרה למפקחים

חוה מונדרוביץ:  אגב, זה צבר אינפלציה גדולה בזמן הקורונה, כי מפקחי רישוי עסקים, לפי תקנות שעת חירום, היו מוסמכים לאכוף את תנאי התו הסגול

חוה מונדרוביץ:  אז, מסתובבים מאוד אנשים ברשויות

יעקב אשר: ספרי לי על זה

יעקב אשר:  הייתי יושב-ראש ועדת החוקה שחוקקה את התיקון

יעקב אשר:  היה על זה ויכוח גדול

חוה מונדרוביץ: היו ארבעה בעלי תפקידים ברשויות המקומיות שיכלו לאכוף את תנאי התו הסגול, ואחד מהם זה מפקחי רישוי עסקים

חוה מונדרוביץ:  כיוון שההכשרה שלהם היא הקצרה ביותר, העדיפו במסות לשלוח אנשים לעבור את ההכשרה הזאת

חוה מונדרוביץ:      (מקרינה שקף, שכותרתו: תיקון מס' 36 לחוק רישוי עסקים – מפרטים אחידים ומפרטים רשותיים

חוה מונדרוביץ: )     (מקרינה שקף, שכותרתו: מפרטים – תיקון מס' 36

חוה מונדרוביץ: )     תיקון מס' 36 מדבר בעיקר על המפרטים האחידים, ומפרטים רשותיים – גם יש שינוי בזה

חוה מונדרוביץ:  זה מדבר על כך שהכתיבה והפרסום של מפרטים אחידים עוברים לסמכותה שר הממונה על רשות האסדרה

חוה מונדרוביץ:  יש עדכון של שלבים של המפרט הרשותי, של הרשות המקומית; הם צריכים לעשות יותר פעולות ממה שעשו עד התיקון לחוק

חוה מונדרוביץ:      (מקרינה שקף, שכותרתו: מפרטים אחידים – תיקון מס' 36

חוה מונדרוביץ: )     בנושא מפרטים אחידים, עד להעברת הסמכות לשר הממונה על האסדרה, משרד הפנים פרסם בסך-הכול 80 מפרטים אחידים ועוד 20 טיוטות להערות ציבור

יעקב אשר: כמה בסך-הכול מפרטים יש בכל החוק הזה?     

יעקב אשר: בסך-הכול, יש 179 אם אני לא טועה

קריאה: 178

לירון אדלר: רצו אז לפרסם מפרטים לעסקים שיש מהם הכי הרבה

חוה מונדרוביץ: אז, 80 המפרטים האחידים מכסים את השיעור הגדול?     

חוה מונדרוביץ: כן, ה-80 מכסים את השיעור הגדול

חוה מונדרוביץ:  כל העסקים הנפוצים במשק, מספרות, בתי קפה, מסעדות, מרכולים, מוסכים, בתי מרקחת – לכל אלה יש מפרטים אחידים

חוה מונדרוביץ:      לגבי טיב והאיכות שלהם, הדעות חלוקות

לירון אדלר: זה מה שעלה אז גם בתיקון 36 – שהמפרטים פורסמו, אבל, בעצם, הם לפעמים מסובכים לקריאה, ובסופו של דבר, להגיש תצהיר על סמך המפרטים האלה זו לא משימה כל כך פשוטה

יעקב אשר: כיום, כרגע, המפרטים האחידים נמצאים?     

חוה מונדרוביץ: אתם רוצים להיכנס לאתר המפרטים האחידים? אפשר

יעקב אשר: לא, לא עכשיו

יעקב אשר:  הם עובדים כרגע לפי מפרטים אחידים קיימים?     

חוה מונדרוביץ: כן

יעקב אשר: למרות שעדיין רשות האסדרה לא - - -     

חוה מונדרוביץ: כן, כי זה פורסם לפני, ב-1/12/21

יעקב אשר: בעצם, אם אני מבין נכון, תפקיד רשות האסדרה הוא לראות אחר כך שבאמת המסמכים הללו נכונים ונגישים

לירון אדלר: היה רצון מאוד גדול גם במפרטים הקיימים לטייב אותם

יעקב אשר: אפשר יהיה לעשות את זה, כשהרשות תעבוד

חוה מונדרוביץ: אני אגיד שבאמת, מבחינת משרד הפנים, התכלול שלנו היה טכני בלבד

חוה מונדרוביץ:  קיבלנו את הפרטים ממשרד הבריאות, המשטרה וכו'

יעקב אשר: ברור

יעקב אשר:  משרד הפנים לא בדק מה כתב משרד הבריאות מבחינה מקצועית

חוה מונדרוביץ: (מקרינה שקף, שכותרתו: מפרטים אחידים – תיקון מס' 36 – במסגרת התיקון, המסכות לפרסום מפרטים אחידים עברה אל השר הממונה על רשות האסדרה

חוה מונדרוביץ: )      לא הייתה סמכות, וכמובן גם לא כלים מקצועיים

חוה מונדרוביץ:  הסמכות שעברה לוועדה לאסדרה היא לא רק הסמכות הטכנית עכשיו לתכלל - -     

יעקב אשר: היא המהותית

חוה מונדרוביץ: - - אלא סמכויות נוספות לכתוב יחד עם המשרדים את המפרטים

חוה מונדרוביץ:  יש להם גם סמכויות של בדיקת מסמכים, בדיקה בשטח וכמובן לגייס אנשי מקצוע שמבינים בתחום

חוה מונדרוביץ:  בעצם, החוק העביר את הסמכות בדצמבר 21', לפני שנה וחודש

חוה מונדרוביץ:  אנחנו העברנו את כל החומר, את כל המסמכים, גם את המפרטים שפורסמו וגם את הטיוטות שפורסמו להערות ציבור ועוד לא פורסמו סופית, לוועדה לאסדרה

יעקב אשר: היו עליכם עוד מטלות שלא הצלחתם לבצע, וסליחה על השאלה הזאת?     

חוה מונדרוביץ: לא

יעקב אשר: לא שידוע

חוה מונדרוביץ: (מקרינה שקף, שכותרתו: מפרטים רשותיים – תיקון מס' 36

חוה מונדרוביץ: )     המפרט הרשותי – הוסיפו כמה שלבים לרשות המקומית שהיא צריכה לעשות לפני שהיא מפרסמת את הדרישות שלה באתר האינטרנט שלה: לשקול חלופות בהתחשב בעלויות של בעלי העסקים; לפרסם טיוטה לציבור, לקבל הערות ולדון בהן; המפרט יעבור אישור של המליאה

יעקב אשר: סתם, לא רציתי להיכנס למהות, אבל אני כן אכנס בשאלה הזאת

יעקב אשר:  זה השקף האחרון אם אני זוכר נכון, נכון? למה זה נכון שלכל רשות תהיה האחריות שלה?     

לירון אדלר: יש חוקי עזר ודברים שיותר קשורים לרשות

סימון דוידסון: למשל, רעש וכל מיני עסקים במקומות מסוימים

לירון אדלר: לרשות המקומית יש גם סמכות לדרוש תנאים ברישיון

חוה מונדרוביץ: בסוף, עסקים מתנהלים בתוך רשות מקומית שיש לה צביון מסוים, והיא רוצה לעצב את המדיניות של הרשות שלה לפי המצע לבוחרים וכו'

חוה מונדרוביץ:  אז, יש לה סמכות

לירון אדלר: הייתה באמת שאלה על היחס לפעמים בין הכללי - - -     

יעקב אשר: בדיוק

יעקב אשר:  אפשר להתחיל כל מיני שיגעונות של כל מיני דברים ורעיונות יפים, אבל, שוב, אתה עושה רגולציה מכיוון הפוך

יעקב אשר:  אבל, גם את זה רשות האסדרה תצטרך לבחון

חוה מונדרוביץ: לא, היא לא תבחן

חוה מונדרוביץ:  יצטרכו להעביר אליה הודעה שפורסם המפרט הרשותי

חוה מונדרוביץ:  היא לא בוחרת מפרט רשותי

יעקב אשר: הערות?     

חוה מונדרוביץ: לא

יעקב אשר: גם לא? אין לה סמכות?     

חוה מונדרוביץ: היום, בחוק אין לה את הסמכות

חוה מונדרוביץ:  זה מפרט של ראש הרשות המקומית

סימון דוידסון: מי השר הממונה עכשיו על האסדרה?     

לירון אדלר: ראש הממשלה

יעקב אשר: נתניהו

יעקב אשר:  עד עכשיו זה היה לפיד

חוה מונדרוביץ: אנחנו הוצאנו מדריך לכתוב את המפרט הרשותי, וכללנו שם את שמונת השלבים הללו שצריכים לעשות לפני שמפרסמים באתר האינטרנט, שכוללים הערות ציבור ושקילת חלופות

יעקב אשר: מי צריך לעשות? הרשות המקומית

חוה מונדרוביץ: אם היא לא פרסמה את המפרט הרשותי עד - - -     

יעקב אשר: יש רשויות שכבר פרסמו מפרט?     

חוה מונדרוביץ: כן

יעקב אשר: והן עברו את כל התהליכים הללו?     

חוה מונדרוביץ: חלק גדול מהרשויות פרסמו את המפרט הרשותי עוד לפני שהחוק עבר, ואז, בעצם, זה לא חל עליהם אלא רק שני השלבים האחרונים של אישור מליאה ופרסום ברשומות

יעקב אשר: איאלץ לעצור אותך כאן

יעקב אשר:  יש עוד משפט סיכום שאת רוצה להוסיף?     

חוה מונדרוביץ: אני חושבת שההטמעה בשטח עובדת

חוה מונדרוביץ:  אנחנו רואים תוצאות

סימון דוידסון: 	בואו נשמע את השלטון המקומי

יעקב אשר: בדיוק

יעקב אשר:  זה מה שאני עושה עכשיו

חוה מונדרוביץ: מפרטים רשותיים פורסמו בהרבה מאוד רשויות

חוה מונדרוביץ:  השינוי בעלות עובד

חוה מונדרוביץ:  המסלולים המקוצרים – ראינו שזה 26% ויש עוד למה לגדול

חוה מונדרוביץ:  אני לא אומרת שאפשר לנוח על זרי הדפנה, ויש עוד לאן לגדול

חוה מונדרוביץ:  אבל, בסך-הכול, בנקודת הזמן הזאת, זה עומד בציפיות

יעקב אשר: תודה רבה

יעקב אשר:      סדר-הדברים: השלטון המקומי – נשמע בשטח מה קורה, ואני  חושב שיש פה גם נציגים מעיריית תל-אביב ומנתניה, כמה שנספיק

יעקב אשר:  לאחר מכן, נעבור למשרדי הממשלה, ובסוף נשמע את רשות האסדרה, וכמובן עוד דברים באמצע כמו התאחדות בעלי המלאכה וכו'

יעקב אשר:      קודם כול, תודה על המצגת

יעקב אשר:  אני רוצה לומר שההתרשמות שלי היא שיש עשייה ושיש רצון

יעקב אשר:  אני גם מבין ממך, שככול שהפרה רוצה להיניק העגל רוצה לינוק, זאת אומרת הרשויות המקומיות רוצות את זה ובטח אותן אלה שהן מקצועיות ויודעות לעבוד ויש להן גם תקציב לעניין הזה

יעקב אשר:  בואו נשמע את זה באמת מכם, ואז נעבור למשרדי הממשלה הנוספים וגם את המנצח הראשי שיגיע לאחר מכן

נפתלי קאיקוב: כבוד היושב-ראש, קודם כול, אנחנו שמחים שאתה בתפקיד הזה

נפתלי קאיקוב:  באת מהשלטון המקומי, ואתה מכיר טוב-טוב את נושא הרשויות

נפתלי קאיקוב:  סביב השולחן הזה יש שותפים שהביאו, למעשה, את הרפורמה

נפתלי קאיקוב:  מ-2008 עד 2013 היית ראש עיר

יעקב אשר: זה מה שרציתי לתקן

יעקב אשר:  יש כאלה: היו ראש עיר וכו' ובזה מתמצה הניסיון

יעקב אשר:  אני 33-34 שנים הייתי כמעט בכל תפקיד בעירייה: מנהל אגף חינוך, מנכ"ל, מ"מ ראש עיר ואחר כך ראש עיר

יעקב אשר:  אני מכיר את המחלקות והאגפים אחד אחד

יעקב אשר:  בוא נראה מה אני עוד זוכר

נפתלי קאיקוב: תהליך רישוי עסקים – הזירה מתחילה אצלנו ומסתיימת אצלנו, זאת אומרת הבקשה לרישיון עסק מתחילה אצלנו ומסתיימת אצלנו, כשאנחנו, כשלטון המקומי, עושים את המעקב והבקרה אחרי תהליך הרישוי

נפתלי קאיקוב:      באנו לשנות

נפתלי קאיקוב:  אני זוכר אותך מהימים הראשונים

נפתלי קאיקוב:  עשינו פה רפורמה שמשפיעה על מיליוני אנשים במדינת ישראל ועל מאות אלפי עסקים, אבל באנו לפה לספר קצת על הפערים

נפתלי קאיקוב:  היו פה דברים מאוד-מאוד טובים

נפתלי קאיקוב:  אנחנו רואים גופים, דוגמת המשרד לביטחון פנים, משטרה וכבאות, שעבדו חזק מאוד על המפרטים, ורואים את העבודה שלה ואת ה-implementation שזה בבחינת הרגולציה

נפתלי קאיקוב:  יש להם משרד שעובד עקב בצד אגודל

נפתלי קאיקוב:  וזאת, לצד פערים במשרדים אחרים שאין להם תקציבים כדי לממש את הרפורמה

נפתלי קאיקוב:  לאיפה אני מכוון? דבר אחד זה מרכז שירות משותף – זו אחת מגולות הכותרת שכל בעל עסק חולם שכל משרדי הממשלה יישבו סביב שולחן אחד ויגידו לו: כן, מה אני צריך לעשות? בבקשה, רושם, יוצא פרוטוקול, ותם הטקס

נפתלי קאיקוב:  איפה הייתה תמיד הבעיה הכי גדולה שלנו? אותו משרד ממשלתי או גורם אחר אומר "תקשיב, אני רוצה את זה, את זה ואת זה"

נפתלי קאיקוב:  זה מסתיים ומגיע פקח אחר ואומר "לא, אבל תביא לי גם את זה, את זה ואת זה"

נפתלי קאיקוב:  זה מייצר מגה-בעיה, וזה יכול להגיע להוצאות של מיליוני שקלים כדי להזיז מטבח ימינה או שמאלה

נפתלי קאיקוב:  לכן, רצינו להביא למצב של שיקוף תהליך ב-one stop shop

נפתלי קאיקוב:  לצערי הרב, התהליך הזה לא קורה

נפתלי קאיקוב:  הרשויות הקימו מרכז שירות משותף

נפתלי קאיקוב:  מה הבעיה? – משרדי הממשלה לא מגיעים

נפתלי קאיקוב:  למה הם לא מגיעים? – כי אין להם תקנים

נפתלי קאיקוב:  דרך-אגב, גילוי נאות: בשולחן הזה הבטיחו להם תקנים

נפתלי קאיקוב:  על כמה תקנים פשוטים נגרמים נזקים של מאות ומיליארדי שקלים למדינה בגלל אי-הגעה למרכזי שירות משותפים

נפתלי קאיקוב:  אני חושב שהסנקציה שניתנה לא הייתה טובה

נפתלי קאיקוב:  אמרו שהם חייבים להגיע, אבל אם הם לא מגיעים – אין סנקציה

נפתלי קאיקוב:  תן לו סנקציה של 100 שקל, ותראה איך כולם מגיעים למרכז שירות משותף

יעקב אשר: שאלה ליועצת המשפטית

יעקב אשר:  נושא השיתוף הזה תלוי כרגע בהמשך? בוועדה? לא

לירון אדלר: לא

יעקב אשר: בעיקרון, זה דבר שאפשר להתחיל אותו מחר בבוקר, אם יש אנשים לעניין

לירון אדלר: כן

יעקב אשר: תכף נשמע

יעקב אשר:  כל משרדי הממשלה לא רצו לשלוח אנשים

נפתלי קאיקוב: לא

נפתלי קאיקוב:  אמרתי: חלק ממשרדי הממשלה שאמרו שאין להם תקנים

נפתלי קאיקוב:  למשל המשרד להגנת הסביבה, ברוך ה' עכשיו אישרו להם את התקנים

נפתלי קאיקוב:  סוף-סוף, אחרי לחץ פיזי שלנו, הם קיבלו את התקנים

יעקב אשר: רק נכנסתי לתפקיד

נפתלי קאיקוב: יש את גילי והיא ברת סמכא ויש אנשי מקצוע טובים, אבל אני אומר שבלי כוח אדם היא לא יכולה לעבוד

יעקב אשר: ברור

נפתלי קאיקוב: היא מחויבת למשרד והיא תגיד את הדברים

נפתלי קאיקוב:  אני מדבר כרגע מגרוני שלי: בלי כוח-אדם - - -     

יעקב אשר: באיזה משרד עוד חסר, תכל'ס?     

נפתלי קאיקוב: משרד הבריאות, חלק ממשרד הבריאות

יעקב אשר: 	בריאות, איכות הסביבה

יעקב אשר:  מה עוד?     

קריאה: משטרה

נפתלי קאיקוב: כיבוי ומשטרה מגיעים – לחלק מהמקומות הם מגיעים

קריאה: גם הרשויות

סימון דוידסון: נפתלי, לא הבנתי

סימון דוידסון:  הם צריכים להגיע פיזית למועצה או לעירייה?     

נפתלי קאיקוב: כן, על-פי החוק, הם מחויבים להגיע ל-12 מפגשים בשנה, פעם בחודש, למרכז שירות משותף

יעקב אשר: לא כל רשות קטנה

נפתלי קאיקוב: לא

נפתלי קאיקוב:  יש הגדרה של מעל 100,000 תושבים, ואפשר לאחד רשויות, ועשו גם איחוד רשויות ויש חיבורים ועושים את זה

נפתלי קאיקוב:  הבעיה היא שהם לא מגיעים למרכז שירות משותף

סימון דוידסון: למה צריך להגיע למקום מסוים? הרי למשרד הבריאות זה לא משנה אם זה בנתניה או בירושלים? זה אותו דבר

נפתלי קאיקוב: אסביר

נפתלי קאיקוב:  סימון רוצה לפתוח עסק, והוא מגיע אלי למרכז השירות המשותף אצלי במשרד, ומגיעים נציג הבריאות, נציג הכבאות, נציג המשטרה וכל המשרדים הרלוונטיים

קריאה: הוא פוגש אותם ביחד

נפתלי קאיקוב: זה לפני שהוא פותח את העסק, ועושים קונסוליום

יעקב אשר: המנהל שלו בשטח מתכלל את האירוע

נפתלי קאיקוב: בדיוק

נפתלי קאיקוב:  יוצא פרוטוקול, והפרוטוקול הזה מחייב את כולם

נפתלי קאיקוב:  אין טעויות ואין mismatch

נפתלי קאיקוב:  כולם מחויבים להגיע לזה

נפתלי קאיקוב:  אפשר לעשות אותו ב-ZOOM או בצורה וירטואלית

נפתלי קאיקוב:  זה כבר קיים

סימון דוידסון: אם אני פותח פלאפל או מסעדה, הרי זה לא משנה אם אני פותח את המסעדה בירושלים או בנתניה

סימון דוידסון:  התנאים של משרד הבריאות ואיכות הסביבה יהיו אותם תנאים

נפתלי קאיקוב: ברוב המקרים, כן

נפתלי קאיקוב:  יש עוד דברים שקשורים למפרט רשותי ולכל מיני דברים כאלה

סימון דוידסון: רעש?     

נפתלי קאיקוב: כן, כל מיני דברים כאלה

נפתלי קאיקוב:  מגיעים למרכז שירות משותף, ומרכז השירות המשותף עושה one stop shop שעושה שמתכלל את כולם

נפתלי קאיקוב:  זה כבר הוחלט

נפתלי קאיקוב:  הם לא מגיעים כי אין להם תקנים

נפתלי קאיקוב:  לפני כמה ימים התעדכנתי שבאמת הביאו תקנים למשרד להגנת הסביבה, וזה דבר מאוד מאוד חשוב, על מנת שהדבר הזה יעבוד

נפתלי קאיקוב:  זה אמור להקטין רגולציה בצורה דרמטית, וזה הולך לשפר גם לנותני האישור כשהם רואים את העסק ורואים על מה מדובר

יעקב אשר: אגב, אני רוצה לומר גם שלמרות שזה נשמע מסורבל, וראיתי את התמיהה בעיניך, כרגע זה הגיוני, זאת אומרת לשלב הזה בוודאי

יעקב אשר:  כשנגיע למצב שבו יהיו מפרטים ממש מדויקים, מסודרים, ברורים והכול, יכול להיות שלאט-לאט יהיה פחות צורך בעניין הזה ואפשר יהיה להוריד את זה לא ל-12 פעמים בשנה אלא למשהו יותר צנוע, כי באמת להביא עובדים לכל כך הרבה ישיבות זה חתיכת - - -     

נפתלי קאיקוב: אין סנקציה

נפתלי קאיקוב:  עולם רישוי העסקים צריך לעמוד על איזונים ובלמים

נפתלי קאיקוב:  מצד אחד, ועדת האסדרה שאנחנו מחכים והיא בוששה מלהגיע

נפתלי קאיקוב:  הינה, הגיע יואל בריס, והוא בא עם אנרגיות

נפתלי קאיקוב:  אבל, אם ועדת האסדרה שתקבע איך המפרטים נראים – אולי מי שכתב את המפרט של אותו משרד לא עשה בדיקה מה קורה בעולם, ואולי הדרישה שמכבידה על בעלי העסקים – אז צריך שמישהו יסתכל  מלמעלה ויראה איך הדברים עובדים

נפתלי קאיקוב:  הדברים האלה חייבים לקבל תוקף

נפתלי קאיקוב:  לא יכול להיות שוועדת האסדרה הזאת

נפתלי קאיקוב:  היא הייתה אמורה – וזה נ' מאוד מאוד גדול כדי להגיע לאתגר

סימון דוידסון: למה? היא לא קמה? ועדת האסדרה כן קמה?     

נפתלי קאיקוב: היא קמה, אבל - - -     

לירון אדלר: לא, היא לא קמה

יעקב אשר: היא לא קמה

מיכל עקביה: לא קמה

נפתלי קאיקוב: לא התכנסה

נפתלי קאיקוב:  לא קיבלנו זימון פעם אחת

נפתלי קאיקוב:  אני יודע מי בוועדה

יעקב אשר: נמצא פה יושב-ראש הרשות, והוא לא יכול להקים את הוועדה בגלל שלא הוא הקים את הוועדה – הוא חלק מהוועדה – וצריך שם נציג ציבור ובמשך שנה, לא יודע כמה זמן, לא מצאו עוד איש ציבור

יעקב אשר:  אולי עכשיו ימצאו איש ציבור

קריאה: אני רוצה להגיד לחברתי במשרד הפנים - - -     

יעקב אשר: תכף נדבר על זה, כי יש שם, גם מבחינת כוח-אדם, יועצת משפטית שבאה ממשרד האוצר ויש את יואל בריס שהגיע עם הרבה ניסיון

נפתלי קאיקוב: עושה רושם טוב מאוד, ואני בטוח - - -     

יעקב אשר: כל שאר העובדים או האנשים שהולכים להיות הזרועות שלו בשטח עוד לא קיימים

יעקב אשר:  אין מי שיעבור על המפרטים, וזה רק מתחיל עכשיו

יעקב אשר:  אבל זה גם לא יכול להתחיל, כל עוד לא יהיה נציג ציבור

יעקב אשר:  שם מדינת ישראל תקועה בנושא כל כך חשוב

יעקב אשר:  תכף נגיע ליואל והוא יאמר לנו את הדברים ויזעק את זעקתו

נפתלי קאיקוב: דבר נוסף זה נושא חוק רישוי עסקים חוק תכנון ובנייה

נפתלי קאיקוב:  אם ניקח עכשיו את המדדים, הרי משרד הפנים בודק את השלטון המקומי ואנחנו עושים כנסים והכשרות וכו' ועדיין מי שיככב במקום הראשון יהיה היעדר נושא תכנון ובנייה

נפתלי קאיקוב:  חבר הכנסת פינדרוס אמר שעיר כמו ירושלים וערים ישנות יתקשו מאוד להתמודד במציאות הזאת

נפתלי קאיקוב:  יש מהנדסי ערים מעולים

נפתלי קאיקוב:  אצלי בנתניה יש מהנדס עיר באמת ברמה מאוד גבוהה, שמגלה גמישות מחשבתית לגבי איך לייצר דרך ההיתרים הזמניים כך שנותנים לאדם זמן לעמוד בזה

יעקב אשר: גם להכשיר מקום - - -     

נפתלי קאיקוב: הזמן יקר מאוד לבעלי העסקים

נפתלי קאיקוב:  לזמן יש ערך מדהים כדי לייצר תוצאה

נפתלי קאיקוב:  כבוד היושב-ראש, אני אומר שאני חושב שאחד הנושאים, שאני ממליץ לך, ואתה תקבע כמובן, הוא נושא החיבור הגורדי שניסו להפריד אותו אך הוא לא הופרד בהצלחה יתרה; צריך לנתק בצורה נכונה את חוק רישוי עסקים מחוק תכנון ובנייה בצורה נכונה וחכמה, כדי לאפשר, מצד אחד, לייצר את הפלטפורמה

נפתלי קאיקוב:  זה יביא אותנו לאחוזים מאוד גבוהים ברישיון

נפתלי קאיקוב:      דבר נוסף – אנחנו קיבלנו תקציבים של 150 מיליון שקל כדי ליישם את הרפורמה

נפתלי קאיקוב:  בפועל, רוב הכסף לא הגיע לשלטון המקומי

נפתלי קאיקוב:  אתה זוכר את אריאל יוצר

נפתלי קאיקוב:  היינו בדיונים עם אריאל יוצר ומרדכי כהן, והבאנו כסף

נפתלי קאיקוב:  אתה זוכר את זה

נפתלי קאיקוב:  מזל שאתה פה

יעקב אשר: קיבלת חיוכים

נפתלי קאיקוב: בטח

נפתלי קאיקוב:  הצלחנו להביא כסף

נפתלי קאיקוב:  רצינו שהכסף יבוא כמו ברפורמה בתכנון ובנייה, כך שנביא תקנים בכוח-אדם

יעקב אשר: מה קרה?     

נפתלי קאיקוב: עובד ברישוי עסקים מרוויח 6,000 שקל

נפתלי קאיקוב:  איך אומרים? בעראבה שרפו לו את המכוניות

נפתלי קאיקוב:  היכולת ליישם אכיפה ברישוי עסקים היא: אוי לי מיצרי ואוי לי מיוצרי

נפתלי קאיקוב:  פעם אחת – ראש הרשות רוצה, ופעם שנייה – אתה רואה מציאות בשטח, ומשרד הפנים בודק אותך

נפתלי קאיקוב:  אתה נמצא במשולש שחייב שלאדם שעוסק בתחום יהיה לו שכר כמו שצריך כך שהוא יוכל לתת שירות כמו שצריך

נפתלי קאיקוב:  יש רשויות במדינה שאין בהן מנהל רישוי עסקים

נפתלי קאיקוב:  זאת אומרת, צריכים לעשות תקינה מחייבת כדי לתת שירות

נפתלי קאיקוב:  יש רשויות שאין בהן רישוי עסקים

סימון דוידסון: למה? זה לא תפקיד סטטוטורים? זו לא חובה?     

נפתלי קאיקוב: לא

נפתלי קאיקוב:  אני חושב שהוא צריך להיות מוגדר

נפתלי קאיקוב:  אנחנו הכתובת של העסקים

נפתלי קאיקוב:  צריך להיות שלאדם יהיה את השכר הנכון, את הדרך הנכונה וגם את הכלים לממש את העבודה שלו

נפתלי קאיקוב:      יש תעשייה שלמה של עורכי-דין בבית משפט על ניהול עסק ללא רישיון

נפתלי קאיקוב:  ברפורמה הבאנו קנס במקום כל התהליך של 10 שנים

יעקב אשר: כדי שלא אשכח – משרד הפנים, לתשומת לבכם: האם היום, על-פי חוזר מנכ"ל או לא-יודע-מה יש חובה לרשות מקומית שיהיה בה מישהו בר-סמכא בנושא רישוי עסקים – ברמת מנהל אגף או מנהל מחלקה, אבל מישהו שהוא מוסמך?     

חוה מונדרוביץ: יש תיאור תפקיד למנהל רישוי וקידום עסקים

יעקב אשר: השאלה היא האם זו חובה

חוה מונדרוביץ: זו לא חובה

חוה מונדרוביץ:  זה לא תפקיד סטטוטורי

חוה מונדרוביץ:  ברוב רובן המכריע של הרשויות יש יחידות רישוי עסקים במשרה כזו או אחרת

חוה מונדרוביץ:  במיעוטן אין, אבל אז הגזבר עושה את זה או המנכ"ל עושה את זה

חוה מונדרוביץ:  באמת ברשויות מאוד קטנות זה ממש מעט

סימון דוידסון: לשנות את זה זה חקיקה או תקנה?     

יעקב אשר: אני לא חושב שזו חקיקה

חוה מונדרוביץ: אנחנו לא יכולים, אם זה לא תפקיד סטטוטורי ואין חובה לרשות

חוה מונדרוביץ:  אם זה סטטוטורי, צריך שינוי חקיקה

יעקב אשר: או תקנות

סימון דוידסון: גם אחראי ספורט, למשל, זה לא חובה

חוה מונדרוביץ: אבל אני חייבת לומר שזה באמת מיעוט מאוד קטן של רשויות שיש בהן גם מעט מאוד עסקים

חוה מונדרוביץ:  יש רשויות שהן מועצות מקומיות שיש בהן אולי 10 עסקים, למשל הר אדר או משהו

חוה מונדרוביץ:  ואז, הגזבר עושה את זה בנוסף על תפקידו

חוה מונדרוביץ:  ברוב הרשויות יש

נפתלי קאיקוב: עסק אחד שלא מקבל שירות – כולנו נכשלנו

נפתלי קאיקוב:  עסק אחר, בית קפה או סופר שלא מקבל שירות – זו תקלה חמורה

יעקב אשר: אני מבקש את בדיקתכם פנימה לתוך המערכת

יעקב אשר:  אני מציע לכם כרגע, וגם אשוחח על זה עם מי שצריך, באמת לבדוק, קודם כול, האם ברוב המקומות יש מישהו שזה תפקידו ועולמו

יעקב אשר:  במיוחד כשאנחנו מדברים היום על רישוי עצמי והדברים הללו והוא צריך גם להפעיל פיקוח, אז במקומות קטנים הוא גם יהיה המפקח

יעקב אשר:  זאת אומרת, במקומות קטנים שבהם יש רק 10 עסקים הוא לא צריך להעסיק עוד מפקח, והוא יכול לעשות זאת גם בעצמו

יעקב אשר:  אבל, חובה שיהיה מישהו שתהיה לו האחריות הזאת

חוה מונדרוביץ: אגיד שהוצאנו תקינה מומלצת

חוה מונדרוביץ:  לא יכולנו להוציא תקינה מחיבת

חוה מונדרוביץ:  לגבי מקומות קטנים, באמת אמרנו שיכול להיות שאותו אדם יהיה המפקח והמנהל

יעקב אשר: אני מבקש לבחון מה שצריך לעשות, אם צריך שינוי חקיקה או אם צריך שינוי בהגדרות כאלה או אחרת, ולגרום לכך שבכל רשות יש מישהו יודע שזה תפקידו

נפתלי קאיקוב: חייבת להיות תקינה

יעקב אשר: במיוחד אם אנחנו רוצים להמשיך הלאה ברפורמה הזאת, זה יהיה חייב להיות

יעקב אשר:  לא יכול להיות שיש מחלקה לכל דבר בעירייה ולדבר הזה אין איזושהי מחלקה או איש שבעצם אחראי על העניין הזה

נפתלי קאיקוב: דבר אחרון – לצערי הרב, הקמפיין הזה יצא מאוחר מדי, כי הרפורמה כבר באוויר הרבה זמן

נפתלי קאיקוב:  היום אני רואה את קמפיין הנגישות, ומה הם אומרים למעשה? – שהם עכשיו הולכים לתת קנסות על נושא נגישות

נפתלי קאיקוב:  זה דבר חשוב מאוד

נפתלי קאיקוב:  אנחנו, מרכז השלטון המקומי, מבקשים שלא יינתן קנס לעסק שלא עומד בנגישות בלי התראה

נפתלי קאיקוב:  בסך-הכול, למשרד המשפטים יש X אנשים, והם הולכים עכשיו לבצע אכיפה בשנת 2023, אחרי שעברנו את הקורונה

נפתלי קאיקוב:  מדברים על הקורונה כמשהו איזוטרי

נפתלי קאיקוב:  אנחנו היינו בקורונה הפה של העסקים

נפתלי קאיקוב:  אנחנו המצאנו "תו סגול"

יעקב אשר: נכון

נפתלי קאיקוב: זו אפליקציה

נפתלי קאיקוב:  אנחנו ומשרד הכלכלה הבאנו פה שירות

נפתלי קאיקוב:  כשחוה דיברה על אכיפה, אנחנו הכשרנו 3,000 מפקחים בכל הארץ

נפתלי קאיקוב:  אנחנו נמצאים עם הפנים לעסקים

נפתלי קאיקוב:  אנחנו נמצאים בקשר עם כל האיגודים המקצועיים ומנסים לתת להם

יעקב אשר: מהי בקשתך?     

נפתלי קאיקוב: לכן, בקשתי היא שתהיה לנו דרך פה, בשולחן הוועדה הזאת, כך שנוכל להבין שיש פה רגעים שבהם רוצים להעמיס על העסקים או על העוסקים דברים לא נכונים, כמו בנגישות, ואז לא יכול להיות שיינתן קנס

יעקב אשר: ממתי זה מתחיל?     

נפתלי קאיקוב: זה עכשיו

נפתלי קאיקוב:  זה רץ בתקשורת

נפתלי קאיקוב:  הולכים לתת קנסות על נגישות

נפתלי קאיקוב:  אני מבין את נושא הנגישות

נפתלי קאיקוב:  דרך-אגב, הנגישות נפלה עלינו כרעם ביום בהיר

נפתלי קאיקוב:  אם אתה זוכר, השר שטרית חתם על זה, וכל הרשויות נכנסו למיטה מאוד מאוד בעייתית

נפתלי קאיקוב:  זה נושא חשוב, יש לי אימא מוגבלת, וזה בסדר גמור

נפתלי קאיקוב:  אבל, אני אומר: זה בנפשי, אבל בואו וניתן לעסקים ולא ננחת עליהם כרעם ביום בהיר ונעשה אכיפה

נפתלי קאיקוב:  אני אומר זאת כאיש שלטון מקומי

נפתלי קאיקוב:  אנחנו לא באנו עכשיו לעשות אגרסיביות יתרה על הדברים האלה

לירון אדלר: חלק מהתנאים לרישוי עסקים הוא שתהיה נגישות, אבל נושא הקנסות על נגישות הוא מכוח חוק הנגישות

יצחק ברמן: יש תהליך של חוק כללי של העברה לקנסות במקום מה שנפתלי מדבר עליו

יצחק ברמן:  זה עדיין לא עבר סופית, אבל זה משהו איום ונורא

יצחק ברמן:  אלה פשוט קנסות של מאות אלפי שקלים לעסקים קטנים ובינוניים בלי שום התראה

יעקב אשר: מה אתם מציעים כחלופה?     

יצחק ברמן: התראה

נפתלי קאיקוב: אני מסביר

נפתלי קאיקוב:  הגיע פקח, נותן לבן אדם התראה - -     

קריאה: צו נגישות

נפתלי קאיקוב: - - ואומר לו: אדוני, אתה צריך לעמוד בכללי נגישות

נפתלי קאיקוב:  לא עומד? – אומר לו: אזהרה לפני קנס

נפתלי קאיקוב:  אחרי זה אם הוא יקבל קנס: אם אדוני לא יטפל – הוא יקבל את הקנס

נפתלי קאיקוב:  כלומר, צריך לעשות פה איזו אגרגציה בצורה מסודרת, אבל לא לנחות

יעקב אשר: זה לא קשור לכאן, אבל אני חושב שבהחלט אפשר - - -     

נפתלי קאיקוב: בסוף, זה העסק

יעקב אשר: בדיוק

יעקב אשר:  בסוף, יש מדינה אחת וגם בעל העסק הוא אחד, ופתאום מגיעים אליו מכל מיני כיוונים עוד דברים חדשים, ואז פתאום יביאו לו איזשהו משרד שעוד לא היה קיים, משרד החלל, ויגידו "אנחנו רוצים תצפית לחלל"

יעקב אשר:  – "בסדר, חבר'ה, אני גם רוצה לעשות את הרישיון וגם צריך לגמור את הנגישות, ועכשיו גם את החלל – תחכו עם זה"

יעקב אשר:      במקרה, יש פה מישהו ממשרד המשפטים?      

יפעת רווה: אני

יעקב אשר: זה לא קשור לדיון עצמו, אבל אני חושב שיש היגיון בבקשה הזאת

יעקב אשר:  בכלל, גם כראש עיר, תמיד דגלתי בהתראה לפני כמובן נקיטות של הליכים שהם בבחינת אל-חזור ולא רק תשלום אלא גם צו סגירה או דברים מהסוג הזה

יעקב אשר:  אם אתם נכנסים כרגע למבצע הזה, השאלה היא האם אתם יכולים להכניס את זה לשיקול הדעת של להתחיל כרגע לא ישר בקנסות לבעלי עסקים קטנים

יעקב אשר:  אני לא מדבר על מפעלים גדולים

יעקב אשר:  מפעלים גדולים ועצומים שיודעים בדיוק מה הם צריכים לעשות ולא עושים – זה סיפור אחר

יעקב אשר:  אני מדבר על הבינוניים והקטנים

יעקב אשר:  אם את יכולה ורוצה לומר משהו בעניין הזה, בבקשה

יפעת רווה: אתייחס

יפעת רווה:  אני יפעת רווה ממחלקת ייעוץ וחקיקה במשרד המשפטים

יפעת רווה:  האכיפה לא נעשית אצלנו, ויש את הנציבות, ואנחנו יכולים להעביר את המסר

יפעת רווה:  אני חושבת שאין נציג של הנציבות

יפעת רווה:  לא היה צפוי שהנושא הזה יעלה, ואין נציג של הנציבות בישיבה הזאת

יפעת רווה:  אנחנו יכולים להעביר להם את המסר

יפעת רווה:  אני לא יכולה 'לשלוף' פה התייחסות

יעקב אשר: אני רוצה שתכיני לי מכתב

יעקב אשר:  נוציא מכתב לנציב עם העתק למשרד המשפטים

יפעת רווה: מבחינת סמכות, כאמירה כללית – ושוב, אני לא נכנסת לנושא הספציפי של נגישות, ובצד השני יש גם נכים שלא יכולים להיכנס לחנות ולכן אני אומרת את הדברים בזהירות – - -     

יעקב אשר: ברור, חד-משמעית

יפעת רווה: - - עקרונית, רשויות שמעוניינות להתחיל באזהרה, אנחנו מאפשרים את הדבר הזה

יעקב אשר: יש הידברות בדברים הללו?     

יפעת רווה: ככלל, ושוב אני מדברת על כלל הרשויות, יש הידברות

לירון אדלר: אני חושבת שזו חקיקה שעברה במשרד הבריאות

לירון אדלר:  אני לא יודעת בדיוק מה עבר שם בתהליך

יפעת רווה: בדיוק

יפעת רווה:  אני לא רוצה 'לשלוף' פה ספציפית על הנושא הזה

יעקב אשר: אתם עמדתם בקשר עם משרד המשפטים בעניין הזה?     

נפתלי קאיקוב: אספר לך

נפתלי קאיקוב:  אנחנו עושים הרבה כנסים ופגישות

נפתלי קאיקוב:  הייתי בכנס של אולמות שמחה, ולצדי הייתה נציגה של הנגישות והיא אמרה להם מעל הבמה שב-2023 הם הולכים לתת קנסות

נפתלי קאיקוב:  כמו שאני יודע לעשות אכיפה, כי אני גם אגף שעושה אכיפה, אני יודע גם לתת לבן-אדם זמן כדי לבוא להסדיר

נפתלי קאיקוב:  לא ביקשתי לבטל את האכיפה

יעקב אשר: אולי כבר הוציאו התראות?     

נפתלי קאיקוב: אני לא בטוח

יפעת רווה: בצורה מסודרת

יפעת רווה:  זה לא ככה

נפתלי קאיקוב: אני חושב שמאחר שהנגישות היא חלק מרישוי עסקים וזה חלק מהמשרד שלך - - -     

יעקב אשר: הבנתי את הראש שלך, כי אתה בא מרשות מקומית ואני מבין את זה

נפתלי קאיקוב: בסדר גמור

נפתלי קאיקוב:  תודה

יעקב אשר: זה לא נושא הדיון

יעקב אשר:  אנחנו נבדוק את זה בצורה מסודרת

יעקב אשר:  שוב, אם יתברר שזה כאלה בעלי אולמות שקיבלו כבר שלושה-ארבעה מכתבי התראה ועכשיו נכנסים למבצע, אין שום סיבה לתת להם מכתב התראה חמישי

יעקב אשר:  הייתי חושב שהיה נכון שיהיה קשר בין הנציבות לבין הרשות המקומית כדי שאתם תדעו

יעקב אשר:  אתם תדעו גם להתריע

נפתלי קאיקוב: ברור

יעקב אשר: אתם תדעו להגיד לאותו בעל עסק "תקשיב, אוטוטו אתה הולך 'לחטוף' וכו'", ואז פשוט לסגור - - -     

נפתלי קאיקוב: אנחנו הולכים 'להרים' יום עיון יחד עם הנציבות, כדי לראות שלא יהיו לנו פה פערים, כי בסך-הכול אנחנו באותה סירה

יעקב אשר: הוועדה תוציא מכתב בעניין הזה

יפעת רווה: אם אפשר, שיהיה העתק גם אצלנו, ומצדנו נעביר לנציבות, אבל אנחנו, כייעוץ וחקיקה, בהחלט נעקוב אחרי הדבר הזה

נפתלי קאיקוב: אין בעיה

נפתלי קאיקוב:  בשמחה רבה

יעקב אשר: ודאי

יפעת רווה: הצד השני באמת צריך לזרז גם את עניין ההנגשה

נפתלי קאיקוב: ברור

יעקב אשר: ברור

יעקב אשר:  זה לא על חשבון

נפתלי קאיקוב: דבר אחרון לסיום – קוריוז קטן: כאיגוד רישוי עסקים ארצי, שלטון מקומי, חיים ביבס, יצרנו בוט (bot) לעסקים

נפתלי קאיקוב:  הבוט הזה מאפשר לאותו מתעניין לדעת איך לפתוח עסק במדינת ישראל

נפתלי קאיקוב:  אתה לא מבין איזו התרגשות יש לבעלי העסקים שהם לא צריכים להתמודד עם כל מיני מאכערים או צדדים שלישיים ורביעיים שיספרו להם איך פותחים עסק

נפתלי קאיקוב:  הם מצליחים, בצורה עצמית, להיכנס לתוך בוט

נפתלי קאיקוב:  הוא שואלים באיזו רשות ואומרים מה הדרישות, ויודעים מהם הדרישות למסעדה

נפתלי קאיקוב:  בוט זה סוג של רובוט, שעוזר לך

נפתלי קאיקוב:  בשלטון המקומי, כאיגוד רישוי עסקים ארצי, אנחנו מזמינים אותך, ואנחנו נראה לך

נפתלי קאיקוב:  נשמח גם לעשות לך סיור ולהראות לך מקרוב גם את העבודה

נפתלי קאיקוב:  תודה רבה על הזמן

נופר טל: הוא גם מתאם בין הרשויות השונות, משטרה, בריאות וכו'?     

יעקב אשר: לא

יעקב אשר:  זה בוט, וזה השלב הבא שלו

יעקב אשר:  השלב הראשון זה, קודם כול, לדעת

יעקב אשר:  אתם לא יודעים כמה אנשים משלמים כסף על מה שמגיע להם בחינם

יעקב אשר:  החלפת בעלים – אומרים "אדוני, תביא לי

יעקב אשר: "

יעקב אשר:  אמרתי לו: על מה הכסף? אתה חותם על תצהיר, ולא משנה מי, והוא לוקח לו על זה כסף, 20,000 שקל

יעקב אשר:  כאן זה חינם

יעקב אשר:  עשינו פה מהפכה? – היא צריכה להגיע לעם

לירון אדלר: רק שאלה אחת: נושא המסלולים המקוצרים – אנשים באים אליכם?     

נפתלי קאיקוב: בוודאי

לירון אדלר: גם עם המפרטים הקיימים?     

נפתלי קאיקוב: קודם כול, יש לנו שיתוף פעולה עם משרד הפנים

נפתלי קאיקוב:  המסלולים עובדים

יעקב אשר: זה גם מתאים לך במציאות – העלייה שהיא הציגה קודם

נפתלי קאיקוב: בוודאי

נפתלי קאיקוב:  משפט אחד: קודם כול, אתם גם תראו שאחוזי רישיונות כתוצאה מעבודה בתצורת מדידה מביאה לעלייה באחוזי רישיונות בתוך העסקים טעוני הרישוי

נפתלי קאיקוב:      ארצה לתת לחברתי, סמנכ"לית רגולציה שלנו, לומר משפט להשלים את נושא המדדים

איילת וסרמן: אני איילת וסרמן מעיריית תל-אביב-יפו

איילת וסרמן:  אני רוצה להרחיב קצת על עניין המסלולים כדי שזה יהיה קצת יותר ברור

יעקב אשר: לקצר קצת בעניין המסלולים

איילת וסרמן: הפוטנציאל של עיריית תל-אביב בשנת 2022, לפי בדיקה שלנו, כלומר גם אם טעינו ושמנו עסק במסלול רגיל בדקנו את זה אחורה, לראות: גם אם לא היינו טועים, מה היה הפוטנציאל של שימוש במסלולי רישוי מקוצרים? – 41%

איילת וסרמן:  לא לזה פיללנו

איילת וסרמן:  אנחנו צריכים לשאוף ש-80% מהעסקים לפחות יהיו במסלולים מקוצרים

איילת וסרמן:  למה זה קורה? גם היום יש בצו עסקים שסווגו למסלול מקוצר, אבל אין להם מפרט, ובגלל שאין להם מפרט הם לא יכולים להיכנס למסלול מקוצר

איילת וסרמן:  זה הכול הולך יחד

יעקב אשר: אנחנו נחבר את כל הידיים וכל הרגליים לגוף אחד בסוף

איילת וסרמן: אני כן רוצה לגעת במפרטים האחידים, גם בעניין המסלולים המקוצרים

איילת וסרמן:  למסלולים המקוצרים יש גם סייגים

איילת וסרמן:  כלומר, אם בית קפה נמצא בקומה מינוס 1, הוא לא יכול להיות במסלול מקוצר, בגלל מי שנמצא במסלול א' ומסלול תצהיר לא יכול להיכנס למסלול מקוצר אם הוא לא נמצא בקומת הקרקע

איילת וסרמן:  גם הסייגים האלה, שוב, צריך לבדוק אותם כדי להבין אם צריך אותם

יעקב אשר: גברת וסרמן, אחזור על מה שאמרתי בהתחלה

יעקב אשר:  יש הרבה רעיונות שאפשר לתקן כרגע בחקיקה עצמה

יעקב אשר:  אני לא הולך לנגוע שם

יעקב אשר:  אנחנו נעשה את זה

יעקב אשר:  יש לנו קדנציה ארוכה, ויש מחלוקת אם זה ארבע שנים או חמש שנים - -     

איילת וסרמן: מאה אחוז

איילת וסרמן:  אני רק אסכם

יעקב אשר: - - אני מבטיח לך שהדיון הזה בוא יבוא

איילת וסרמן:  אני בטוחה

איילת וסרמן: אבל, קודם כול, אנחנו צריכים לחבר את כל המערכות ואת כל התהליכים, לטייב אותם ולהשמיש אותם כך שהם יהיו ידידותיים

איילת וסרמן:  אבל, כן אני שמח - - -     

איילת וסרמן: פשוט, כבודו, שאלת מה מעכב

איילת וסרמן:  אלה הדברים שמעכבים

איילת וסרמן:      עוד דבר בהעברת בעלות שעובד מצוין – הדבר היחיד שאנחנו כבר התרענו אז שלא עובד זה סיפור פטירת בעל עסק

איילת וסרמן:  בחוק נרשם 90 ימים, ואי-אפשר לעמוד ב-90 הימים האלה, עד שאנשים מבינים מה קורה להם על האבדה שקרתה להם

איילת וסרמן:  הסיפור לא עובד

איילת וסרמן:  מדובר על 90 ימים מיום פטירתו של המנוח בעל העסק הצאצא שלו או היורש צריך להגיע לרשות ולהעביר בעלות בעסק

איילת וסרמן:  90 ימים זה לא ריאלי ולא הגיוני

איילת וסרמן:  הדבר האחרון שיש לאנשים בראש זה איך להעביר את הבעלות בעסק

איילת וסרמן:  אתה יודע מה? יכול להיות שגם טוב שכך, רגע לבכות על מה שאבד

איילת וסרמן:  צריך להאריך את זה או לתת לרשות שיקול דעת

איילת וסרמן:      אלה המרכיבים, והגדול שמתוכם זה מה שנפתלי אמר קודם – סיפור דיני תכנון ובנייה

איילת וסרמן:  ניסינו יחד עם לירון, ואת זוכרת שישב פה – אנחנו עובדים בשיתוף עם כולם, עם כל המשרדים – מה שנמצא בסעיף לא עוזר

יעקב אשר: נגיע לזה

איילת וסרמן: שאלת קודם אם הוא עוזר

איילת וסרמן:  הוא לא עוזר

איילת וסרמן:  זה עוזר בטיפות מאוד קטנות

יעקב אשר: אני חושב שחלק מהסוד בעניין הזה של תכנון ובנייה זה הרבה מאוד הסברה ברשויות המקומיות עם מהנדסי ערים – פשוט לקרוא למהנדסי הערים – כי אני מתאר לעצמי שיש מהנדסי ערים שפשוט פוחדים

איילת וסרמן: יסלח לי כבודו, אבל לא רק

איילת וסרמן:  הוספנו שלושה תנאים

איילת וסרמן:  ברגע שהתנאים האלה מצטברים, הם לא עובדים יחד

איילת וסרמן:  סטטיסטית, זה לא קורה

איילת וסרמן:  זה או שהיה לו כבר שימוש חורג – אז זה לא קביל לעסק חדש, או שהוא כבר הגיש בקשה והוא רק הגיש בקשה לרישיון עסק – הוא לא הגיע לשימוש חורג

איילת וסרמן:  זה לא עובד ביחד

יעקב אשר: אוקיי

יעקב אשר:  נראה

יעקב אשר:  יכול להיות שיהיו חקיקות שנעשה אותן - -     

נפתלי קאיקוב: זה חשוב מאוד

יעקב אשר: - - אפילו בחקיקה פרטית כדי לתקן

לירון אדלר: זה נושא לדיון

יעקב אשר: זה נושא לדיון בפני עצמו

נפתלי קאיקוב: תודה רבה

יעקב אשר: ברשותכם, אנחנו למשרדים

אבישי לדאני: אני מהמשרד לביטחון פנים

יעקב אשר: אמרו לך שאתה הכי טוב, אז אתה אחר כך, בסוף

יעקב אשר:  אם אתה ממהר, אתן לך

יעקב אשר:  בכל מקרה, אתה איתנו כאן

יעקב אשר:  נתחיל במשרדים הכבדים יותר – כבדים גם במהות, כלומר שיש הם הרבה מאוד דברים

יעקב אשר:  גילי צימנד מהמשרד להגנת הסביבה, מה תפקידך בכוח?     

גילי צימנד: אני מנהל אגף תעשיות ורישוי עסקים במשרד

גילי צימנד:  אני חושבת שזו פעם ראשונה מזה 20 שנה ומשהו שבהן אני עובדת במשרד שאנחנו נחשבים משרד כבד

יעקב אשר: יש לי ארבע מילים בתואר: ועדת הפנים ואיכות הסביבה

יעקב אשר:  אם אני אזלזל בזה, אני נשאר בלי - -     

קריאה: - - פרנסה

גילי צימנד: תודה רבה

גילי צימנד:  אנחנו איתך בעניין הזה

גילי צימנד:      אספר ואפרט מה אנחנו עשינו

יעקב אשר: מה עשיתם, מה תקוע ומה צריך לעשות?     

גילי צימנד: בסדר

גילי צימנד:  חילקתי את זה לרישוי, פיקוח ואכיפה, ובכל אחד מהדברים אציין

גילי צימנד:  בנושא המפרטים האחידים, שזה תחום הרישוי, קיימים אצלנו 17 מפרטים אחידים מאושרים שכבר מפורסמים ברשומות - -     

יעקב אשר: שקשורים אליכם, שאתם בעצם בניתם אותם

גילי צימנד: - - שאנחנו בנינו אותם

יעקב אשר: כמה הפוטנציאל שלכם? כלומר, לכמה אתם צריכים להגיע?     

גילי צימנד: אנחנו צריכים להגיע לסביב ה-50

גילי צימנד:  אני רק רוצה לומר שלא כל פריט רישוי בהכרח זה מפרט אחד

גילי צימנד:  לעתים, תחת פריט רישוי אחד מסתתרים כמה סוגי עסקים, ואז אנחנו צריכים יותר

יעקב אשר: זה כבר נשמע מסובך

גילי צימנד: התחום שלנו מורכב

יעקב אשר: לכן, אמרתי: כבד

גילי צימנד: יש לנו 17 שכבר פורסמו

גילי צימנד:  יש לנו 7 שיושבים ומחכים לוועדה לאסדרה שתקום, והם מוכנים אצלנו

גילי צימנד:  יש לנו עוד את כל השאר שהם בתהליכים שונים של הכנה

גילי צימנד:  זה מבחינת המפרטים האחידים

יעקב אשר: אגב, את המפרטים האחידים אתם בניתם, הזרמתם אותם פנימה, ואף אחד לא בדק אותם, טייב אותם או משהו, כרגע במצב של היום כשעוד אין רשות?     

גילי צימנד: זה לא מדויק

גילי צימנד:  אם יורשה לי להזכיר, מפרטים אחידים פורסמו להערות ציבור

יעקב אשר: אוקיי, להערות מולכם

גילי צימנד: זה מולנו

גילי צימנד:  אנחנו קיבלנו הרבה הערות ציבור מאיגודים מקצועיים - -     
 

יעקב אשר: שיניתם

גילי צימנד: בוודאי

גילי צימנד:  - - מאנשי מקצוע, מבעלי העסקים עצמם, לעתים גם מהאקדמיה, לעתים גם מהציבור ולעתים גם מארגונים ירוקים

גילי צימנד:  מה שחשוב לזכור זה שהמפרטים האחידים עושים איזון בין הדרישות שהכי-הכי היינו רוצים לבין המציאות שזה מה שאפשר

גילי צימנד:  האחריות עלינו והסמכות בידינו

גילי צימנד:  אנחנו חושבים שאנחנו הגורם הכי מאוזן לעשות את הבחינה הזאת, ואנחנו גם יכולים לתת דוגמאות מהמפרטים

גילי צימנד:  אנחנו קיבלנו הערות, ואנחנו שינינו, כך שזה כן עובר עין ציבורית ועוד איך

גילי צימנד:  עברנו את התהליך הזה עם 17 מפרטים

גילי צימנד:  אני רק רוצה לומר שחלק מהמפרטים שפרסמנו בעבר להערות ציבור, עוד ב-2015, ולא הבשילו כי לא היו הפרקים של השותפים שלנו, אנחנו נצטרך לרענן אותם; לגבי מה שהיה נכון ב-2015 כבר יש תקנים עדכניים בעולם וכבר יש דרישות מקצועיות עדכניות, ואנחנו נצטרך לרענן אותם ולפרסם שוב להערות ציבור

יעקב אשר: בעצם, 17 המפרטים הללו הם מ-2010

גילי צימנד: חלקם מ-2015 - - -     

יעקב אשר: לא משנה

יעקב אשר:  זה כאילו מהשינוי בחוק

גילי צימנד: לא

גילי צימנד:  ב-2010 לא היו

גילי צימנד:  זה מ-2015

יעקב אשר: אוקיי, זה מ-2015

יעקב אשר:  את אומרת עכשיו שיש לך שבעה בקנה

גילי צימנד: היו ב-2020, והיו גם ב-2021

יעקב אשר: נשארו לך בערך עוד 20

גילי צימנד: פלוס-מינוס

גילי צימנד:  זה קצת יותר

יעקב אשר: יפה

יעקב אשר:  מתי אנחנו נסיים אותם? אגיד לך למה

יעקב אשר:  אני פשוט רוצה לעשות ביחד עם נטילת הסמכויות שיבואו מהאסדרה

גילי צימנד: כאן זה מתחבר לנושא

גילי צימנד:  אנחנו עושים את מה שאנחנו עושים בכפוף למשאבים שיש לנו

גילי צימנד:  כפי שנפתלי ציין, ואני מודה לו על התמיכה, אנחנו לא קיבלנו משאבים כשהתחילו את הרפורמות

קריאה: גילי, 15 שנה לא קיבלתם משאבים? למה אתם משקרים לוועדה?     

גילי צימנד: כבודו, אני מבקשת ואודה לך, - -     

יעקב אשר: קודם כול, אם לא תיקח לי את התפקיד

יעקב אשר:  אני אודה לך

גילי צימנד: - - אם לא תאשים אותי בשקר, כי אני מדברת על התחום שעליו אני אחראית

גילי צימנד:  עם כל הכבוד- - -     

יעקב אשר: לא, אל תכוון את הרמקול

יעקב אשר:  אני אגיד לך מתי

גילי צימנד: לא

גילי צימנד:  אני רק רוצה לדייק

יעקב אשר: לא, אני אומר: לא

גילי צימנד: כשמאשימים בשקר, הייתי שמחה אם הוא היה מתנצל

יעקב אשר: לא מקובל

קריאה: אני לא אתנצל על משהו שאמרתי - - -     

גילי צימנד: אני רק אומר שבתחום שעליו אני אחראית, תחום רישוי עסקים, באגף שלי לא קיבלו שום תקנים מאז הרפורמה ב-2010

גילי צימנד:  אנחנו שלושה אנשים שעוסקים בתחום

לירון אדלר: בכל התחום? גם בפיקוח?     

גילי צימנד: בכל התחום של רישוי העסקים שלושה אנשים

יעקב אשר: שלושה אנשים?     

גילי צימנד: באגף לרישוי עסקים במשרד להגנת הסביבה

גילי צימנד:  בחוק ההסדרים האחרון קיבלנו אישור לתוספת של שישה תקנים למשרד

גילי צימנד:  חמישה מהם הגיעו לאגף רישוי עסקים, קיבלנו אותם ופורסמו המכרזים

גילי צימנד:  עכשיו, אנחנו צריכים את אישור ועדת חריגים כדי להתקדם עם המכרזים, אבל המכרזים פורסמו

גילי צימנד:  תקן אחד הוא עבור הלשכה המשפטית שלנו, כשהמכרז טרם פורסם

גילי צימנד:  זו תמונת המצב

יעקב אשר: השישה האלה הם בנוסף על השלושה

גילי צימנד: שניים בתחום המפרטים האחידים כדי שנתקדם, אחד בתחום הפיקוח ומרכזי שירות, כשלא הייתה לנו שום יכולת להתמודד עם זה עד היום, ועוד שניים לכל נושא הטיפול בהשגות שזה דבר חדש שנכנס ואנחנו עוסקים בו הרבה מאוד עם לוחות-זמנים קצרים ולא היה לנו אף אחד בכלל לעניין הזה

יעקב אשר: אתם עוד חשבתם שהם יבואו לוועדות המשותפות, אם אלה כל האנשים שיש להם

גילי צימנד: הם הבינו

גילי צימנד:  הם בטחו בנו ועזרו לנו, ואני חושבת שבעזרת התמיכה הזו גם - - -     

נפתלי קאיקוב: רק צריך לדאוג שהנציבות שתזרז את העניינים

יעקב אשר: גם עם השישה האלה את חושבת שיהיה אפשר להיכנס כן לתהליך הזה של ועדות משותפות, כי זה משאב זמן?     

גילי צימנד: מייעדים תפקיד אחד של בן-אדם אחד שזה יהיה תפקידו

יעקב אשר: זה יהיה תפקידו ועולמו

גילי צימנד: בוודאי

גילי צימנד:      הנושאים שהבאים בהם התקדמנו זה כל תחום הפיקוח

גילי צימנד:  עשינו הרבה מאוד עבודה

גילי צימנד:  קודם כול, פרסמנו תקנות פיקוח על עסקים מורכבים מכוח החוק שהיה

גילי צימנד:  עשינו תהליכי הכשרה והסמכה לאנשי המשרד, לכל מי שעובד במחוזות שלנו, וגם לאנשים בשלטון המקומי ביחידות סביבתיות ואיגודי ערים שהם מוסמכים מטעם השר להגנת הסביבה והם עובדים איתנו בשיתוף פעולה

גילי צימנד:  עשינו הרבה תהליכים של הכשרות

יעקב אשר: מרכז השלטון המקומי, כמה מתוך כל הרשויות עשו הסמכות כאלה? רוב הרשויות המקומיות הסמיכו עובדים בהכשרות האלה והכול?     

נפתלי קאיקוב: את האנשים שלנו אנחנו הכשרנו בקורסים של רישוי עסקים, קורסים שהם הכשרה מחיבת

יעקב אשר: אני שואל האם הייתה השתתפות של רוב הרשויות המקומיות בעניין הזה?     

גילי צימנד: אני יכולה לתת לך נתונים של יחידות סביבתיות ואיגודי ערים, שהם חלק מהרשות המקומית

גילי צימנד:  אנחנו הכשרנו כ-80 אנשים במסגרת ההכשרות והסמכנו אותם מטעם השר להגנת הסביבה

יעקב אשר: כמה יחידות יש לך בכל הארץ?     

גילי צימנד: יש לנו בערך – אני לא רוצה לא לדייק – 50–60 יחידות, וחלקם זה איגודי ערים שמכסים יותר רשויות, כך שיש שם בערך 70–80 אנשים שהוכשרו והוסמכו

יעקב אשר: צריך לבדוק מה הצורך האמיתי

גילי צימנד: בעניין הזה נדבר

יעקב אשר: צריך לראות עד כמה הגיעו בהסמכות וכמה הכשירו את האנשים ברשויות

יעקב אשר:  הלאה, בואו נקצר

גילי צימנד: זה תהליך שאנחנו עשינו

גילי צימנד:      בענייני האכיפה, אנחנו נמצאים בעיצומה של עבודה לקדם צו להטלת עיצומים בכל נושא המים והשפכים, ונושא הפסולת התחיל – הוא פחות מתקדם

לירון אדלר: אגיד רק רקע לוועדה

לירון אדלר:  בעצם, ברפורמה, בתיקון 34, ניסו גם לעבוד על נושא ייעול האכיפה, כך שהאכיפה לא תהיה רק הגשת כתבי אישום או סגירה של העסק אלא שיהיה אמצעי ביניים כדי שתהיה אכיפה יעילה

קריאה: נכון

קריאה:  איזונים ובלמים

לירון אדלר: שם אמרנו שגם יקדמו עברות קנס, שזה נכון לגבי מרבית המשרדים

לירון אדלר:  למשרד להגנת הסביבה ולמשרד הבריאות אנחנו נתנו סמכות לקבוע עיצומים כספיים, כך שאפשר יהיה לאכוף גם בצורה הזאת

לירון אדלר:  בעצם, את אומרת שזה בעבודה

גילי צימנד: אנחנו בעבודה על הדבר הזה

יעקב אשר: האיום שלא יהיה רישיון לא מספיק לצורך העניין?     

לירון אדלר: לפעמים, הוא חזק מדי

לירון אדלר:  אתה לא רוצה לסגור את העסק, כי אז אתה לא אוכף

גילי צימנד: עוד דבר אחד – - -     

יעקב אשר: אחרון כנראה, נכון?     

גילי צימנד: כן

גילי צימנד:  - - הגשה מקוונת של בקשות אלינו

גילי צימנד:  פעם היו מגיעים הניירות

גילי צימנד:  יצרנו תיבת דואר ייעודית לכל מחוז, וההגשות מגיעות באופן מקוון ומועברות באופן מקוון לשלטון המקומי

יעקב אשר: בעל עסק או בעל מכולת שהוא לא מי-יודע-מה בזה יידע להסתדר שם?     

גילי צימנד: הוא עדיין יכול להביא את הניירות

יעקב אשר: אבל אני רוצה שהוא יגיש - - -     

גילי צימנד: גם אנחנו מאוד מעוניינים

יעקב אשר: זה ידידותי? זה נוח?     

גילי צימנד: בינתיים, יש כרגע רק תיבת דואר ייעודית שאפשר להעביר אליה

גילי צימנד:  ההגשה המקוונת המלאה זה פרויקט של "ישראל דיגיטלית", ואני חושבת שחוה תוכל לפרט על זה קצת יותר

גילי צימנד:  זה מרוכז על ידם וכל אחד מנותני האישור, והשלטון המקומי שותפים לתהליך הזה

יעקב אשר: זאת אומרת, משרד הפנים אחראי על "ישראל דיגיטלית"

חוה מונדרוביץ: כן

חוה מונדרוביץ:  מערך הדיגיטל הלאומי יחד איתנו עושים עבודה

חוה מונדרוביץ:  כבר יש 11 רשויות מקומיות שמשתמשות במערכת הזאת, וכרגע לגבי קבוצת מזון בלבד שהיא הקבוצה הנפוצה

יעקב אשר: אוקיי

יעקב אשר:  בזה נטפל בהזדמנות אחרת

חוה מונדרוביץ: כדאי גם להזמין אותם

יעקב אשר: מהו, מבחינתך, הדבר הכי דחוף והחשוב שאת מצפה שייעשה כרגע?     

גילי צימנד: חד-משמעית, קידום המפרטים האחידים

גילי צימנד:  אנחנו עובדים על זה במלוא המרץ, וכשיהיו לנו האנשים והוועדה תתחיל לפעול – אנחנו נתקדם

יעקב אשר: אני גם אבקש לעקוב אחרי הקליטה, שתקבלי את האנשים לעבודה, זאת אומרת שייכנסו

יעקב אשר:  אם יש איזושהי בעיה בצמתים, אתם צריכים להגיד ואין ברירה

גילי צימנד: אנחנו פנינו לוועדת החריגים עכשיו, ונקווה שזה יקרה

יעקב אשר: אוקיי

יעקב אשר:  תרשמי לי את זה לתזכורת

יעקב אשר:  אני צריך לטפל גם בזה

יעקב אשר:      משרד הבריאות, בבקשה

יעקב אשר:  עמיר, בבקשה שם ותפקיד

מאיר יצחק הלוי: עמיר יצחקי, ראש המערך הארצי לבריאות הסביבה במשרד הבריאות

מאיר יצחק הלוי:  אנחנו ביצענו הכשרה והסמכה לכל העובדים שעוסקים ברישוי עסקים במשרד הבריאות

מאיר יצחק הלוי:  הכנו את המפרטים הנפוצים

מאיר יצחק הלוי:  משנת 2020 גם הכנסנו, כחלק מהליך של הערות הציבור שקיבלנו, תהליך של שימוע, זאת אומרת אפשרנו לאנשים שהעירו בכתב גם לומר את הדברים שלהם בעל-פה, ולפעמים הדברים שהם אמרו בעל-פה חידדו לנו יותר טוב את אופן ההערה כי לפעמים היו מקרים שהבנו את ההערה שלהם אחרת

מאיר יצחק הלוי:  זה משהו שכאילו למדנו והפעלנו

יעקב אשר: זה משהו חדשני במשרדי ממשלה

יעקב אשר:  זה רעיון

קריאה: להקשיב

נופר טל: זה לא מובן מאליו

יעקב אשר: בסדר גמור

יעקב אשר:  אני משבח

מאיר יצחק הלוי: אני רק אומר שצריך כאילו להבין שלפעמים הייתה הערה שחזרה על עצמה ממספר מעירים שונים ולכל מפרט הוגשו 300–400 הערות, אז היה צריך לעשות עבודת ניתוח

יעקב אשר: איפה אנחנו אוחזים במפרטים? כמה פוטנציאל מפרטים יש לכם? וכמה כבר מוכנים?     

מאיר יצחק הלוי: מפרטים שמוכנים ופורסמו ונמצאים – 19

מאיר יצחק הלוי:  אנחנו צריכים להשלים עוד 25 מפרטים

יעקב אשר: "שפורסמו" – זה אומר שהם כבר רצים וקיימים

מאיר יצחק הלוי: רצים וקיימים

יעקב אשר: כמה תקוע לך עד שהאסדרה תתעורר, מוכנים שלא הגיעו עדיין לאסדרה?     

מאיר יצחק הלוי: לא, אין לי מוכנים שלא הגיעו לאסדרה, מוכנים סופית

יעקב אשר: למה לא להכין? מי שטורח בערב שבת

מאיר יצחק הלוי: 	אני רק רוצה כאילו להגיד שמתוך 25 המפרטים יש גם מפרטים שהם על מעט מאוד עסקים

יעקב אשר: הבנתי

יעקב אשר:  הלכתם לפי דרגת החשיבות

מאיר יצחק הלוי: גם גן חיות הוא עסק טעון רישוי

יעקב אשר: אתה יכול לשים אותו אחרון

מאיר יצחק הלוי: בתוך ה-25 יש גם כאלה

יעקב אשר: קיבלת רשות ממני

יעקב אשר:  אם יבואו אליך בטענות, תגיד שאני אישרתי

יעקב אשר:  זה לא שיש לי משהו נגד גן חיות

יעקב אשר:  נהפוך הוא, הנכדים שלי מאוד אוהבים

מאיר יצחק הלוי: בסדר

מאיר יצחק הלוי:  אני רק אומר שצריך גם להבין הרבה פעמים את המורכבות שיש לנו, כי בחלק מהמקרים יש לנו תקנות, ולפעמים התקנות הן משנים עברו

מאיר יצחק הלוי:  מפרט לא יכול לסתור תקנות, ואז המורכבות בהכנת המפרט והסנכרון הרבה יותר מורכבת

יעקב אשר: ברור

יעקב אשר:  אני שואל שאלה: מתוך ה-20 האלה החשובים שנשארו – מבחינתך, מתי אתה מעריך שהם יהיו מוכנים? אני עוד לא יודע להגיד לך מתי הם יאושרו

מאיר יצחק הלוי: אגיד לך

מאיר יצחק הלוי:  בסוף, המשאבים – קיבלנו על הנייר שישה תקנים, ששלושה מהם הוקצו אלינו והם בתהליכי קליטה שונים, כאילו פרסום מכרזים

יעקב אשר: מה עם החצי השני?     

מאיר יצחק הלוי: החצי השני – אני לא יכול לתת עליהם תשובה כי אני לא מעודכן לגביהם

מאיר יצחק הלוי:  שניים מהם הלכו ללשכה המשפטית, ואני לא יודע מה לוחות-הזמנים אצלם

יעקב אשר: כמו בדרכונים

יעקב אשר:  הביאו כוח-אדם לדרכונים, והעבירו אותם לטפל בקליטה ועליה

יעקב אשר:  נושא התקנים עובר ממשרד למשרד, וזה בטוח

יעקב אשר:  אני צריך להתערב

מאיר יצחק הלוי: אנחנו נתקלים בקשיים גם בהוצאה; חלק מהעבודה הייתה צריכה להיות בעזרת ייעוץ חיצוני, ואנחנו נתקלים בכל מיני קשיים

יעקב אשר: קיבלתם גם אפשרות ל-outsourcing? לא אישרו?     

מאיר יצחק הלוי: לא הצלחנו להוציא את המכרז בינתיים לזה

קריאה: קרובים

מאיר יצחק הלוי: אני שם את הדברים על השולחן

יעקב אשר: אני מבקש בלי ההערות האלה, כי אני לא מחפש פה ועדת חקירה וגם לא מעניין אותי כרגע מי באוצר אשם

יעקב אשר:  אני רוצה לנסות לקחת את הדברים יחד אתכם ולהריץ אותם קדימה, מה שנקרא: לחבר ידיים וללכת קדימה

יעקב אשר:  זה מה שנעשה

יעקב אשר:  עזוב את ההערות הציניות

יעקב אשר:  המדינה לא השתנתה בשבועיים האחרונים

מאיר יצחק הלוי: אנחנו הסדרנו את המנגנון של ההשגות, ואני רוצה להגיד – אני חושב שיש פה גם בשולחן – שאנחנו מטפלים לא רק בהשגות שהוגשו באופן פורמלי, כי הרבה פעמים עסקים, מהבחינה הפורמלית, לא עומדים בתנאים של להשיג

מאיר יצחק הלוי:  הקמנו מנגנון שאנחנו עובדים לפיו, שאנחנו מטפלים במהות

יעקב אשר: כמה עבר אצלכם הליך מקוצר שהצליח?     

לירון אדלר: בעצם, הם אחראים למפרטים - - -     

מאיר יצחק הלוי: לא, רגע

מאיר יצחק הלוי:  אסביר

מאיר יצחק הלוי:  אנחנו לא מקבלים הרבה השגות בשנה

יעקב אשר: אם אין הרבה השגות, אז לכאורה גם אין הרבה סירובים

מאיר יצחק הלוי: נכון

יעקב אשר: זו השאלה: האם אנחנו בסוף הורדנו רגולציה והקלנו בדברים או לא?      

מאיר יצחק הלוי: אני חושב שאנחנו הרבה יותר ברורים לציבור כשיש מפרטים, וגם יש הרבה דברים שבסופו של דבר נפתרים ברמת השטח

מאיר יצחק הלוי:      אבל, רציתי להגיד שאנחנו הפעלנו מנגנון נוסף שהוא לא מנגנון שהוא בהתאם לחוק או משהו כזה: מנגנון של ערעור

מאיר יצחק הלוי:  גם אם בן-אדם לא עומד בתנאי ההשגה, בלוח-הזמנים או משהו כזה, הוא יכול לערער הן ברמת השטח בלשכת הבריאות והן אלי

מאיר יצחק הלוי:  אני חושב שבכאלה טיפלנו הרבה יותר, וזה חלק מההטמעה של הרפורמה

יעקב אשר: שלטון מקומי, שאלה אליכם מהשטח: האם אתם מרגישים שבנושאים של משרד הבריאות, שאלה נושאים בדרך-כלל כבדים - -     

לירון אדלר: זה גם בהרבה עסקים נפוצים

יעקב אשר: - - ונפוצים בהמון עסקים – מעבר לבעיות הרגילות שיש ברפורמה, האם יש איזושהי הקלה? זאת אומרת, האם גם הלכו לקראת, נניח בדברים שאפשר לוותר עליהם או לא לוותר עליהם? האם קרה איזשהו שינוי או רק עוד ניירת והסברה יותר טובה שגם זה חשוב?     

נפתלי קאיקוב: איזה שאלות אתה שואל

יעקב אשר: אתה מפחד לענות

יעקב אשר:  הבנתי אותך

נפתלי קאיקוב: יש פער

נפתלי קאיקוב:  קודם כול, הנפות חסרות תקנים וזה לא סודר

יעקב אשר: את זה אני יודע

יעקב אשר:  אל תברח לי למשהו אחר

נפתלי קאיקוב: שנית, אני מחכה לוועדת האסדרה

נפתלי קאיקוב:  ועדת האסדרה תקבע בדיוק

יעקב אשר: קיבלתי תשובה

יצחק ברמן: אדוני, החמרה משמעותית במשרד הבריאות

יצחק ברמן:  פשוט אי-אפשר

יעקב אשר: רגע, תקבל רשות דיבור

מאיר יצחק הלוי: אתה עוסק בהשמצות

יצחק ברמן: זו המציאות

יצחק ברמן:  אני נמצא בשטח

מאיר יצחק הלוי: אתה תגיד לי "החמרה" – אתה תגיד לי איפה

מאיר יצחק הלוי:  התקנות משנת 84'

יעקב אשר: שי, שי

יצחק ברמן: אתה הוצאת תקנות לפני כמה חודשים, על התקנות של 76'

מאיר יצחק הלוי: אני לא הוצאתי תקנות

יצחק ברמן: החמרת את התקנות

מאיר יצחק הלוי: אני לא הוצאתי

יצחק ברמן: בשר טחון – אני צריך לזרוק אחרי 12 שעות

יצחק ברמן:  למה? למה? מי זורק בשר טחון אחרי 12 שעות? מי עושה את זה? למה בסופר צריך? ולמה – אצלי במסעדה? למה אם הקרמיקה שלי במסעדה היא בצבע אפור אני צריך להחליף אותה לצבע לבן? בשביל מה זה? בשביל מה זה טוב? מה זה קשור לבריאות הציבור? אז, אנחנו מדברים פה על רפורמה והקלות

יצחק ברמן:  נכון, נעשו דברים חשובים

מאיר יצחק הלוי: אדוני, הדבר הזה הוא כבר משנת 84'

מאיר יצחק הלוי:  זו לא החמרה

מאיר יצחק הלוי:  יש דברים שלא מוצאים בעיניך – זה בסדר, אבל זו לא החמרה

יעקב אשר: לא

יעקב אשר:  השאלה היא: האם משנת 1984 לא הגיע הזמן לבחון את זה, כי הפריג'ידרים של היום הם לא הפריג'ידרים של 84', כמו שאני זוכר?     

מאיר יצחק הלוי: אולי הגיע הזמן לבחון את זה

מאיר יצחק הלוי:  כבודו, אני מסכים שצריך לבחון, אבל כשמישהו בא ואומר שבשנה האחרונה משרד הבריאות החמיר – אני אומר: יש - - -     

יצחק ברמן: היה 24 שעות ועכשיו 12 שעות – זו לא החמרה?     

יעקב אשר: שי, תקשיב

יעקב אשר:  מאחר שהחוק לא נכנס לפריטים הללו - - -     

לירון אדלר: לא

לירון אדלר:  בסוף, זה כן חלק מרישוי עסקים

יעקב אשר: בדיוק

יעקב אשר:  הנושא הזה חשוב

יעקב אשר:  לא נצליח למצות אותו עכשיו בנקודות

יעקב אשר:  אבל, אני כן בא ואומר לעמיר ממשרד הבריאות: כחלק מהבשורה של ההנגשה והטיוב של הדברים והאסדרות למיניהן והכול, לדעתי, גם צריכים לחשוב שוב – כמובן עד החלק שזה עלול לפגוע, חלילה, בבריאות הציבור – ולנסות לראות האם יש

יעקב אשר:  יכול להיות ששווה לפתוח שולחן על זה – לא פה

יעקב אשר:  לא אני מבין בזה

יעקב אשר:  פשוט באמת לנסות לראות שבמקביל – יש לנו עוד עבודה עם האסדרה והכול – לקחת במיוחד ענפים שהם תלויי משרד הבריאות בהמון פריטים, בהמון דברים, ואז כמו שאמרת קודם, העיקר והטפל

יעקב אשר:  כמו שידעת לקחת את גן החיות ולשים בסוף, אז גם בתוך ההנחיות של רישוי עסקים בבריאות – כמובן שאין דברים שמזניחים אותם, אבל יכול להיות שיש דברים שהיום יש אביזרים שיכולים לעזור לעניין הזה

יעקב אשר:  היום יש קירור, הקפאות ודברים כאלה ואחרים, ויש אפשרות לבקרה וביקורת עם מצלמות או דברים מהסוג הזה, שאולי פעם לא היו קיימים

יעקב אשר:  לחשוב, אבל זה לא הדיון עכשיו

יעקב אשר:  אני מסכים

יעקב אשר:  שי, אני מבין אותך כי סוף זו הפרנסה שלכם ואתה צודק, כי אני יודע כמה זה קשה

יעקב אשר:  אני מכיר את זה מעברי

יעקב אשר:  לא שלי היה עסק, אבל היה למישהו ממשפחתי, ואני יודע שמשרד הבריאות זה היה

יעקב אשר:  אבל, מצד שני, משרד הבריאות גם מייצג דבר שנקרא בריאות שזה דבר מאוד חשוב

יעקב אשר:  אני כן הייתי ממליץ למשרד הבריאות, וגם אשוחח על זה עם השר ועם סגן השר, ולדעתי, באמת צריך חשיבה מקצועית ולא לחץ של אף אחד

יעקב אשר:  יש דברים שאני אומר לך שהיום אפשר לפתור

יעקב אשר:  יש דברים מקובעים שנים-שנים ולא מזיזים אותם

יעקב אשר:  היום יש טכנולוגיות ויש דברים שאתה יכול לשנות איתם את העולם בהמון דברים

יעקב אשר:  הגענו כמעט עד לירח, אז נדע להסתדר עם העוף הטחון, וזאת כמובן בלי להרע לציבור

יעקב אשר:      אדלג למשרד לביטחון הפנים

יעקב אשר: יש שאלה אחת שלא שאלתי אתכם, ואני עושה זאת לכולם, עמיר, והיא לגבי השיתוף והמפגשים של מרכז שירות משותף

יעקב אשר:  ברגע שזה יתחיל לעבוד, אתם יודעים להשתמש בעניין הזה?     

קריאה: הלוואי

יעקב אשר: חבר'ה, אל תעזרו לו

מאיר יצחק הלוי: ההנחיה שלי – יש לזה כאילו שני שלבים

מאיר יצחק הלוי:  לגבי הפעם בחודש, תהיה השתתפות

מאיר יצחק הלוי:  לגבי תדירות יותר גבוהה, זה דורש ארגון מחדש אצלנו של כל מיני דברים

יעקב אשר: מה זה? פעם בחודש לכל הארץ כאילו?     

מאיר יצחק הלוי: לא

מאיר יצחק הלוי:  פעם בחודש לכל מרכז

יעקב אשר: בזה אתה כן יודע לעמוד?     

מאיר יצחק הלוי: בזה אנחנו יודעים לעמוד

יעקב אשר: זה מה שביקשו

מאיר יצחק הלוי: לא

מאיר יצחק הלוי:  הם גם הרבה פעמים מזמנים ליותר מפעם בחודש, ואז יש בעיה

יעקב אשר: אוקיי

יעקב אשר:  זה נרשם

יעקב אשר:  תודה רבה

יעקב אשר:      המשרד לביטחון פנים, שם ותפקיד

אבישי לדאני: אני אבישי לדאני, מתיאום ורגולציה, מהמשרד לביטחון לאומי

אבישי לדאני:  אומר כמה דברים

אבישי לדאני:  לגבי נושא המש"מים, אנחנו בקשר עם הרשויות המקומיות

אבישי לדאני:  אנחנו העברנו את הרשימות, גם בכבאות וגם במשטרה, של התחנות וכל הגורמים הרלוונטיים

אבישי לדאני:  אנחנו גם בשיח מולם לגבי מקומות שבהם יש חוסרים

אבישי לדאני:  כמו שידוע לנו ולא הייתה פנייה, זה דווקא עובד

אבישי לדאני:  זאת אומרת, הנציגים שלנו כן זמינים בסוף לוועדות ולמש"מים

אבישי לדאני:      נושא פריטי רישוי – אצלנו כל פריטי הרישוי מוכנים, הן של הכבאות והן של המשטרה

אבישי לדאני:  הם מפורסמים גם באתר המשרד לביטחון לאומי, והם גם מפורסמים באתר של הכבאות וגם באתר של המשטרה

אבישי לדאני:  ברגע שרשות האסדרה תדרוש בסוף את פריטי הרישוי , אנחנו נעביר את כולם

יעקב אשר: אתה מוכן

לירון אדלר: כמה כבר מפורסמים רשמית?     

אבישי לדאני: מפורסמים כולם

אבישי לדאני:  זאת אומרת, במשטרה יש 65 פריטי רישוי, שבעצם כולם מפורסמים

יעקב אשר: מה עם כב"א?     

לירון אדלר: שאפשר כבר להצהיר עליהם?     

קריאה: אבל מפורסמים באתר המפרטים

אבישי לדאני: באתר שלנו, באתר של המשרד לביטחון לאומי, ובאתר המשטר

יעקב אשר: במה שאתם מצליחים להעביר במפרטים, מהי הכמות שאתם צריכים להעביר עד סוף התהליך?     

אבישי לדאני: לדעתי, במשטרה בין 30 ל-35, ובכבאות, אם אני זוכר נכון, זה משהו כמו 100

אבישי לדאני:  הם מוכנים, ברגע שנידרש

לירון אדלר: שהם מוכנים, מבחינתכם, אבל צריכים אישור של ועדת האסדרה, כדי שהם יפורסמו רשמית ושאפשר יהיה להצהיר עליהם

אבישי לדאני: נכון

אבישי לדאני:  גם כשזה היה במשרד הפנים, ברגע שביקשו מאיתנו – וחוה נמצאת פה – העברנו את פריטי הרישוי ומה שצריך

יעקב אשר: הם מתומצתים?     

אבישי לדאני: אני רוצה באמת לדבר על נושא פריטי הרישוי עצמם

אבישי לדאני:  זה שונה לא רק בתיקון 34

אבישי לדאני:  בסוף, אנחנו גם בתוך המשרד – ויש פה גם את הנציגים של המשטרה ושל הכבאות – כל הזמן ברפורמות וכל הזמן בשינויים

אבישי לדאני:  אתן כמה דוגמאות: בעבודה שנעשתה יחד הכבאות הוצאנו 40,000 עסקים עם אישורי כבאות – חלקם לתצהיר וחלקם ביטלנו לגמרי

אבישי לדאני:  13,000 מסעדות ובתי קפה – המשטרה יצאה לגמרי, זאת אומרת היא כבר לא נותנת אישור במסעדות ובבתי הקפה

אבישי לדאני:  יש לנו רבע מיליארד שקל שהפחתנו בבודקים ביטחוניים בחניונים תת-קרקעיים, וזה הוסר לפני שבועיים

אבישי לדאני:  רבע מיליארד שקל במלונות

יעקב אשר: בקיצור, אתם לא מחפשים עבודה שאתם לא צריכים לעשות

אבישי לדאני: אנחנו מאוד ממוקדים

אבישי לדאני:  אנחנו מאמינים מאוד ב-win-win למיקוד שלנו במקומות המסוכנים, והקלות כמה שיותר ניתן

אבישי לדאני:  אגב, מבחינתנו, זה גם משפר את הביטחון והבטיחות

יעקב אשר: חד-משמעית, כי כשאתה מנדנד למישהו על משהו, "זאב, זאב", בסוף הדבר החשוב שלא תקרה שרפה – דווקא פה זה הוזנח

יעקב אשר:  ברגע שיודעים שאתה מקל איפה שצריך להקל ולא מדבר על מה שלא צריך לדבר אבל מה שאתה כן מדבר – את זה חייבים לעשות, זו פסיכולוגיה של אכיפה

אבישי לדאני: לגמרי אנחנו שם

יעקב אשר: אכיפה נכונה זו לא אכיפה שאתה בא עם אלף דברים

יעקב אשר:  זה כשאתה מגיע ממוקד ואנשים יודעים: אם אין לי את זה – נסגרת הבסטה וזה הכול

אבישי לדאני: לגמרי

אבישי לדאני:  אנחנו כל הזמן מובילים רפורמות

יעקב אשר: כוח-אדם לא חסר לך

אבישי לדאני: תמיד יש חוסרים

יעקב אשר: "תמיד" זו לא המחלקה שלי

אבישי לדאני: מבחינתנו, אנחנו הולכים על מדיניות מוכוונת הוצאות, בסדר?     

נופר טל: אני מהקמעונאים, ואנחנו אוהבים להתלונן

נופר טל:  אני רוצה לברך

יעקב אשר: מי את?     

נופר טל: אני עורכת הדין נופר טל, ואני מייצגת את "ויקטורי"

נופר טל:  אני רוצה לומר שאני מברכת כי באמת התחושה היא שבאמת המשרד לביטחון פנים באמת מקדם רפורמות

נופר טל:  גם האבטחה - - -     

אבישי לדאני: זה יגיע

יעקב אשר: הברכות יהיו בסוף

יעקב אשר:      תאמר תשובה אחרונה

אבישי לדאני: אנחנו כל הזמן ברפורמות

יעקב אשר: בלי דוגמאות

יעקב אשר:  הבנתי את הכיוון

אבישי לדאני: אוקיי

אבישי לדאני:  בסופו של דבר, אחד הקשיים הגדולים שלנו עכשיו, וזה עובר כחוט השני בכל הוועדה, זה הפחתות רגולציה שאנחנו רוצים לבצע במפרטים האחידים ואנחנו לא יכולים כי יש רשות האסדרה וחוסר בכוח-אדם

אבישי לדאני:      יש לנו ירידה משמעותית גם בנושא אי קבלת רישיון עסק בעקבות משטרה או כבאות, אבל אנחנו נראה את זה אפילו עוד יותר עכשיו בשנה הקרובה בדוחות שיהיו

יעקב אשר: כשזה דברים אופטימיים, אני חותך

אבישי לדאני: ברשותך, מילה אחרונה ומשפט אחרון – אני באמת רוצה להגיד תודה לאנשים במשטרה, לאייל פורטל שפה ולליליאן, לאנשים המצוינים שיש לנו, וגם בכבאות – לתומר חזות, ערן וכל האנשים שבאמת עושים את המלאכה הזאת שהיא לא פשוטה

אבישי לדאני:  היא קצת יציאה מהחשיבה הרגילה, והיא באמת מוכוונת לאזרחי מדינת ישראל

אבישי לדאני:  תודה רבה

יעקב אשר: המשטרה, עוד מילה

יעקב אשר:  בבקשה

יעקב אשר:  להודות לטכנאים זה בסוף

אייל פורטל: אני אייל פורטל, קצין רישוי עסקים ארצי, ואני רוצה להתייחס לתיקון 34, לעניין עינוג ציבורי

אייל פורטל:  מי שמכיר אותו זה סעיף 77A

לירון אדלר: אירועים המוניים?     

אייל פורטל: 	נכון

אייל פורטל:  את בטח יודעת על מה אני מדבר – על המורשה בטיחות

אייל פורטל:  הובטח לנו שיהיה מורשה בטיחות

אייל פורטל:  אנחנו מדברים על כמעט מעל לשנתיים

יעקב אשר: זה קשור לחוק הזה? עכשיו, יש מלא תקנים לביטחון לאומי

יעקב אשר:  יש אוטובוסים של תקנים

אייל פורטל: 	אני לא יודע שום דבר בעניין הזה

יעקב אשר: בעצם, זה מעכב את היישום

אייל פורטל: מורשה בטיחות הוא לא אדם שמצוי בכלל במשטרת ישראל

אייל פורטל:  מורשה בטיחות שייך למשרד אחר

אייל פורטל:  כביכול, על-פי החוק, על-פי התיקון, אני אמור לקבל אישור ממורשה בטיחות שהמקום תקין

אייל פורטל:  כיום, אין לנו איש כזה

יעקב אשר: הבנתי

יעקב אשר:  בעצם, זה מעכב אותך

אייל פורטל: מה זה "מעכב"? אנחנו מאשרים אירועים כאלה, ואנחנו נאלצים לאשר אירועים כאלה

לירון אדלר: זה נושא קצת

לירון אדלר:  אתה רוצה שאגיד מילה על זה?     

יעקב אשר: לא, לא

יעקב אשר:  אני רוצה שתזכירי לי שנדבר על זה ונעשה פה דיון

לירון אדלר: נסביר את הרקע ואז

אייל פורטל: אני אשמח

אייל פורטל:  תודה

יעקב אשר: הבנתי

יעקב אשר:      יואל, בבקשה

יואל בריס: קודם כול, תודה לאדוני ולוועדה על כינוס הדיון החשוב הזה

יואל בריס:  נושא רישוי עסקים הוא, באופן מובהק, בראש סדרי העדיפויות שלנו כרשות אסדרה, שבהקמה אנחנו בונים את בניין הכוח, את ההנהלה ולמטה, את כל האיוש של התקנים

יואל בריס:      הצעדים שבפנינו כרגע: קודם כול, להשלים את מינוי הוועדה

יואל בריס:  אנחנו חייבים למצוא נציג ציבור שהוא בעל ידע וניסיון, ובמקביל, למרות הידע הניסיון, הוא לא מוגבל יותר מדי בניגודי עניינים

יואל בריס:  כדי שנוכל להשלים את המינוי, אנחנו עמלים על זה ואנחנו נשלים את הדבר הזה

לירון אדלר: יש להם איזשהו צפי לגבי מתי הדבר הזה יכול לקרות?     

יעקב אשר: מי אמור לבחור? הממשלה צריכה לאשר את זה?     

יואל בריס: ראש הממשלה צריך לחתום על כתב מינוי

יעקב אשר: אתה מכין לו?     

יואל בריס: אני אכין לו

יואל בריס:  אני אעבוד על זה יחד עם מנכ"ל המשרד

יואל בריס:  אני הייתי מציע לעדכן את אדוני בעוד 21 יום על זה שכבר היה לנו, אני מקווה, כינוס של הוועדה והתחלנו להניע את הדברים

יעקב אשר: כינוס הוועדה, זה אומר שכבר יש נציג ציבור ואפשר לכנס אותה

יואל בריס: כן, שכינסתי אותה

יואל בריס:  זה היעד שלי

לירון אדלר: תוך 21 יום אתה רוצה שנבקש מכם להיות כבר מוכנים

יואל בריס: שאפתני, אך אני מקווה שריאלי

יואל בריס:      ברגע שתהיה לנו ועדה, השלב הראשון זה לעבוד על הדברים הקיימים שנתקעו בצנרת

יואל בריס:  אצלנו על השולחן יש שתי בקשות כאלה

יעקב אשר: שמענו ממשרד אחד שיש לו שבע

יואל בריס: כן, אבל כנראה הם עוד לא הגישו לנו

גילי צימנד: לא הגשנו, כי לא ידענו - - -     

יעקב אשר: לא ידעתם למי זה יגיע

יעקב אשר:  אבל, אני כן מציע: אם אפשר, גם במצב של עכשיו, כשאתה עוד בלי כוח-אדם מספיק וכו', שמשרדי הממשלה יידעו שהם יכולים להתחיל - - -     

יואל בריס: כן, כן

יואל בריס:  ברגע שתהיה לי הוועדה, אנחנו נתחיל לעבוד על הקיים בלי קשר לשאלת איוש כוח-אדם

יואל בריס:  אני אקח מתוך הקיים פרויקטור שיהיה במשרה מלאה לצורך העניין על הדבר הזה

יואל בריס:      מבחינת היכולת שלנו לזוז מהר, אדוני וחברי הכנסת, אנחנו לא נתחיל מאפס

יואל בריס:  אנחנו נישען על הידע והניסיון מהשטח ממשרדי הממשלה, מהשלטון המקומי ומבעלי העסקים

יואל בריס:  אנחנו מתכוונים לעשות עבודה מהירה, אבל שיתופית ומקצועית, כדי להגיע ליעד

יואל בריס:  כבר פתחתי ערוצים מול מובילי הרגולציה ומטייבי האסדרה במשרדים, מול האנשים בשלטון המקומי וגם מול המאסדרים במשרדים

יואל בריס:  אנחנו נחזק מאוד את הקשר הזה, כדי לבנות משם את הנדבכים

יואל בריס:      אחד הנושאים, שנגיע לפישוט ומיקוד – אדוני אמר נכון שזה היעד בסופו של דבר – שיהיו מפרטים שהם מאוד ממוקדים, מאוד פשוטים ומאוד קלים להבנה, ואם אפשר גם כאלה שאפשר אחר כך לחבר אותם לאפליקציות מהסוג שמר קאיקוב דיבר עליהן

יואל בריס:  אחד היעדים הראשונים והלא פשוטים יהיה לקבוע את סדר העבודה ומאיפה מתחילים

יואל בריס:  האם מתחילים מהמספרות או מהמסעדות, מהבריאות או מהביוב? אנחנו נצטרך לקבוע את סדר הדברים, ושם אני מחפש דברים שיכולים להשפיע הרבה ושיש לנו סיכוי להניע אותם מהיר

יעקב אשר: קודם כול, אני יכול להציע לך דבר אחד

יעקב אשר:  אני חושב עם עצמי: הרי יש דברים שכבר רצים היום, זאת אומרת הם קיימים

יעקב אשר:  אני לא הייתי עכשיו מוציא אותם ובודק אותם

איילת וסרמן: לא, חייבים

איילת וסרמן:  חייבים לתקן

יעקב אשר: לא אמרתי לא לתקן

יעקב אשר:  אני מדבר עכשיו על סדר הדברים

איילת וסרמן: אני מדברת על הסדר

יעקב אשר: אם יהיו לו 50 עובדים, הוא יוכל להתלבש על הכול

יעקב אשר:  אני אומר שלדעתי כרגע, גם כדי לא לבלבל את הציבור ולא לשגע אותו יותר מדי, זה דווקא להתייחס למה שנמצא כרגע בדרך, כשלב א' – ואם אפשר, במקביל, וזה לא בטור

יעקב אשר:  זה לא חייב להיות בטור – כי אני מקווה שאתה גם תגדל עם הזמן ואנחנו נעזור לעניין הזה, כי מישהו צריך לתת את הדבר הזה

יעקב אשר:  זה לא יצליח, אם זה לא יהיה לך

יעקב אשר:  אני כן הייתי מטפל, קודם כול, בדברים החדשים שתקועים בצנרת ולהכניס ואז להתחיל

יעקב אשר:  את זה כן תעשה באמת בשולחן עגול

יעקב אשר:  אני חושב שאולי מי שיודע את זה הכי טוב זה משרד הכלכלה או הרשויות המקומיות שיודעים באיזה סוגי עסקים יש את הכי הרבה מעצורים, ואז תבחרו

יעקב אשר:  להתחיל לטייב אחורנית את הדברים

יעקב אשר:  אל תשכחו שיהיה לנו פה עוד אירוע, כי אנשים כבר יתרגלו עכשיו לכללים מסוימים ויבואו מהאסדרה ויטייבו את זה, כך אני מקווה, ויקצרו את זה ויהפכו את זה ליותר ידידותי, ויצטרכו ללמוד את זה עוד פעם

יעקב אשר:  צריך לחשוב איך עושים גם את זה

יעקב אשר:  אני נותן לכם פה הרבה חשיבה

יואל בריס: אין לנו שום כוונה לייצר עוד עומס

יואל בריס:  בדיוק כמו שאמר היושב-ראש, אנחנו רוצים למקד ולפשט, ואנחנו, קודם כול, נטפל בצנרת ואחר כך נעשה רגע הפסקה קצרה או נשימה קצרה רק כדי לראות איך מתעדפים, ואז נצלול בשולחנות שבהם נשתף את כל הגורמים

יעקב אשר: פר נושאים

יואל בריס: פר נושא, פר סוג רישוי

יואל בריס:  צריך לראות לפי מה שיעלה מהדיון שאנחנו נקיים בדיוק על קביעת סדר העדיפויות

יואל בריס:  אשמח לעדכן את אדוני בעוד 21 יום, ואז אני מקווה שכבר יהיה דיון של הוועדה

יעקב אשר: לא, לא

לירון אדלר: השאלה היא מה יקרה אם לא יהיה תוך 21 יום

לירון אדלר:  מה אפשר לעשות?     

יעקב אשר: בדיוק

יעקב אשר:  לכן, אשאיר לך את מספר הטלפון שלי, ובעוד שבוע או עשרה ימים תעדכן אותי אם כבר נמצא נציג ציבור

יעקב אשר:  אם נמצא נציג ציבור ומונה, הוועדה תתכנס בעוד 21 יום

יעקב אשר:  אם בעוד עשרה ימים תגיד לי שעוד לא גמרו את זה, אני אגיד לך שהיא לא תתכנס בעוד 21 יום, ואני לא רוצה שזה יקרה

יואל בריס: הייתי רוצה לקבוע מועד ביומן, ולהגיד לנציג הציבור שכשהוא מגיע הוא צריך לפנות את היום הזה

יעקב אשר: אוקיי

יעקב אשר:  להפתיע אותנו

יעקב אשר:  אבל, אני באמת פונה מכאן לראש הממשלה וגם למנכ"ל משרד ראש הממשלה: הקימו מערכת מסוימת

יעקב אשר:  אם לא יתנו לה לאכול – היא תמות, היא לא תתחיל לחיות

יעקב אשר:  יש חשיבות במערכת הזאת

יעקב אשר:  אני מתאר לעצמי שיהיו לנו גם בעיות ושיהיו דברים שנצטרך

יעקב אשר:  אבל כשיש גוף אחד שמתכלל ואחראי להוציא את הדברים לפועל, יותר קל גם לבוא ולעשות שינויים כשנצטרך וגם יהיה יותר קל לעבור ולעשות ביקורת כשצריך

יעקב אשר:  לכן, צריך את הדבר הזה

יעקב אשר:  בעניין הזה, אני אנסה להעביר את הדברים הללו גם לשר האוצר, שלדעתי צריך להיות מאוד אינטרסנט שהדבר הזה יעבוד, כי רישוי עסקים הוא לב של הרבה מאוד עסקים בתחילת הדרך

יואל בריס: האתגר מאוד גדול, והצפי לשיפור גם מאוד גדול

אבישי לדאני: נשמח לקבל איזשהו לו"ז או הערכות לגבי מתי זה יקרה, כדי שבסופו של דבר אנחנו נוכל להעריך, גם בתוך הגופים – אצלנו לפחות במשרד לביטחון לאומי – מתי זה הולך לקרות, לא-יודע, עוד שבועיים או שלושה

יואל בריס: אמרתי: 21 יום – אני מקווה לכינוס

אבישי לדאני: 21 יום – כינוס ראשון של הוועדה

אבישי לדאני:  אוקיי, רשמתי

יואל בריס: זו התוכנית

לירון אדלר: אני רוצה להעיר שבאמת בחוק בשנה שעברה מאוד ניסו ללחוץ על זה שהדברים ילכו מהר, וקבעו שעד סוף השנה הזאת, עד סוף 2023, צריך לפרסם או לשנות, זאת אומרת לטייב מפרטים שיש להם השפעה על 50% מהעסקים במשק לפחות

איילת וסרמן: בדיוק, זה סדר העדיפות

לירון אדלר: כן אמר היושב-ראש שצריך באמת לטפל גם במפרטים שעוד לא פורסמו

יעקב אשר: את יודעת מה? אני רוצה לומר לך שזה עדיין אפשרי

יעקב אשר:  אם אתם שואלים אותי, אז זה לא יהיה 50% אלא 45% - -      

איילת וסרמן: אנחנו מוכנים ומזומנים, רק שזה יקרה

יעקב אשר: - - כי 45% האלה, אם יבחרו אותם נכון, זה יכסה על הרבה מאוד אחוזים

יעקב אשר:  זאת אומרת, זה 45% פר - - -     

איילת וסרמן: נכון, בדיוק

לירון אדלר: כן דובר אז באמת, וזה בהמשכיות, שיש מפרטים שפורסמו אבל באמת הסטנדרטים שם: נניח דיברנו פה על מפרטים שפורסמו כבר ב-2015, שבסוף הם מפרטים קיימים אבל הם באמת לא כל כך מעודכנים וחלקם לא רלוונטיים, והם מטילים לפעמים נטל כבד

לירון אדלר:  בסוף, אלה המפרטים שקיימים, וכל עוד לא משנים אותם – הם עדיין במצב שהם לא מספיק יעילים ואי-אפשר לעבוד איתם ביעילות

יעקב אשר: מי עוד נרשם כאן לדיבור?      

קריאה: משרד החקלאות

יעקב אשר: משרד הכלכלה

ארוין סני: שמי ארוין סני, ואני מנהל תחום בכיר בזרוע העבודה במשרד הכלכלה

ארוין סני:  ארצה להתייחס לכל הפעילות שעשינו בעקבות השינוי בחוק רישוי עסקים, תיקון 34

ארוין סני:  כפי שהוזכר פה, גם אנחנו הסמכנו ועשינו הסמכה לכל המפקחים של מנהל הבטיחות והבריאות התעסוקתית

ארוין סני:  הייתה תוכנית שאושרה על-ידי אותו שר באותו זמן שעשינו את זה, ואנחנו ממשיכים לבצע את זה

ארוין סני:  בנוסף, שמות כל המפקחים פורסמו ברשומות

ארוין סני:      בהקשר למפרטים האחידים, על-פי צו רישוי עסקים, אנחנו מחויבים להכין מפרטים אחידים ל-65 פריטים

ארוין סני:  עד כה פורסמו 32 מפרטים אחידים

ארוין סני:  יש עוד איזה 20 כבר מוכנים, והשאר הם בסטטוס של טיוטה מאוד מתקדמת

ארוין סני:  מחכים לוועדת האסדרה, על מנת שנדע איך להמשיך בהכנת המפרטים האלו

ארוין סני:  פעלנו בהמשך להנחיות ולו"זים שקיבלנו ממשרד הפנים עד כה והעברנו כל מה שנדרשנו

יעקב אשר: היו הקלות? אם אתה לוקח את הדברים עד הרפורמה, הקלתם בדברים? טייבתם דברים? מה התחושה שלך?     

ארוין סני: אני לא יכול להגיד שאולי יש הקלות, בגלל שאנחנו עובדים מתוקף תקנות וחוקי הבטיחות והבריאות התעסוקתית

ארוין סני:  באנו לקראת בחלק מהמפרטים – באנו עם יותר הסברה וידע מאיפה אפשר להשיג ולבצע את זה יותר בקלות ולא להשקיע במציאת הפתרון לבעיות

ארוין סני:      עוד מה שבוצע במינהל זה התאמה של דוחות הפיקוח או דוחות ליקויים בהתאם לדרישות התיקון בחקיקה

ארוין סני:      אותו דבר, נכון לעכשיו, גם לגבי ההשגה

ארוין סני:  מי שרוצה להגיש, יש מנגנון כזה שניתן לפנות בו באתר האינטרנט של המינהל לבטיחות, ויש גם הנחיות וטפסים שיכולים להוריד

יעקב אשר: אתם גם בקשר מול השלטון המקומי, הרשויות המקומיות?     

ארוין סני: כן

ארוין סני:  אני פה בתור מחליף של מי שהיה אמור להיות

ארוין סני:  אני מפקח עבודה של מחוז חיפה והצפון

ארוין סני:  אני יכול להגיד שאנחנו קיבלנו מכמה מרכזי שירות שהוקמו – אנחנו לא יכולים להקים אותם – - -     

יעקב אשר: להקים אותם – לא

ארוין סני: - - מחיפה, ממנשה ומאזור כרמיאל - - -     

יעקב אשר: אתם משתפים פעולה?     

נפתלי קאיקוב: כן, משתפים פעולה בצורה מלאה

יעקב אשר: תודה רבה

ארוין סני: משפט אחד אחרון – נאמר פה על-ידי המשטרה בנושא הכשרת מורשי בטיחות באירועים מרובי קהל

ארוין סני:  בימים האחרונים, בדיוק ב-9 בינואר, אושר ביצוע קורסים

ארוין סני:  עבדנו כל השנה על הכנסת תוכנית של הקורסים האלו, וכבר מה-9 בינואר יש אישורים לביצוע הקורסים האלו

ארוין סני:  מי שאמור לבצע זה לא אנחנו, אלא האגף להכשרה מקצועית והאגף להסדרת עיסוקים במשרד הכלכלה

ארוין סני:  הם אלה שאמורים לארגן את הקורסים האלו

ארוין סני:  אנחנו היינו מעורבים רק בהכנת התוכנית של הקורסים האלו

לירון אדלר: קורסים של מורשי בטיחות, כדי שהם יוכלו לתת את הרישיון

ארוין סני: זה לתת את הרישיון, וזה מה שנאמר פה על-ידי המשטרה, ובמשטרה אמרו שעדיין אין

יעקב אשר: הכדור אצלכם

יעקב אשר:  חסכת לי טלפון

נפתלי קאיקוב: אנחנו ביקשנו שיהיה גם סוג של דור מדבר

נפתלי קאיקוב:  לא כולם נולדו מהנדסים מהחלל ונחתו להיות עוסקים בבטיחות

נפתלי קאיקוב:  יש גם אנשים שעובדים 20 ו-30 שנה, ואפשר לעשות להם קורס הכשרה כך שהם יוכלו להתעסק בזה, כמו שעשו בזמנו בנגישות

נפתלי קאיקוב:  לא נחתנו מהירח

יעקב אשר: אפילו עדיפות לדברים האלה כי מי שהוא בשטח - - -     

נפתלי קאיקוב: בטח, מי שיש לו ניסיון

נפתלי קאיקוב:  אנחנו מאוד מעודדים אקדמיזציה וכו', אבל צריך לתת צ'אנס גם לאנשים

לירון אדלר: אבל זה היה אמור להיות איזשהו תיקון חקיקה, לא? זה היה תזכיר

קריאה: זה עוד לא עבר

קריאה:  הם עושים קורס בלי שזה עבר

ארוין סני: לא עבר

לירון אדלר: אז מה הקורס? הקורס הוא לפני?     

ארוין סני: אנחנו מתחילים כאילו להכין אנשים, ומקווים מאוד שהחקיקה תעבור

יעקב אשר: איזו חקיקה זו?     

ארוין סני: בונים את התוכנית של הקורס הזה, ואומרים מי יכול לגשת לקורס הזה

לירון אדלר: זה קשור לרישוי עסקים

לירון אדלר:  זה לא כל רישוי עסקים – זה נושא ספציפי בתוך רישוי עסקים

יעקב אשר: זה של אירועים גדולים

לירון אדלר: אירועים המוניים

יעקב אשר: למה חקיקה ולא תקנות?     

לירון אדלר: הם פרסמו תזכיר חקיקה בממשלה הקודמת או אפילו לפני?     

ארוין סני: כן

לירון אדלר: מתכוונים לקדם אותו עכשיו בממשלה הזאת ולהחיל רציפות?     

ארוין סני: כן, זה אמור להתקדם

לירון אדלר: זה לא בוועדה הזאת

יעקב אשר: זה לא משנה

יעקב אשר:  צריך לרוץ עם זה

אבישי לדאני: היינו שמחים לדעת גם פה, במקרה הזה, מה הלו"ז מבחינת המורשים

נפתלי קאיקוב: אנחנו רגועים

נפתלי קאיקוב:  בינתיים, המשטרה מטפלת בזה וזה בסדר

נפתלי קאיקוב:  זה עובד יפה מאוד

נפתלי קאיקוב:  אתה יכול להמשיך

נפתלי קאיקוב:  קחו את הזמן לאט-לאט ולא למהר

נפתלי קאיקוב:  יש דברים שאתה צריך למהר בהם

יעקב אשר: התאחדות התעשיינים, ואחר כך משרד החקלאות

נתנאל היימן: אדוני דיבר קודם על כך שהערות הביניים שלנו לא תורמות לדיון, ואתה צודק, אבל אנחנו באמת נמצאים - - -     

יעקב אשר: לא אמרתי שהן לא תרמו לדיון

יעקב אשר:  הן תרמו לי לדיון, אבל הן לא יתרמו יותר – אם תמשיך אותן

נתנאל היימן: אני נתנאל היימן

נתנאל היימן:  אתה רואה גם לגבי המסעדות, המלונות וענפים אחרים שאנחנו נמצאים פה מ-2010 וחוגגים בר-מצווה לרפורמה ברישוי עסקים

נתנאל היימן:  היוזמה עצמה התחילה עוד הרבה קודם, ואנחנו עדיין לא נמצאים עדיין אפילו באמצע

נתנאל היימן:      אני כן רוצה להדגיש את נושא המפרטים האחידים

נתנאל היימן:  היועצת המשפטית אמרה שזה לב הרפורמה

נתנאל היימן:  לאורך השנים הוקצו תקציבים למשרדים

נתנאל היימן:  הם גררו רגליים כל השנים על מנת לא לפרסם מפרטים אחידים, כדי לשמור – זו פרשנות שלי וזה לא כתוב – איזושהי גמישות שלהם להוסיף דרישות בשטח ובהתאם למדיניות של הפקיד באותו רגע

נתנאל היימן:  זה שיש לפקידים מדיניות ולא מעבירים את זה בתקנות, זה כבר דיון אחר

נתנאל היימן:  ראשית, כל נושא פרסום המפרטים האחידים שמחויבים בהם – אפשר לעשות outsourcing, כמו שציין פה נציג משרד הבריאות

נתנאל היימן:  כשרוצים עושים, ו-13 שנה הן מספיק זמן

נתנאל היימן:  אתה-יודע, אני רק חושב מה הממשלות עושות בארבע שנים – תחשוב מה אפשר לעשות ב-13 שנים

נתנאל היימן:      לגבי איכות המפרטים האחידים, שוב, יואל, אתה אומר: קודם ניקח את המספרות ואז נחשוב

נתנאל היימן:  אני מאמין בכוונות הטובות שלך

נתנאל היימן:  הרשות שלכם בחיתולים

נתנאל היימן:  אבל, אני חושב שגם פה הקצב צריך להיות הרבה-הרבה יותר מהיר ודברים יצטרכו להיות במקביל ולא בטור

נתנאל היימן:      נקודה אחרונה שהיא לא חלק מהרפורמה – ואני יודע שאמרת לא לדבר על דברים שהם לא ברפורמה אבל היא כן נמצאת באיזושהי כוכבית מלמעלה – יש מקומות שיש בהם פטור ממפרטים אחידים, זאת אומרת יש כמה עשרות מפרטים שגם במשרד הבריאות וגם במשרד להגנת הסביבה פשוט לקחו לעצמם פטור והם לא מחויבים במפרטים אחידים

לירון אדלר: בדרך-כלל, עסקים יותר מורכבים

נתנאל היימן: גם בעסק מורכב אפשר לעשות

יעקב אשר: הפטור הזה היה במהלך הדיונים?     

לירון אדלר: כן

לירון אדלר:  לאורך כל הדרך, אמרו שיש גם תמיד את המסלול הרגיל

לירון אדלר:  יש עסקים שהם מורכבים, וזה לא כמו בתי קפה שיש בכל מקום אלא לפעמים יש יותר מורכבות

יעקב אשר: אענה לך על זה

יעקב אשר:  נסיים את מה שהם חייבים, ונגיע אחר כך למה שהם ביקשו להיות פטורים ממנו

יעקב אשר:  צריך לבחון את זה בצורה אחרת

יעקב אשר:  האויב של הטוב הוא הטוב ביותר

יעקב אשר:  אם מישהו חושב שמחר אנחנו יוצאים ורצים פה מאות אנשים לעשות

יעקב אשר:  אנחנו חייבים להניע את העגלה הזאת ולהשלים כרגע את החקיקה הקיימת, גם אם היא לא המושלמת, והיא לא המושלמת

יעקב אשר:  נתחיל בזה, נרוץ עם זה, ואני מקווה שהציבור גם יתרגל לעבוד מול כלי מחשוב יותר טובים, ואנחנו רואים שיש בשורות בעניין הזה, כי ממשרד למשרד אנחנו מבינים שזה קורה, ונוכל להגיע להמשך הדרך

יעקב אשר:  אחרת, אנחנו נתייאש ונגיד: אוקיי, הבנו את העניין

יעקב אשר:      אתה סיימת, נכון?     

נתנאל היימן: כן

יעקב אשר: תודה רבה

יעקב אשר:      יואל, אנחנו מבקשים לדעת מה יקרה

יעקב אשר:  באותו מכתב שגם אוציא לראש הממשלה, ואני רק אומר לך שתעביר את הדברים הלאה: בהנחה שזה לא יקרה תוך 21 יום, והרי אני לא יכול לאיים עליכם, מה בכוונתכם לעשות בינתיים? לא יכול להיות שהדבר הזה יימשך לנצח

יעקב אשר:  זה חייב להיפתר

יעקב אשר:  הוועדה צריכה להתחיל ב-21 הימים, ואז נתחיל לבדוק אתכם מה אתם עושים

יעקב אשר:  היום, אני לא יכול לבוא לכאורה אליכם בטענות, ואני לא מחפש

יעקב אשר:  אני רק אומר שצריך להבהיר את הדבר הזה, בגלל שאם לא – אני לא יודע

יעקב אשר:  תחשבו על תוכנית ביניים או אני לא-יודע-מה

יעקב אשר:  אם צריך, אני אומר לכם שאזום חקיקה לבטל את הרפורמה

יואל בריס: 21 היום האלה – לקחתי אותם על עצמי, ואני מתכוון אליהם די ברצינות

יואל בריס:  אחרת, אתבזה, וזו לא התוכנית שלי כרגע

יעקב אשר: אף אחד לא מחפש את זה

יעקב אשר:      שי ברמן

רחל רפאל קויפמן: משרד החקלאות

יעקב אשר: וואי, וואי

יעקב אשר:  משרד החקלאות ופיתוח הכפר

קריאה: זו לא טעות

קריאה:  זה משרד החקלאות

רחל רפאל קויפמן: אני רחל, ואני מהלשכה המשפטית של משרד החקלאות ואני רפרנטית רישוי עסקים

רחל רפאל קויפמן:  יש לנו במשרד החקלאות 19 פריטים ו-25 מפרטים

רחל רפאל קויפמן:  פורסמו כבר 14 מפרטים סופיים

רחל רפאל קויפמן:  יש שישה מפרטים שהכתיבה שלהם הסתיימה והועברו למשרד הפנים

רחל רפאל קויפמן:  בסך-הכול, נשארו לנו חמישה מפרטים שהם בשלבי כתיבה סופיים

יעקב אשר: וטרינר זה חקלאות?      

רחל רפאל קויפמן: כן

רחל רפאל קויפמן:  זה שירותים וטרינריים

רחל רפאל קויפמן:      השגות – מבדיקה שעשינו, לא הוגשו לנו השגות

רחל רפאל קויפמן:  יש מדיניות של דלת פתוחה לבעלי עסקים ויש קבלת קהל, והדברים האלה, בדרך-כלל, נפתרים ברמת השטח

רחל רפאל קויפמן:  יש דוח ליקויים

יעקב אשר: כמה מפרטים תקועים יש לכם כרגע כי אין אסדרה?     

רחל רפאל קויפמן: שישה מפרטים

רחל רפאל קויפמן:      לגבי מרכזי השיתוף, יש לנו מחסור בכוח-אדם

רחל רפאל קויפמן:  גם אצלנו מדובר בשבעה נותני אישור שונים

רחל רפאל קויפמן:  מה שסוכם הוא שלפני כל מפגש כזה יעבירו למשרד החקלאות את הנושאים שנדונים, ואם יש נושאים שקשורים למשרד החקלאות – אז יידעו לשלוח את הנציג הרלוונטי

יעקב אשר: היו איזשהם סיכומים אתכם על תוספת כוח-אדם או משהו כזה? את יודעת?     

רחל רפאל קויפמן: הובטחו, אבל לא קיבלנו

יעקב אשר: מה הובטח?     

רחל רפאל קויפמן: אני לא זוכרת בדיוק ספציפית

יעקב אשר: את יכולה לבדוק את זה ולעדכן את מנהלת הוועדה?     

רחל רפאל קויפמן: אבדוק ואעדכן

יעקב אשר: כלומר, מה דובר ולא הובטח בשיחת מסדרון

יעקב אשר:  מה דובר? הרי הביאו פה 150 מיליון שקל, זאת אומרת מישהו משתמש בכסף הזה, בינתיים, לדברים אחרים, ובדרך-כלל זה האוצר

רחל רפאל קויפמן: אבדוק ואעדכן וגם נבצע את הצרכים שלנו

רחל רפאל קויפמן:      זהו

רחל רפאל קויפמן:  אני גם אעדכן שהמשרד, בגלל החשיבות שהוא רואה בתחום רישוי עסקים, התקשר עם חברה שנותנת שירות לאפיון המערכות ולחיבור המערכות הדיגיטליות, כדי שכל הנושא הזה, בסופו של דבר, גם יהיה דיגיטלי באתר משרד החקלאות

יעקב אשר: אוקיי

יעקב אשר:  ברמן מהתאחדות המלאכה והתעשייה, בבקשה

יצחק ברמן: אדוני היושב-ראש, תודה

יצחק ברמן:  אני גם רוצה לאחל לך הצלחה, גם מכיוון שזה דיון ראשון

יצחק ברמן:  יש לך צוות נפלא של הוועדה, ואני מאחל לכם הצלחה

יעקב אשר: תודה

יצחק ברמן: בשנים האחרונות נעשו דברים מאוד חשובים בנושא רישוי עסקים עם ערך, value, אמיתי לבעלי העסקים

יצחק ברמן:  אבל, בסוף, כשאני הולך ופוגש את בעלי העסקים ורוצה להתהדר ולהגיד להם כמה אני גדול, הם חושבים שבאתי מאיזושהי פלנטה אחרת, כי המציאות שלהם לא השתנתה

יצחק ברמן:  אני שואל את עצמי מאיפה הפער הזה

יצחק ברמן:  מאיפה הפער שיושבים פה באמת אנשים נפלאים שבשנים האחרונות עבדו, עשו, שמע והקשיבו וקרו דברים

יצחק ברמן:  הדברים האלה קרו בעיקר בכל נושא הטרמינולוגיה של איך אתה מקבל רישיון עסק

יצחק ברמן:  לא הייתה באמת נגיעה, איזשהו drill down, לדרישות עצמן, למפרטים

יצחק ברמן:  וזו הבעיה העיקרית

יצחק ברמן:  המפרטים עצמם הם מפרטים קשים מאוד, שאנחנו, ציבור בעלי העסקים, לא מצליחים לעמוד בו

יעקב אשר: כשעשו את הרפורמה ב-2018, כן נכנסו לנושאים יותר לעומק

לילך דחוח: לא

יצחק ברמן: נכנסו לדינמיקה של איך אתה עושה, מה זה לוחות-זמנים, מה זה מסלול מהיר ומה בתצהיר ומה לא בתצהיר

יעקב אשר: לא

יעקב אשר:  היו נגיעות

יעקב אשר:  היו נגיעות של הארכות תוקף ודברים כאלה

יצחק ברמן: מעט מאוד

יצחק ברמן:  אגיד לך מה קרה

יצחק ברמן:  היה פה עמיר שמאוד נעלב והלך

קריאה: הוא לא הלך

קריאה:  הוא פה

יצחק ברמן: הוא פה? עמיר, סליחה

יצחק ברמן:  אני מתנצל

יעקב אשר: הוא נעלב ונשאר כאן

יעקב אשר:  אני שמח שאתה מתנצל

יצחק ברמן: היה לחץ לעשות מהר מפרטים, כי זה באמת נתקע כמו שנתנאל היימן אמר

יצחק ברמן:  זה נתקע הרבה מאוד שנים, והיה לחץ

יצחק ברמן:  אז מה עשו? לקחו את המפרטים הישנים, במקרה של משרד הבריאות, ובמקרה גם הייתי שם; לקחו מפרט משנת 84', והעמיסו עליו את כל מה שרק אפשר

יצחק ברמן:  עשו איזשהו דיון ב"זום" – ואתה היית ב"זום" משדה-התעופה באילת, אתה זוכר? ואני הייתי

יצחק ברמן:  שעה חצי דיון – נגמר הסיפור

יצחק ברמן:  כך אושר מפרט של משרד הבריאות שמשפיע על החיים של מאות אלפי אנשים

יעקב אשר: לא היה פרסום להערות הציבור או משהו כזה? היה

יעקב אשר:  הוא אומר שכן

יצחק ברמן: לא היה

יצחק ברמן:  אגיד לך מה היה

יעקב אשר: הוא אומר שהיה

יעקב אשר:  הוא עושה: כן, ואתה אומר: לא

מאיר יצחק הלוי: תחזור בך עוד פעם

יצחק ברמן: לא, לא, לא, אני לא אחזור בי

מאיר יצחק הלוי: פשוט היה פרסום, ובמהלך הפרסום, מעבר לדרישות הרגילות של שמיעה אנחנו נתנו לאלה שהעירו את האפשרות להעיר עוד פעם

מאיר יצחק הלוי:  בבקשה, לפחות בעובדות, במקום כזה מכובד, תדייק

יצחק ברמן: 	אני אומר לך: אני חוזר שוב ואני אומר ואני מדייק

יצחק ברמן:  קודם כול, לא שלחתם לנו שום מפרט

יצחק ברמן:  אנחנו קיבלנו את זה בדיעבד

יצחק ברמן:      	אבל, אדוני, אני רוצה להגיד לך דבר שהוא יותר מהותי

יעקב אשר: הערתם על המפרט הזה?     

יצחק ברמן: הערנו על המפרט

יצחק ברמן:  הבעיה היא שהדבר הזה נקבע באיזשהו חדר ישיבות קטן

יצחק ברמן:  זה צריך לבוא לפה, לוועדות, כמו כל הצעת חוק

יצחק ברמן:  הצעות חוק שיש להן השפעה הרבה פחות משמעותית מהדברים הללו מגיעות לפה לוועדות, ושומעים את הקולות

יצחק ברמן:  במקרה הזה של המפרטים, זה נקבע על-ידי הרגולטורים בצורה חד-ערכית – רק הם

יצחק ברמן:  מקשיבים לנו, עושים איזשהו תהליך סמנטי של שיתוף ציבור, שאין לו באמת שום משמעות

יצחק ברמן:      ברשותך, אני רוצה לומר רק עוד משפט

יצחק ברמן:  זה נכון לא רק במשרד הבריאות

יצחק ברמן:  זה נכון גם בעוד הרבה מקומות

יצחק ברמן:  איכות הסביבה – אנחנו צריכים לעמוד בכל מיני תקנות של איכות הסביבה, למשל, איכות מי השופכין, המים שאנחנו שופכים בכיורים וכו'

יצחק ברמן:  זה מאוד חשוב

יצחק ברמן:  אנחנו עושים גם מפרידי שומנים

יצחק ברמן:  אני מדבר איתך על מסעדות שמשתמשות בטכנולוגיה הכי טובה שיש, הכי מתקדמת, ומשקיעים עשרות אלפי שקלים באנשי מקצוע וכו', ואף אחד מהם לא עובר את הדגימות של המשרד לאיכות הסביבה

יצחק ברמן:  פשוט לא עוברים אחד אחרי השני

יצחק ברמן:  אז, אתה צריך לשאול את עצמך: אולי משהו פה בתאגידי המים שבודקים את זה ומשהו פה בדרישות עצמן לא טוב

יעקב אשר: שי, תקשיב ואעצור אותך

יעקב אשר:  אני אומר שוב שאני כל הזמן רב עם עצמי שלא ארצה להיכנס לדברים האלה, כי אחרת אצלול לתוך זה ולא אצא מזה

יצחק ברמן: אני רק רוצה לבקש ממך – משפט אחרון

יעקב אשר: בכל מקרה, אתן לך לומר משפט אחרון

יעקב אשר:      לצורך זה בדיוק אמורה לקום ולהיות רשות האסדרה

יעקב אשר:  היא צריכה בסוף לתכלל את זה מול המשרדים ומול אינטרסים אחרים של המדינה שהם כלכלה, בהירות, ביורוקרטיה וכל הדברים הללו

יעקב אשר:  בסופו של דבר, זה כוח שמגיע מהמשרד הממשלתי הכי בכיר

יעקב אשר:  בעצם, זו אמורה להיות הנקודה

יצחק ברמן: אבל לא שומעים אותנו שם, אדוני

יצחק ברמן:  בוועדת האסדרה יש בעיה אחת אקוטית ומהותית

יעקב אשר: מאיפה אתה יודע? היא עוד לא קמה

יצחק ברמן: כי אני יודע מי חבר בה

יצחק ברמן:  אתה לא חבר בה

יצחק ברמן:  אף נציג ציבור לא חבר בה – לא חברי כנסת ולא האנשים שהם ארגוני העסקים

יעקב אשר: לא, לא

יעקב אשר:  יכול להיות חבר, ויכול להיות גם משהו אחר

יעקב אשר:  זה או משקיף או ברגע שהם ידונו על תחומים; יואל אמר שהוא ירצה לקחת את הדברים לפי תחומים, אז אני, בהחלט,  מצפה

יעקב אשר:  אני אומר שוב שזה מה שאני מצפה

יעקב אשר:  אני עוד לא יודע מה אעשה

יעקב אשר:  אני לא סתם הולך עם הישיבה הזאת כך

יעקב אשר:  אני ממלא הרבה מאוד דברים בראש בעניין הזה

יעקב אשר:  אני רק אומר דבר אחד: לו אני הייתי יכול לדמיין עכשיו מהו הדבר הכי טוב שצריך לקרות, פשוט אסדרה עם כמה וכמה אנשי מקצוע מהתחומים הללו ב-outsourcing כזה או אחר אל מול המשרדים הממשלתיים

יעקב אשר:  לא כל החוכמה נמצאת במשרדים ממשלתיים

יעקב אשר:  בשביל זה יש יועצים

יעקב אשר:  גם משרד ממשלתי יודע לקחת יועצים – נכון, עמיר? זה מה שאני מצפה

יעקב אשר:  דע לך שיש פה משאית שלמה של ציפיות בעניין הזה, אבל זה נושא כל כך חשוב ולכן עצרתי אותך, ועכשיו אתן לך לומר את משפט הסיום

יואל בריס: לחלוטין חלק מהאתוס שלנו, חלק מעקרונות היסוד שלנו, זה שיתוף ציבור ולא שימוע

יואל בריס:  שימוע הוא אכן דרישת המינימום

יואל בריס:  אנחנו רוצים שיתוף של הגורמים הרלוונטיים בצורה ממוקדת

לילך דחוח: גורמים שחיים את היום-יום

יעקב אשר: שיתוף של גורמים שמייצגים לפי סוגי עסקים או תחומים

יצחק ברמן: משפט אחרון – אני רק רוצה להגיד מה אני מצפה שיקרה או מבקש שיקרה

יצחק ברמן:  אדוני היושב-ראש, קטונתי מלתת לך עצות

יעקב אשר: אתה רוצה שאני אקיים את הדיונים האלה בוועדה

יצחק ברמן: נכון

יעקב אשר: הבנתי

יעקב אשר:  אמרתי, קודם כול, מה אני מצפה

יעקב אשר:  אתה הולך להשבית לי את הוועדה מדברים אחרים – אתה מבין?     

יצחק ברמן: קח רק את משרד הבריאות, קח את הנגישות

יצחק ברמן:  קח שני נושאים

יעקב אשר: הלו, זו לא תוכנית לבקשתך

יעקב אשר:  יש פה עוד אנשים שיש להם עסקים אחרים

יעקב אשר:  זה לא עובד כך

נועה טלבי: אבקש לדבר בשם ארגון לה"ב – לשכת העצמאים בישראל

קריאה: יש סבב

יעקב אשר: כן, את רשומה

יעקב אשר:  מי כבודו?     

אביתר כהן: אביתר מ"ויקטורי", סופרמרקט

יעקב אשר: יש את ארגון לה"ב

יעקב אשר:  נועה, בבקשה

נועה טלבי: רציתי לומר שברמת השיקוף של רפורמת תיקון 34 אני חושבת שהדברים שהוצגו פה רחוקים ממה שקורה בפרקטיקה, ואתן כדוגמה רק את נושא התכנון והבנייה

נועה טלבי:  במסגרת תיקון 34, אחת המטרות הייתה להקל בכל הנושא של דרישות תכנון ובנייה ולאפשר לעסקים לקבל רישיון עסק אם מדובר על הפרות מינוריות

נועה טלבי:  למשל: תיקון 110 לחוק התכנון והבנייה היה אמור לאפשר לעסקים לקבל פטור מבקשה להיתר לשימוש חורג, במקרה שהשימוש שלהם תואם את התוכנית שחלה על המקרקעין

נועה טלבי:  הסעיף הזה בחוק נכנס לתוקף בשנת 2017, לפני חמש שנים, והתקנות לא הותקנו

נועה טלבי:  99% מהרשויות בישראל לא מיישמות את התיקון הזה ומחייבות עסקים להוציא היתר לשימוש חורג בגלל שאין תקנות

יעקב אשר: אני רוצה להבין

יעקב אשר:  יש חקיקה שהיא תלוית תקנות

נועה טלבי: לא מבחינת לשון החוק

נועה טלבי:  לשון החוק אמרה "יותקנו תקנות", אבל לא התנתה את כניסת החוק לתוקף

יעקב אשר: הבנתי, אבל אם אין לחוק תקנות, הוא לא יודע - - -     

נועה טלבי: למשל: בתל-אביב – והגברת איילת וסרמן נמצאת פה – מיישמים את זה, ויש עוד כמה רשויות בודדות, מתוך אותן 257 רשויות, בישראל שמיישמות את זה

נועה טלבי:  רוב הרשויות לא מיישמות את זה

יעקב אשר: את יודעת במה מדובר?     

לירון אדלר: זה היה תיקון לחוק התכנון והבנייה, אבל התקנות הן של מינהל תכנון בעצם

נועה טלבי: לא של מינהל התכנון – של משרד הפנים, משרד האוצר ומשרד המשפטים

נועה טלבי:  הגשנו בג"ץ לפני חודש

לירון אדלר: זה של התכנון

נועה טלבי: נכון, זה תקוע במינהל התכנון

יעקב אשר: אני יכול לקבל מכם מכתב בעניין הזה?     

נועה טלבי: בהחלט

נועה טלבי:  אני רק אומר שיש בג"ץ תלוי ועומד, והמדינה אמורה להשיב

יעקב אשר: לא, שיישאר תלוי ועומד

יעקב אשר:  אני עדיין הולך – לא תלוי

נועה טלבי: אתייחס ספציפית לתיקון 34, מה שקורה במחלקות הנדסה של רשויות המקומיות – שוב, לא מדינת תל-אביב, ואני אומרת זאת דווקא בהקשר הזה במובן החיובי, כי בתל-אביב יש קשר הדוק בין מחלקת ההנדסה למחלקת רישוי עסקים

נועה טלבי:  אבל, בשאר הרשויות זה לא כך

נועה טלבי:  הוועדות המקומיות, מהנדסי הרשויות, לא מעניין אותן רישוי עסקים, והן לא מכירות את סעיף 8(א)(1) לחוק

נועה טלבי:  הם לא מיישמים את ההקלות האלה

נועה טלבי:  יש לי אין-ספור עתירות בבית המשפט, שפונות למהנדס הרשות ואומרות: אדוני, יש סעיף

נועה טלבי:  למה אתה לא נותן את ההקלה הזאת ונותן רישיון עסק? זה לא מיושם בשטח

יעקב אשר: הבנתי

נועה טלבי: רק אסיים ואומר שכשאני מרצה בפני מהנדסי רשות על נושא רישוי עסקים – (א) אני שואלת בהתחלה "מי מכיר את ההקלות בחוק?" – ואף יד לא מורמת; (ב) יש לי הרצאה בשבוע הבאה וביקשו ממני לשנות את נושא ההרצאה למהנדסים לאיך עושים אכיפה, וזה, לדעתי, מסכם הכול

נועה טלבי:  מה שמעניין ברוב הרשויות – ואני יודעת שאני עושה פה הכללה – את הוועדות המקומיות לתכנון ובנייה זה לא לקדם עסקים אלא לאכוף את דיני התכנון והבנייה, ובריכה בגודל ארבעה דונמים לא מקבלת רישיון עסק בגלל פרגולה במלתחות

נועה טלבי:  זה מה שקורה עד היום

יעקב אשר: תודה רבה

יעקב אשר:      ברוך שניר מהתאחדות המלאכה והתעשייה, בבקשה

יעקב אשר:  אם אפשר, בקצרה

ברוך שניר: אתמקד בקצרה

ברוך שניר:  אני ברוך שניר, סמנכ"ל כלכלה בהתאחדות המלאכה והתעשייה

ברוך שניר:  קודם כול, יש בשורה ברפורמה

ברוך שניר:  עצם העובדה שעסקים קטנים נהנים מנושא קבלת רישיון עסק על סמך תצהיר, יש לה משמעות במונחי חיסכון של משאבי ניהול זמן, וזה בהחלט משהו חיובי שצריך להעריך אותו

ברוך שניר:      מעבר לכך, לגבי נושא מפרטים אחידים, ברור שצריך להאיץ את הקצב להשלים את התהליכים האלה

ברוך שניר:  אני רק רוצה להדגיש את החשיבות, לפחות מבחינת הניסיון שלנו, שאנחנו הגבנו למפרטים אחידים, זו באמת הייתה הזדמנות גם להסביר או להראות לרגולטור, לפחות מבחינת נקודת המבט של עסק יצרני קטן, תהליכי ייצור שהוא לא היה מודע אליהם ושברגע שהוא נחשף אליהם הוא שינה גם את נושא הדרישות שהוא ביקש

ברוך שניר:  לדוגמה: דפוס דיגיטלי הוא תהליך שלא דורש שימוש בחומרים מסוכנים ולא דורש ניירת כל כך רבה

ברוך שניר:  כשהבהרנו ונתנו את תהליכי הייצור האלה, גם גורמי כיבוי האש וגם גורמי רישוי עסקים יצרו מפרט שאפשר לעמוד בו

ברוך שניר:      מהצד השני של המפרטים האחידים, יש את אותם מצבים שבהם: אוקיי, גיבשת מפרט אחיד, לדוגמה בייצור מזון, אבל יש שם למשל דרישות סף של אישור יצרן, נושא אישור יצרן שהוא תנאי סף למטה, וזה מתכתב גם עם דברים ששי אמר

ברוך שניר:  יש דרישות מלמטה של משרד הבריאות שהן בעייתיות, למשל היום, אין רגולציה ליצרן קטן בתחום המזון

יעקב אשר: אבל, שוב, אתה נכנס איתי לנושאים שהם לא הדיון

יעקב אשר:  אני אומר שוב: צריכים להבין, שלפעמים כשמישהו בא כבר לטפל במשהו, קודם חושבים שהמשיח הגיע

יעקב אשר:  אנחנו לא שם

יעקב אשר:  אני כרגע מנסה להתניע דבר אחד

יעקב אשר:  כשהדברים האלה יותנעו, מאוד יכול להיות שיהיה גוף שיטפל בנקודות הללו ובגמישות, כי יש היום בתעשייה ובכל דבר הרבה שינויים שצריך להתאים אותם וכו'

יעקב אשר:  אבל, אני לא יכול כרגע להיכנס לזה

ברוך שניר: ברור

ברוך שניר:  אני רק מציין עובדה שהמפרטים האחידים נשענים על דרישות שכשלעצמן כבר מהוות חסם ומונעות בקשה לרישיון עסק

ברוך שניר:  תודה רבה

יעקב אשר: אז יצטרכו לעשות להן ריענון, לרפרש אותן

יעקב אשר:      קודם כול, "ויקטורי" כי הוא כבר כחמש פעמים ביקש

יעקב אשר:  בקצרה

אביתר כהן: אני אביתר כהן, מנהל רישוי עסקים ב"ויקטורי"

יעקב אשר: אני יוצא להפסקה של כ-50 שניות או דקה ואחזור

יעקב אשר: נציג "ויקטורי", אנחנו איתך

אביתר כהן: תודה רבה, כבוד היושב-ראש

אביתר כהן:  האמת היא שכתבתי הרבה דברים, אבל תוך כדי שאתה מדבר אתה מצמצם את האנשים, אז צמצמתי זאת לשלוש נקודות מאוד מאוד ברורות שמאוד קשורות לנושא כאן היום

אביתר כהן:  ברור לי שיהיו דיוני המשך, ואנחנו נשמח להשתתף גם בהם

אביתר כהן:      אני משתדל להתחיל כל מה שאני אומר במילים טובות

אביתר כהן:  אמרתי את זה לפני שנה, כשישבנו פה בחוק ההסדרים, ואגיד את זה עוד פעם, והפעם מצטרף לזה עוד גוף

אביתר כהן:  תחילה, מדובר בשירותי כבאות

אביתר כהן:  אני חושב שמדובר בארגון שעושה את תהליך הבגרות והשינוי לטובה הכי טוב עד היום, כשאני חי בעולם הזה 12 שנה

אביתר כהן:  תודה רבה לטיראן ולכל החבר'ה

אביתר כהן:  משטרת ישראל עשתה קפיצה ענקית

אביתר כהן:  רק ההבטחה המדלגת שבאמת חוסכת המון כסף ובלגאן

אביתר כהן:  אז, תודה, ושכל השאר ילמדו

אביתר כהן:      משרד הבריאות פרסם מפרט רלוונטי אלינו, לצורך העניין, 4

אביתר כהן: 7ב' – מרכול ללא טיפול במזון

אביתר כהן:  זה אחלה

אביתר כהן:  זה מפרט ארוך ומורכב ונתון לפרשנות בהרבה מקומות, אבל אני לא נוגע בזה

אביתר כהן:  כבר פרסמתם את המפרט הזה – עוד שני צעדים לפרסם מפרט עם טיפול במזון, שזה פחות או יותר הרוב המוחלט של הסופרמרקטים בישראל

אביתר כהן:  יוצא מצב שיש היום סופרמרקטים שאין להם מפרט מפורסם, 4

אביתר כהן: 7ד', הם נאכפים לפי 4

אביתר כהן: 7ב' שכן פורסם, הנחיות המשלוחים שכתובות ב-4

אביתר כהן: 7ב' מושלכות על 4

אביתר כהן: 7ד' שבכלל לא פורסם, אבל אוכפים אותי לפי ב'

אביתר כהן:  אז, לא יותר נכון להתחיל ב-ד' פשוט?     

יעקב אשר: משרד הבריאות, תשובה? אותם שני מפרטים שחסרים לו כדי להשלים את זה - - -     

אביתר כהן: חסר לי אחד

אביתר כהן:  את 4

אביתר כהן: 7ב' יש

יעקב אשר: הוא מוכן ומחכה להסדרה או שהוא לא מוכן?     

מאיר יצחק הלוי: הוא לא מוכן עד הסוף, אבל הוא קרוב למוכן

אביתר כהן: 21 יום, כשתהיה אסדרה, הוא יוכל לרוץ?     

מאיר יצחק הלוי: רגע, אני חושב - - -     

יעקב אשר: אל תכניס אותי לעניין, לתוך כל הסיפור, כי זה דבר שהוא רק מלמעלה

מאיר יצחק הלוי: צריך להבין שיש שם תלות בפרסום לפי חוק המזון של פעילות שהיא לא יצרנית, יצרנית שהיא טעונה רישיון יצרן

מאיר יצחק הלוי:  יש תהליך נוסף שאנחנו צריכים לעבור, ואנחנו עובדים עליו

יעקב אשר: תהליך חקיקה?     

לירון אדלר: לגבי המפרט?     

מאיר יצחק הלוי: לא

מאיר יצחק הלוי:  הוא בהתאם לחוק המזון

מאיר יצחק הלוי:  נניח, מרכולים – טיפול במזון – יש שם פעולות כמו במעדניה ובמאפית, וכל הפעולות האלה צריכות לקבל פרסום מה מותר ומה אסור לפי חוק המזון

מאיר יצחק הלוי:  אנחנו עובדים על הפעולה הזאת, כדי שאפשר יהיה לעבור לשלב הסופי של אותו מפרט

מאיר יצחק הלוי:  אבל הוא לא עובד בחלל פתוח לחלוטין

אביתר כהן: אני נאכף לפי 4

אביתר כהן: 7ב' שפורסם, וזה לא המפרט שלי

מאיר יצחק הלוי: לא, לא, לא, כי אתה יודע שכבר מה-2011 פורסמו באתר האינטרנט הנחיות משרד הבריאות למרכולים ולפי זה כאילו עובדים

מאיר יצחק הלוי:  אז, המפרט אמור להכיל את זה

אביתר כהן: באמת משפט, ואולי זה מהותי

אביתר כהן:  עמיר, אני רשת ארצית מצמח עד דימונה

אביתר כהן:  אני בעיקר יודע שאני נאכף פעם אחת בצמח – X, פעם אחת בדימונה – Y ופעם אחת בתל-אביב – Z

אביתר כהן:  זה שאני רשת חזקה שמסוגלת להתמודד עם זה לא אומר שזה צריך להיות כך

אביתר כהן:  אתם יודעים מה? אני בכלל לא אמור להתעסק בחקיקה ורגולציה ולהיות כל כך בקיא בתהליך איך הוא יעבוד ואיך לא יעבוד

אביתר כהן:  תנו לי מפרטים, ואעבוד לפיהם

יעקב אשר: סיימנו?     

אביתר כהן: כן

אביתר כהן:  תודה

יעקב אשר: אני רק מבקש: דברים שבאמת קשורים בין מפרט למפרט – תנסו לסגור את הפער, כי אחרת משאירים, בעצם, איזושהי דואליות שבסוף תוקעת את התהליך עצמו

יעקב אשר:      עתה, התאחדות המלונות

ניר קפלן: אני ניר קפלן, סמנכ"ל הרגולציה

ניר קפלן:  ראשית, תודה רבה לך על קיום הדיון החשוב הזה סוף-סוף, אחרי מעל שנה, וזה דיון חשוב כי כפי שאתה רואה הדבר בוער בנו

ניר קפלן:      נעשו פה הרבה דברים טובים, ואני חייב לומר מילה טובה גם לטיראן שמר, לעמיר יצחקי, לאייל פורטל, לגילי צימנד מאיכות הסביבה ולנפתלי ואיילת מאיגוד רישוי עסקים

ניר קפלן:  הרגולטורים עשו כברת דרך, ועוזרים לנו מאוד עם זה בתחום ההשגות, כשגם עמיר יצחקי וגם טיראן מוכנים לקבל השגה גם היא לא בדיוק ב-45 יום ולדון, וזה עוזר

ניר קפלן:      אבל יש כמה קשיים שכן אשמח שכבוד היו"ר יהיה מודע אליהם ואולי גם יסכים לקיים דיון נוסף אולי מעמיק בהם, כי הם עם השלכות רוחב על כל העסקים בישראל

ניר קפלן:  דבר אחד – אנחנו שמים לב שיש קלות בלתי נסבלת של השתת סירוב על רישיון עסק

ניר קפלן:  היום, אם יש לך רישיון עסק ורוצים לקחת לך אותו, צריך שימוע וכו'

ניר קפלן:  אבל, יכול לבוא הפקח באמצע הרישיון, כשיש לך תוקף עד 2030, ולומר: "אני רוצה פה משהו חדש", אם זה כיבוי, איכות הסביבה או בריאות, "ועד שאתה לא עושה אותו אני בינתיים שם לך סירוב ואבוא בעוד כמה חודשים לראות"

ניר קפלן:  זה קיים ברוב הארץ

יעקב אשר: מה פירוש "סירוב"?     

ניר קפלן: הלכה למעשה, הסירוב הזה מתלה לך את - - -     

יעקב אשר: שמה? אתה לא יכול להפעיל את העסק?     

ניר קפלן: אתה יכול להפעיל את העסק, אבל הלכה למעשה הסירוב מפקיע לך את הרישיון

ניר קפלן:  אנחנו, בתי המלון, עסק שהרישיון הוא נר לרגלינו, כי אני לא יכול לעבוד עם קבוצות ומשרדי ממשלה - -      

יעקב אשר: - - אם אין לך רישיון

ניר קפלן: - - ואני חייב להיות כל הזמן עם רישיון

לירון אדלר: אבל, דווקא עשינו אז בחקיקה משהו מסודר על דוח תיקון ליקויים ושאפשר תוך כמה זמן ושלא מתלים את הרישיון

לילך דחוח: אנחנו מזמינים אותך לראות את דוח תיקון הליקויים

לילך דחוח:  מהדיונים הקודמים בוועדות הוא לא השתנה, והוא רק הולך ונהיה מאוד מאוד ארוך ונכנס לרזולוציות מאוד קטנות ולא תואם שום הנחיות - - -     

ניר קפלן: לילך, השתלטת לי על זכות הדיבור

לירון אדלר: היה שם גם שלא מתלים את הרישיון, אלא אם כן זה משהו שהוא מאוד מסכן

לילך דחוח: זה לא קורה בפועל

ניר קפלן: טיראן שמר עוזר לנו מאוד עם השגות או עמיר יצחקי, כי השטח כן מכיר או לא מכיר או מכיר אבל לא מסכים

ניר קפלן:  יש בעיות עם השטח

ניר קפלן:  אני חייב לומר שהרגולטורים כאן, הגורם הארצי, נהדרים ונפלאים

יעקב אשר: אתה יכול להוציא מכתב על העניין הזה?     

ניר קפלן: כן, אוציא מכתב על זה

ניר קפלן:      אומר עוד שני דברים ממש קצרים

ניר קפלן:  העניין השני הוא שאנחנו עדיין רואים יוזמות ופרשנויות בחלק מהמקומות של השטח, וזה משהו שאני אשמח שיצטמצם

ניר קפלן:      עדיין יש קושי לקבל רישיונות, ואנחנו רואים שבתי המשפט בישראל מאוד אהבו את הסעיף שבו הגברנו את האכיפה ואת הקנסות

ניר קפלן:  ראשית, אין אחידות בפסיקה

ניר קפלן:  הייתי בעצמי בפתח-תקווה בדיון לגבי עסק שייצגתי, לא בתפקידי כהתאחדות המלונות, ועסק שהיה לפניי, דוכן פלאפל בפתח-תקווה שלא הצליח לקבל רישיון עסק מספר שנים קיבל קנס של 30,000 שקל

ניר קפלן:  הוא לא מרוויח את זה: לא בחודש ולא בחודשיים

ניר קפלן:  צריך לחשוב מה אנחנו עושים פה בעניין האכיפה

ניר קפלן:  אני לא בטוח שהיא מידתית מבחינת הסכומים

יעקב אשר: זה לא לעכשיו

ניר קפלן: עניין אחרון – בשעה 14:00 אני עולה לדיון במכון התקנים

ניר קפלן:  אנחנו עדים לניסיון לעקוף את הוועדה החשובה והנכבדה הזאת וגם את רשות הרגולציה דרך התקנים

ניר קפלן:  יש, למשל, הצעה לתקן של הכבאות

ניר קפלן:  שוב, זה לא עם טיראן, הוא נהדר, אבל, לצורך העניין, מישהו מנסה שם ליזום את התקן – תקן שמנסה לקבוע שהכבאות יוכלו לדרוש דרישות רטרואקטיביות על מבנים שקיימים

יעקב אשר: זה משהו חדש שעכשיו מתנהל?     

ניר קפלן: עכשיו, עכשיו

ניר קפלן:  היום יש על זה דיון בוועדת התקן הספציפית

ניר קפלן:  אם היו"ר ירצה, אשלח גם על זה מכתב נפרד כדי שהיו"ר יראה

יעקב אשר: זה גל של תיקנון או משהו שוטף רגיל?     

ניר קפלן: 	זה שוטף, אבל זה שוטף עוקף את ה- - -     

יעקב אשר: עוקף כואב

יעקב אשר:  הבנתי

ניר קפלן: בדיוק

יעקב אשר: את רצית להשלים?     

לילך דחוח: כן, אשלים ממש בקצרה כמה דברים

לילך דחוח:  אני לילך דחוח משופרסל

לילך דחוח:  באמת כבר יותר מעשור אני גם מלווה את הוועדה הזאת בתחומים של רישוי עסקים והרפורמה

לילך דחוח:  אגיד רק שני דברים כדי לא לחזור על כל הדברים שאמרו, אבל כן איזו מילה טובה גם על קיום הוועדה וגם על כך שהרבה מאוד מהאנשים שיושבים כאן, ברמה השוטפת, כשפונים אליהם כרגולטורים, הם כן יותר נכונים מבעבר להקשיב, לשמוע ולשנות

לילך דחוח:  הרבה פעמים הבעיה היא בשטח, בפיקוח בשטח, בווטרינרים בשטח, כשעדיין יש שם בעיה בין כמה גורמים וכמה גופים שבעצם כן אחראים או לא אחראים לגבי מי מנהל את אותם וטרינרים ולמה הם כפופים

לילך דחוח:      אדבר על שני דברים עיקריים, שאולי פחות דיברו כאן: אחד זה באמת איכות המפרטים

לילך דחוח:  הם צריכים להיות כמה שיותר קצרים, ולאפשר באמת לדבר על המה ולא על האיך

לילך דחוח:  בנוסף לכל מה שנאמר כאן, לבצע איזושהי הפרדה בין עסק חדש לעסק קיים, כי עסק קיים וותיק שנמצא הרבה מאוד זמן במקום – יש דברים שאולי הוא לא יכול לעמוד בהם ולשנות אותם, ולפעמים זו גם הכבדה לא הגיונית

לילך דחוח:  המפרטים צריכים לדעת להתייחס גם לדבר הזה

יעקב אשר: צריך להפעיל שיקול דעת

לילך דחוח: דבר שני, שרציתי לומר, זה שיש כאן עדיין את ההיבט הזה – בתיקון וברפורמה יש את המונח "מפרט רשותי"

לילך דחוח:  לגבי המפרט הרשותי, דיברנו רבות על כך שבעצם הרשויות אמורות לפרסם את הדברים שרלוונטיים לרשות המקומית, כמו רעש או דברים כאלו ואחרים

לילך דחוח:  מה שקורה היום בפועל הוא, שגם בגלל שאין מפרטים אחידים בחלק מהמקרים אבל גם במקומות שבהם יש מפרטים אחידים יש רשויות רבות אחרות, וזה לא הרשויות שיושבות פה בשולחן, שמפרסמות מפרט רשותי שנוגע לתחומי הליבה של נותן האישור

לילך דחוח:  בסוף, קורה שאני גם צריכה לעמוד בדרישות של רשות מקומית, שהן במהות לא קשורות למפרט רשותי וגם בדרישות של הנחיות, נהלים או דברים כאלו של משרדים נותני אישור

לילך דחוח:  יש כאן כאוס ובעיה די רצינית

יעקב אשר: זה שיעור טוב

לילך דחוח: אגב, לפחות ממה שאני מבינה, גם ברמת המסר, אין כאן מסר שרשות מקומית צריכה לקבוע מפרט רשותי רק באמת בתחומי ליבת ההתנהלות של הרשות המקומית ברמה המוניציפלית

יעקב אשר: תודה רבה

יעקב אשר:      מי כאן נציגה או נציג של משרד האוצר? יש לי רק שאלה אחת או יותר נכון מבקש – לא תשובה עכשיו, אלא תשובה בכתב לוועדה – במסגרת הרפורמה הזאת, היו הסכמות עם משרדים שונים לגבי כוח-אדם למיצוי הרפורמה הזאת, לגבי משרדי הממשלה השונים, מול השלטון המקומי לגבי נושא חיזוק המחלקות והפיקוח וכו' וגם לגבי רשות האסדרה

יעקב אשר:  אני חושב שגם רשות האסדרה באיזשהו מקום מתוקצבת ומתוקננת

יעקב אשר:  אני מבקש לדעת, ואני לא צריך לכתוב זאת בכתב, ולקבל פירוט מהם הדברים שהובטחו וסוכמו בזמנו, ואנחנו נבדוק את זה מול המשרדים, אם אנחנו רוצים שהדבר הזה יעבוד, ואני בטוח שאתם כאוצר רוצים שזה יעבוד, כי זה מכניס הרבה מאוד כסף

יעקב אשר:  ההוצאה תהיה ממש זניחה לעומת ההכנסה שתבוא, וזה גם יכניס את התהליכים נכון במדינת ישראל

טל ישראלי: אנחנו נעביר פירוט מלא

יעקב אשר: כלל הגורמים

טל ישראלי: אין בעיה

טל ישראלי:  אנחנו נעביר באמת פירוט מלא

טל ישראלי:  רק חשוב לי להגיד, כמו שציינו גם המשרדים השותפים שלנו, שאנחנו כן עמדנו בהתחייבויות

טל ישראלי:  יש תהליכים מורכבים – יש משרדים שזה מורכב בהם יותר, ויש משרדים שזה מורכב בהם פחות – של קליטת כוח-אדם, של מימוש תקציבים ושל סדרי עדיפויות בתוך המשרד

טל ישראלי:  גם את זה אנחנו רואים

טל ישראלי:  אנחנו באמת כרגע התחייבנו - -      

יעקב אשר: אני לא מסכים על המילים "סדרי עדיפויות בתוך המשרד", בגלל שהתקציב הזה היה תקציב ייעודי

טל ישראלי: נכון, אני מסכימה איתך

יעקב אשר: הוא חייב להתנהל כמשק סגור לעניין הזה, עם כל הכבוד לעניינים אחרים

טל ישראלי: אני מסכימה איתך

יעקב אשר: כבר ראינו את הכאוס של הדרכונים

יעקב אשר:  לפני חצי שנה הייתה פה השרה והבטיחה 100 תקנים, ובסוף נכנסו רק 50 תקנים, ומתוך ה-50 האלה לקחו 40 למשהו אחר שגם הוא חשוב

טל ישראלי: כבוד היושב-ראש, אני רק אציין שאנחנו באמת נאבקנו בתוך המשרדים עצמם, ויעידו גם השותפים שלי, כדי שהתקנים באמת יגיעו למקום הנכון

טל ישראלי:  זה לא היה פשוט

יעקב אשר: אשמח שתתני לי את כל המידע: מה נוצל? מה לא נוצל? - -     

טל ישראלי: אתן לך פירוט מלא

יעקב אשר: אני רוצה גם את הסיבות למה לא נוצל, כי בסוף אתם משרד אוצר, משרד מתכלל, לטוב ולמוטב

יעקב אשר:      אני לא אעשה סיכום עכשיו

יעקב אשר:  אני רק אעשה סיכום שאנחנו ניפגש, ואני אומר זאת לכל משרדי הממשלה, ואני מצפה באמת מכולם להתנהל כאילו אוטוטו 21 היום עוברים ויש לנו ועדה ויואל מתחיל לקבל את מה שהוא צריך כדי להתחיל להפעיל את הדברים, כדי שלא יהיה מצב שזה 'יזוז' ודברים אחרים – לא

יעקב אשר:      אני לא אכנס כרגע לרזולוציות

יעקב אשר:  ייצא סיכום של הוועדה – לא סיכום מדוקדק ומדויק – אבל רוח הדברים היא שאנחנו נעקוב אחרי הדברים האלה, נקדם אותם והרפורמה הזאת תיכנס ותתחיל לנוע על הגלגלים, כמו שהיא כבר התחילה קצת לנוע והיא תתחיל עוד יותר

יעקב אשר:      אני אומר עוד דבר: אנחנו גם נגיע בסוף, ואני חושב שזה מתפקידו של יואל להגיע לזה או של משרד ראש הממשלה, גם לבחינה של מפרטים שכבר פורסמו וכבר היו בתוכו וגם מבחינה מהותית

יעקב אשר:  משרד הבריאות, אני חושב שזה באמת תיק כבד מאוד שצריך לראות בעדינות רבה איך להתקדם איתו

יעקב אשר:  אבל, נגיע לכל דבר בזמן שלו

יעקב אשר:      תודה רבה לכולכם

קריאה: תודה רבה לך

יעקב אשר: תודה רבה על הסבלנות

יעקב אשר:  אם לי הייתה, טוב שגם להם הייתה

יעקב אשר:      הישיבה נעולה